പകര്‍ച്ചവ്യാധി പ്രതിരോധം; ആരോഗ്യ വകുപ്പ് പ്രവര്‍ത്തനം ഊര്‍ജിതം\nTue Apr 23 2019 02:06:11 GMT+0530 (IST)\nതിരുവനന്തപുരം: മഴക്കാലമായതോടെ പകര്‍ച്ചവ്യാധികള് പെരുകാനുള്ള സാധ്യത കണക്കിലെടുത്ത് ഊര്‍ജിത പ്രവര്‍ത്തനങ്ങളാണ് ആരോഗ്യ വകുപ്പ് നടപ്പാക്കി വരുന്നത്. ചിലയിടങ്ങളില് ഡെങ്കിപ്പനി അടക്കമുള്ള വൈറല് പനികള് റിപോര്‍ട്ട് ചെയ്യപ്പെട്ടതോടെ ആരോഗ്യ വകുപ്പ് ജാഗ്രതാ സംഘങ്ങള് കൂടുതല് ഊര്‍ജസ്വലതയോടെ കൊതുകുനിവാരണ ബോധവല്‍ക്കരണ നടപടികളുമായി രംഗത്തുണ്ട്. വീടുകള് സന്ദര്‍ശിച്ച് വ്യക്തിഗത സുരക്ഷാ മാര്‍ഗങ്ങളെക്കുറിച്ചും കൊതുക് കടിയേല്‍ക്കാതിരിക്കാന് സ്വയം സ്വീകരിക്കേണ്ട മുന്‍കരുതലുകളെക്കുറിച്ചുമുള്ള ബോധവല്‍ക്കരണവും നടന്നു വരുന്നു.\nസ്വയം കരുതലാണ് ഏറ്റവും പ്രധാനം. കൊതുകു പെരുകാതിരിക്കാനും പകര്‍ച്ചവ്യാധി നിയന്ത്രണ വിധേയമാക്കാനും ഓരോരുത്തരും ശ്രദ്ധിക്കണം. ഡെങ്കിപ്പനി പരത്തുന്ന ഈഡിസ് കൊതുകുകള് വീടിനകത്തും പുറത്തും ശുദ്ധജലമുള്ള ഇടങ്ങളില് മുട്ടയിട്ടു വളരുന്നു. ചെറിയ അളവിലുള്ള വെള്ളത്തില്‍പ്പോലും ഇവ പെറ്റുപെരുകുന്നു. അതുകൊണ്ട് വീടിനകത്തും പുറത്തും വെള്ളം ശേഖരിക്കുന്ന പാത്രങ്ങള് എപ്പോഴും അടച്ചു സൂക്ഷിക്കണം. ആഴ്ചയിലൊരിക്കല് പാത്രങ്ങള് കഴുകി വൃത്തിയാക്കിയ ശേഷം മാത്രം വീണ്ടും വെള്ളം നിറക്കുക.\nഫ്രിഡ്ജിനു പുറകുവശത്തെയും എസിയുടെയും ട്രേ, ചെടിച്ചട്ടി, എന്നിവയില് കെട്ടി നില്‍ക്കുന്ന വെള്ളം യഥാസമയം നീക്കം ചെയ്യാന് ശ്രദ്ധിക്കണം. മുറ്റത്തും തൊടിയിലുമുള്ള ഉപയോഗശൂന്യമായ ടയര്, ചിരട്ട, പാത്രങ്ങള്, കുപ്പികള്, മുട്ടത്തോട് എന്നിങ്ങനെ വെള്ളം കെട്ടിനിന്ന് കൊതുക് മുട്ടയിടാന് സാധ്യതയുള്ള സാഹചര്യങ്ങള് ഒഴിവാക്കുക. മരക്കുറ്റിയിലെ കുഴികള്, കമുകിന്‍പാള, വെട്ടിയശേഷം ഉപേക്ഷിച്ച ഇളനീര് തൊണ്ട് തുടങ്ങിയവയിലും മഴക്കാലത്ത് വെള്ളം കെട്ടിനിന്ന് കൊതുകു പെരുകാനുള്ള സാധ്യതയുണ്ട്. ഇവ കണ്ടെത്തി നശിപ്പിക്കുക. റബര്, പൈനാപ്പിള്, കൊക്കോ, മുള, അടക്ക കൃഷിയിടങ്ങളില് ഉണ്ടാവാനിടയുള്ള കൊതുക് ഉറവിടങ്ങള് നശിപ്പിക്കണം.\nഈഡിസ് കൊതുകുകള് പകല് സമയത്താണ് കടിക്കുന്നത്. പ്രത്യേകിച്ച് രാവിലെയും വൈകീട്ടും. അതിനാല് ശരീരം നന്നായി മൂടുന്ന വസ്ത്രങ്ങള് ഉപയോഗിക്കുക. ഉറങ്ങുമ്പോള് കൊതുകുവലയോ, കൊതുകിനെ അകറ്റുന്ന ലേപനങ്ങളോ ഉപയോഗിക്കുക, രാവിലെയും സന്ധ്യാ സമയത്തും വാതിലുകളും ജനലുകളും അടച്ചിടുക തുടങ്ങിയ വ്യക്തിഗത സുരക്ഷാ മാര്‍ഗങ്ങള് സ്വീകരിക്കുക. കൊതുകു കടിയേല്‍ക്കുന്നുണ്ടെങ്കില് അവിടെനിന്ന് മൂന്നു മീറ്റര് ചുറ്റളവില് കൊതുകിന്റെ ഉറവിടമുണ്ടെന്ന് മനസ്സിലാക്കാം. അവ കണ്ടെത്തി നശിപ്പിക്കുക. ഡെങ്കിപ്പനി, ചിക്കുന് ഗുനിയ, മലമ്പനി, ജപ്പാന് ജ്വരം തുടങ്ങിയ പകര്‍ച്ച വ്യാധികള് കണ്ടെത്തിയാല് ഉടന് അടുത്തുള്ള സര്‍ക്കാര് ആരോഗ്യ സ്ഥാപനങ്ങളില് അറിയിക്കണമെന്ന് ആരോഗ്യവകുപ്പ് ഡയറക്ടര് അറിയിച്ചു.\nരോഗങ്ങള് റിപോര്‍ട്ട് ചെയ്യുന്നതിന്റെ അടിസ്ഥാനത്തില് രോഗിയുടെ വീടിനുള്ളില് കീടനാശിനി തളിക്കുക, വീടിനു പുറത്ത് ഫോഗിങ് അഥവാ കീടനാശിനി പുകക്കുക തുടങ്ങിയ പ്രവര്‍ത്തനങ്ങള് ജില്ലയില് നടത്തിവരുന്നു. ആരോഗ്യ പ്രവര്‍ത്തകര് നടത്തുന്ന കൊതുക്/ കൂത്താടി സര്‍വേ പ്രകാരം കൊതുകു പെരുകാനുള്ള സാഹചര്യം തടയാത്തതായി കണ്ടെത്തിയാല് അവര്‍ക്ക് നോട്ടീസ് നല്‍കുകയും തുടര് നിയമ നടപടികള് സ്വീകരിക്കുകയും ചെയ്യുമെന്ന് ആരോഗ്യ വകുപ്പ് ഡയറക്ടര് ആര്‍എല് സരിത അറിയിച്ചു.


കൊള്ളാം…. നല്ല ശീലം; സെഞ്ച്വറി പതിവാക്കിയ കോഹ്‌ലിയോട് സച്ചിന്\nന്യൂദല്‍ഹി: മാസ്റ്റര് ബ്ലാസ്റ്റര് സച്ചിന് ടെണ്ടുല്‍ക്കര് ഐ.പി.എല്ലില് നിന്നും വിരമിക്കല് പ്രഖ്യാപിച്ചെങ്കിലും വരാനിരിക്കുന്ന ചാമ്പ്യന് ലീഗ് ട്വന്റി-20 യില് മുംബൈ ഇന്ത്യന്‍സിന് വേണ്ടി ജേഴ്‌സി അണിഞ്ഞേക്കുമെന്നാണ് ഔദ്യോഗിക വൃത്തങ്ങള് നല്‍കുന്ന സൂചന.\nസെപ്റ്റംബര് 17 മുതല് ഒക്ടോബര്6വരെയാണ് മത്സരങ്ങള് നടക്കുന്നത്. സച്ചിനുണ്ടെങ്കില് മുംബൈ ഇന്ത്യന്‍സിന്റെ ചാമ്പ്യന് ലീഗ് ട്വന്റി-20 മത്സരങ്ങള് കരുത്തുറ്റതായിരിക്കുമെന്ന് മുതിര്‍ന്ന ഐ.പി.എല് ഉദ്യോഗസ്ഥന് പറയുന്നു.\nഇന്ത്യയില് നടക്കുന്ന ഈ ടൂര്‍ണമെന്റില് മുംബൈ ഇന്ത്യന്‍സിന് വേണ്ടി കളിക്കണ മെന്നാവശ്യപ്പെട്ട് ടീം മാനേജ്‌മെന്റ് സച്ചിനെ സമീപിച്ചിട്ടുണ്ട്.\nമുംബൈ ഇന്ത്യന്‍സിനും അതിലുപരി സച്ചിന് ടെണ്ടുല്‍ക്കറിനും വലിയൊരു ആരാധകവൃന്തം ലോകത്തെമ്പാടുമുണ്ട്. സച്ചിനുള്ള മുംബൈ ടീമിന്റെ കളികാണാന് ആരാധകര് ഒഴുകുമെന്ന് ഉറപ്പാണ്.\nഇത്തവണത്തെ ഐ.പി.എല് മത്സരത്തിന്റെ അവസാന കളിയിലായിരുന്നു സച്ചിന് തന്റെ വിരമിക്കല് പ്രഖ്യാപിച്ചത്. ഏകദിനമത്സരത്തില് നിന്നും സച്ചിന് നേരത്തെ തന്നെ വിരമിച്ചതാണ്.\nഎന്നാല് രഞ്ജി ട്രോഫിക്ക് മുമ്പായി അദ്ദേഹത്തിന് പരിശീലനത്തിനായി ഒരുപാട് സമയം ലഭിച്ചിരുന്നില്ല. അതുകൊണ്ട് തന്നെ മത്സരത്തില് കളിക്കുന്ന കാര്യത്തില് സച്ചിന്റെ ഉറപ്പ് ലഭിച്ചിട്ടില്ലെന്നാണ് അറിയുന്നത്.\nഐ.പി.എല്ലില് നിന്നും വിരമിച്ച മുംബൈ ഇന്ത്യന്‍സ് സ്‌കിപ്പര് റിക്കിപോണ്ടിങ്ങും ട്വന്റി-20 യില് കളിക്കുമോ എന്ന് ഉറപ്പായിട്ടില്ല.


07:13,4ജൂൺ 2008-നു നിലവിലുണ്ടായിരുന്ന രൂപം\n194 ബൈറ്റുകൾ കൂട്ടിച്ചേർത്തിരിക്കുന്നു , 12 വർഷം മുമ്പ്\n07:11,4ജൂൺ 2008-നു നിലവിലുണ്ടായിരുന്ന രൂപം (തിരുത്തുക)\n07:13,4ജൂൺ 2008-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\n[[കേരളം|കേരളത്തിലെ]] [[വയനാട് ജില്ല|വയനാട് ജില്ലയില്]] ജീവിക്കുന്ന ഒരു [[ആദിവാസി]] വര്‍ഗമാണ് '''കുറിച്യര്'''. മികച്ച വില്ലാളികളും നായാട്ടുകാരുമാണ് ഇവര്. കുറിക്ക് കൊള്ളുന്ന അമ്പയക്കുന്നവര് എന്ന അര്‍ത്ഥത്തിലാണ് ഈ പേരുണ്ടായെതെന്നും [[ഭസ്മം]], [[ചന്ദനം]] എന്നിവ കൊണ്ട് കുറി തൊടുന്നവരായതിനഅലാണ് ഈ പേര് ലഭിച്ചതെന്നും വ്യത്യസ്ത അഭിപ്രായങ്ങളുണ്ട്.\nകാട്ടിലെ ഏറ്റവും ഉയര്‍ന്ന വര്‍ഗം തങ്ങളാണെന്നാണ് കുറിച്യരുടെ വിശ്വാസം. ഒരുപാട് ദൈവങ്ങളുണ്ടിവര്‍ക്ക് . [[മലോന് ദൈവം]], [[മലകാരി ദൈവ്യംദൈവം]], [[മുത്തപ്പന്]], [[ഭദ്രകാളി]], [[ഭഗവതി]] തുടങ്ങിയവരാണ് അതില് പ്രധാനപ്പെട്ടവ. ദൈവത്തിന്റെ പ്രതിനിധികളെന്ന് വിശ്വസിക്കുന്ന വെളിച്ചപ്പാടുകള് ഇവര്‍ക്കിടയിലുണ്ട്.\n[[അമ്പും വില്ലും]] കുറിച്യരുടെ ജീവിതത്തില് ഒരു അവിഭാജ്യ ഘടകമാണ്. ഒരു വില്ലും പത്തോ ഇരുപതോ അമ്പുകളും എപ്പോഴും ഒരു കുറിച്യന്റെ കൈവസമുണ്ടാകും. ഇവ ഉപയോഗിച്ചാണ് കുറിച്യരുടെ നായാട്ട്. വിവാഹം, മരണം തുടങ്ങിയവയുമഅയി ബന്ധപ്പെട്ട ആചാരങ്ങളിലും അമ്പിനും വില്ലിനും വലിയ പ്രാധാന്യമുണ്ട്.\nമറ്റ് ആദിവാസികളുമായി താരതമ്യം ചെയ്താല് കുറിച്യര്‍ക്ക് കലവാസന അല്പം കുറവാണ്. എങ്കില്‍ത്തന്നെ മാന്‍പാട്ട്, നരിപ്പാട്ട് തുടങ്ങിയ ചില ചടങ്ങുകള് ഇവര്‍ക്കുമുണ്ട്.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/202856" എന്ന താളിൽനിന്ന് ശേഖരിച്ചത്


ജമ്മുകശ്‌മീരില് ഏറ്റുമുട്ടലില് നാല് തീവ്രവാദികളും ഒരു സൈനികനും കൊല്ലപ്പെട്ടു – malabarinews.com\nജമ്മുകശ്‌മീരില് ഏറ്റുമുട്ടലില് നാല് തീവ്രവാദികളും ഒരു സൈനികനും കൊല്ലപ്പെട്ടു\tStory dated:Thursday September 3rd, 2015,05 56:pm\tശ്രീനഗര്: ജമ്മുകശ്‌മീരിലെ കുപ്‌വാരയില് നാല് തീവ്രവാദകളെ സൈന്യം വധിച്ചു. ഒരു സൈനികന് ഏറ്റുമുട്ടലില് കൊല്ലപ്പെട്ടു. പന്ത്രണ്ട് മണിക്കൂറോളം നീണ്ടുനിന്ന ഏറ്റുമുട്ടലിലുടെയാണ് സൈന്യം തീവ്രവാദികളെ വദിച്ചത്. ഹിന്ദ്‌വാര പോലീസ്, രാഷ്ട്രീയ റൈഫിള്‍സ്, പ്രത്യേക ദൗത്യസംഘം എന്നിവര് സംയുക്തമായി നടത്തിയ ഓപ്പറേഷനിലാണ് തീവ്രവാദികള് കൊല്ലപ്പെട്ടത്.\nകഴിഞ്ഞ ഓഗസ്‌്‌റ്റ് 27 ന് കാശ്‌മീരില് സൈന്യവുമായുള്ള ഏറ്റുമുട്ടലില് നാല് തീവ്രവാദികള് കൊല്ലപ്പെട്ടിരുന്നു. ഒരാളെ സൈന്യം ജീവനോടെ പിടികൂടുകയും ചെയ്‌തിരുന്നു. കശ്‌മീര് പന്‍സാലയില് നിന്നും സജ്ജാദ് എന്നയാളെയാണ് പോലീസ് പിടികൂടിയത്. ഉറി സെക്ടറിലൂടെ ഇന്ത്യയിലേക്കു നുഴഞ്ഞുകയറിയ നാലു പേരില് ഒരാളെയാണ് പിടികൂടിയത്. 20 മണിക്കൂര് നീണ്ട ഏറ്റുമുട്ടലില് സൈന്യം നാല് പേരെ വധിക്കുകയും ചെയ്‌തു.\nഇക്കഴിഞ്ഞ ഓഗസ്റ്റ് അഞ്ചിന് ഉദംപൂരില് ബിഎസ്‌എഫിനു നേരെ ആക്രമണം നടത്തിയ പാക്ക് പൗരന് മുഹമ്മദ് നവീദിനെ ജീവനോടെ പിടികൂടിയിരുന്നു.


KBO Updates - Sakhavu\nArchives » April 2017 » Sakhavu\nProduced by : B. Rakesh\nWritten by : Sidhartha Siva\nMusic by : Prashant Pillai\nProduction company : Universal Cinema\nഒരു യഥാർത്ഥ കമ്മ്യൂണിസ്റ്റ് ചിത്രം! നിവിൻ പോളിയുടെ വിവിധ ഗെറ്റപ്പ് ചേഞ്ചുകൾ, സിദ്ധാർഥ് ശിവയുടെ മികച്ച ഡയലോഗ്സ്, സംവിധാനം. മികച്ചു നിന്ന ടെക്നിക്കൽ ഡിപ്പാർട്ടമെന്റ് അങ്ങനെ എല്ലാ രീതിയിലും പ്രേക്ഷകനെ തൃപ്തിപ്പെടുത്തുന്ന ചിത്രമാണ് സഖാവ്.\nടിപ്പിക്കൽ നിവിൻ യൂത്ത് കാരക്റ്റേർസിനോട് ചേർന്ന് നിൽക്കുന്ന സഖാവ് കൃഷ്ണകുമാറിലൂടെ ആണ് ചിത്രം തുടങ്ങുന്നത്. ചെറിയ തമാശകളിലൂടെ മുന്നേറുന്ന ചിത്രം ഫ്ലാഷ്ബാക്കിലേക്ക് കടക്കുമ്പോൾ തികച്ചും വ്യത്യസ്തമായ തലത്തിലേക്ക് എത്തുന്നു. സഖാവ് കൃഷ്ണനെ പരിചയപ്പെടുത്തുന്ന ഫ്ലാഷ്ബാക്ക് പാർട്ട് പഴയകാല കമ്മ്യൂണിസം വ്യക്തമായി കോൺവെ ചെയ്യുന്നതിൽ വിജയിച്ചു.\nതിരക്കഥയും സംവിധാനവും സിദ്ധാർഥ് ശിവ തന്നെയാണ് നിർവഹിച്ചിരിക്കുന്നത്. കൊമേർഷ്യൽ സിനിമകൾ ചെയ്യാത്തതിൻ്റെ അഭാവം ചില ഭാഗങ്ങളിൽ കാണാം. 90 മിനുട്ടിൽ കൂടുതൽ വരുന്ന ആദ്യ പകുതിയുടെ ദൈർഘ്യം ഒഴിച്ചു നിർത്തിയാൽ എന്റർടൈനിംഗ് ആണ് സഖാവ്. ഡയലോഗുകൾ മികച്ചതായിരുന്നു. കയ്യടി നേടുന്ന ഒരുപാട് സീനുകൾ ചിത്രത്തിലുണ്ട്.\nനിവിൻ പോളിയുടെ ഒരു ലാൻഡ്മാർക് പെർഫോമൻസ് ആണ് സഖാവ് കൃഷ്ണൻ. മൂന്നാമത്തെ ഗെറ്റപ്പിലെ ഡബ്ബിങ്ങിൽ കുറച്ചു കൂടെ ശ്രെദ്ധിച്ചിരുന്നെങ്കിൽ പിക്ചർ പെർഫെക്റ്റ് ആയേനെ.\nഐശ്വര്യ രാജേഷ്, ശ്രീനിവാസൻ, അപർണ ഗോപിനാഥ്, ഗായത്രി സുരേഷ്, എന്നിവരാണ് മറ്റു പ്രധാന താരങ്ങൾ. സഖാവ് കൃഷ്ണൻ്റെ ഭാര്യ വേഷം ഐശ്വര്യ മികച്ചതാക്കിയപ്പോൾ, മകൾ വേഷം ചെയ്ത അപർണ രണ്ടാം പകുതിയിലെ ചില സീൻസ് ഒഴിച്ച് നിർത്തിയാൽ നന്നായി ചെയ്തു.\nപ്രേമത്തിലൂടെ ശ്രെദ്ധേയനായ അൽതാഫിൻ്റെ നല്ല പ്രകടനം സഖാവിൽ കാണാൻ സാധിക്കും.\nSongs, BGM and Other Technical Aspects\nപ്രശാന്ത് പിള്ളയുടെ ഗാനങ്ങൾ സിനിമയോട് ചേർന്ന് നിൽക്കുന്നവയാണ്. മോശം എന്ന് പറയാൻ പറ്റുന്ന ഗാനങ്ങൾ ഒന്നുമില്ല.\nകാമറ, BGM എന്നിവ ടോപ് ക്ലാസ് നിലവാരം പുലർത്തി. ജോർജ് സി വില്യംസ് അത്ഭുതങ്ങൾ കാണിക്കുന്ന ഫ്രെയിംസ് ചിത്രത്തിൽ ഉടനീളമുണ്ട്.\nപുതിയകാല കമ്മ്യൂണിസത്തിൻ്റെ പുറം മോടിയിൽ ഒതുങ്ങി നിൽക്കാതെ പഴയകാലത്തെ വിപ്ലവ വീര്യം കൂടെ പ്രേക്ഷകനെ അനുഭവിപ്പിക്കുന്ന ഒരു സിനിമാ സംരംഭമാണ് സഖാവ്.കുറച്ച് തമാശയും കൂടുതൽ വീര്യവുമുള്ള ഒരു നിവിൻ പോളി ചിത്രം.


സോളാറില് മറുപടിയില്ലാതെ കോണ്‍ഗ്രസ് നേതൃത്വം; പ്രതിരോധത്തിനുള്ള മാര്‍ഗ്ഗങ്ങള് തേടിത്തുടങ്ങി | Reporter Live\nസോളാറില് മറുപടിയില്ലാതെ കോണ്‍ഗ്രസ് നേതൃത്വം; പ്രതിരോധത്തിനുള്ള മാര്‍ഗ്ഗങ്ങള് തേടിത്തുടങ്ങി\nBy Web Desk\tOctober 12, 2017 5:50 pm A+ A-\nഉമ്മന്‍ചാണ്ടി, രമേശ് ചെന്നിത്തല ( ഫയല് ചിത്രം )\nതിരുവനന്തപുരം: സോളാറില് മറുപടി പറയാന് കഴിയാതെ പാടുപെടുകയാണ് കോണ്‍ഗ്രസ് നേതൃത്വം. വിഷയത്തില് വിശദീകരണം തേടി നേതാക്കളെ ഹൈക്കമാന്റ് ദില്ലിയിലേക്ക് വിളിപ്പിച്ചു. അതേസമയം, തെറ്റു ചെയ്തുവെന്ന് തെളിയിച്ചാല് പൊതു പ്രവര്‍ത്തനം അവസാനിപ്പിക്കുമെന്ന് ഉമ്മന് ചാണ്ടി പറഞ്ഞു. സിപിഐഎമ്മിന്റേത് നിലവാരം ഇല്ലാത്ത പകപോക്കലാണെന്ന് രമേശ് ചെന്നിത്തല കുറ്റപ്പെടുത്തി.\nസോളര് റിപ്പോര്‍ട്ടില് ആടിയുലയുന്ന കോണ്‍ഗ്രസ്സ് നേതൃത്വം പ്രതിരോധനത്തിനുള്ള മാര്‍ഗങ്ങള് തേടി തുടങ്ങിയിരിക്കുകയാണ്. കേരളത്തിലെ രാഷ്ട്രീയ സ്ഥിതിഗതികള് ചര്‍ച്ച ചെയ്യാന് കോണ്‍ഗ്രസ് നേതാക്കളെ ഹൈക്കമാന്റ് ദില്ലിക്ക് വിളിപ്പിച്ചു. നിയമപരമായും രാഷ്ട്രീയപരമായും റിപ്പോര്‍ട്ടിനെ നേരിടാനാണ് ഹൈക്കമാന്റ് തീരുമാനം. ഒരു ശതമാനമെങ്കിലും താന് തെറ്റു ചെയ്തുവെന്ന് തെളിയിച്ചാല് പൊതുപ്രവര്‍ത്തനം അവസാനിപ്പിക്കുമെന്ന് മുന് മുഖ്യമന്ത്രി ഉമ്മന് ചാണ്ടി പ്രതികരിച്ചു.\nറിപ്പോര്‍ട്ട് പുറത്തുവിട്ടതില് ചട്ടലംഘനം ഉണ്ടെന്ന് ആരോപിച്ച് രമേശ് ചെന്നിത്തലയും രംഗത്തെത്തി. സിപിഐഎമ്മിന്റേത് നിലവാരം ഇല്ലാത്ത പകപോക്കലാണെന്നും ചെന്നിത്തല ആരോപിച്ചു.\nഅതേസമയം, മുഖ്യമന്ത്രി പിണറായി വിജയന് തരംതാഴ്ന്ന നാലാംകിട രാഷ്ട്രീയ പ്രവര്‍ത്തനമാണ് നടത്തുന്നതെന്ന് കെപിസിസി പ്രസിഡന്റ് എംഎം ഹസന് കുറ്റപ്പെടുത്തി. കോണ്‍ഗ്രസ് മുക്ത കേരളം സൃഷ്ടിക്കാന് പിണറായി വിജയനും നരേന്ദ്ര മോദിയും രഹസ്യ ധാരണ ഉണ്ടാക്കിയെന്നും ഹസന് ആരോപണം ഉന്നയിച്ചു.\nസോളാര് അന്വേഷണ കമ്മീഷന് റിപ്പോര്‍ട്ട് വിവരാവകാശ നിയമപ്രകാരം നല്‍കണമെന്ന് ആവശ്യപ്പെട്ട് ഉമ്മന് ചാണ്ടി ചീഫ് സെക്രട്ടറിക്ക് അപേക്ഷ നല്‍കിയിട്ടുണ്ട്. മുഖ്യമന്ത്രി അവകാശ ലംഘനം നടത്തിയെന്ന് ആരോപിച്ച് കെസി ജോസഫ് സ്പീക്കര്‍ക്ക് പരാതി നല്‍കി. ആരോപണങ്ങള്‍ക്ക് കൃത്യമായി മറുപടി പറയാന് ഇനിയും കോണ്‍ഗ്രസ് നേതൃത്വത്തിന് കഴിയാത്തതിലൂടെ പാര്‍ട്ടിക്കുള്ളിലെ പ്രതിസന്ധിയാണ് വെളിപ്പെടുന്നത്.\nOct 12, 2017 5:50 pm\nസോളാര് കേസ്: ആരോപിക്കപ്പെടുന്ന കുറ്റത്തിന്റെ ഒരു ശതമാനമെങ്കിലും തെളിഞ്ഞാല് പൊതുരംഗത്തുണ്ടാവില്ലെന്ന് ഉമ്മന്‍ചാണ്ടി\nസോളാര് റിപ്പോര്‍ട്ട് പുറത്തുവിട്ട മുഖ്യമന്ത്രി ചട്ടലംഘനം നടത്തി: രമേശ് ചെന്നിത്തല\nആന്റണിയുമായി ചെന്നിത്തല കൂടിക്കാഴ്ച നടത്തി; കെപിസിസി പട്ടിക, സോളാര് വിഷയങ്ങള് ചര്‍ച്ചയില്\nമുഖ്യമന്ത്രിയ്ക്കെതിരെ അവകാശലംഘനത്തിന് കോണ്‍ഗ്രസ് പരാതി നല്‍കി\nസോളാര് റിപ്പോര്‍ട്ട് ആരോപണവിധേയര്‍ക്ക് നല്‍കണം; കോണ്‍ഗ്രസ് നിയമനടപടിയിലേക്ക്


വിജയ തിളക്കവുമായി കുട്ടിക്കാനം എംബിസി : Deepika.com Nattu Visesham\nപീരുമേട്: കേരള സങ്കേതിക സർവകലാശാലയുടെ കീഴിലുള്ള കുട്ടിക്കാനം എംബിസി എൻജിനീയറിംഗ് കോളജ് ബിടെക് പരീക്ഷയിൽ 96.8 ശതമാനം വിജയം കരസ്ഥമാക്കി. ഇലക്ട്രിക്കൽ എൻജിനിയറിംഗ് ഡിപ്പാർട്മെന്‍റിൽ 100 ശതമാനം വിജയം കൈവരിച്ചു.\nവിജയിച്ച വിദ്യാർഥികൾക്കെല്ലാം വിവിധ ബഹുരാഷ്ട്ര കന്പനികളിൽ ജോലി ഓഫർ ലഭിച്ചതായി കോളജ് അധികൃതർ അറിയിച്ചു. ഉന്നതവിജയം നേടിയ വിദ്യാർഥികളെ കോളജ് ഡയറക്ടർ ഫാ. ജിജി പി. ഏബ്രഹാം, പ്രിൻസിപ്പൽ ഡോ. ജയരാജ് കൊച്ചുപിള്ള എന്നിവർ അഭിനന്ദിച്ചു.\nതൊടുപുഴ: കെഎസ്ആർടിസി നടത്തിവന്നിരുന്ന മാനന്തവാടി സൂപ്പർഫാസ്റ്റ് സർവീസ് സമയക്രമത്തിൽ മാറ്റങ്ങൾവരുത്തി ഇന്നുമുതൽ പുനരാരംഭിക്കും. രാവിലെ 6.30-ന് തൊടുപുഴയിൽനിന്നും ആരംഭിക്കുന്ന സർവീസ് വൈകുന്നേരം നാലിന് മാനന്തവാടിയിൽ എത്തും. രാത്രി 7.30-ന് തിരിച്ച് മാനന്തവാടിയിൽനിന്നും പുറപ്പെട്ട് രാവിലെ 4.30-ന് തൊടുപുഴയിൽ എത്തിച്ചേരും.


endosufan harthal kerala\nFriday 29th April 2011 11:32am\nതിരുവനന്തപുരം: എന്‍ഡോസള്‍ഫാന് നിരോധിക്കണം എന്നാവശ്യപ്പെട്ടു സംസ്ഥാന വ്യാപകമായി ഇടതുമുന്നണി പ്രഖ്യാപിച്ച ഹര്‍ത്താല് പൂര്‍ണ്ണം. കടകമ്പോളങ്ങള് അടഞ്ഞുകിടക്കുകയാണ്. സ്വകാര്യവാഹനങ്ങള് നിരത്തിലിറങ്ങുന്നില്ല.\nരാവിലെ ആറു മുതല് വൈകുന്നേരം ആറു വരെയാണു ഹര്‍ത്താല്. ഇരുചക്ര വാഹനങ്ങള്, പാല്, പത്രം, ആശുപത്രി, വിവാഹം, ആരാധനാലയങ്ങള് എന്നിവയെ ഹര്‍ത്താലില് നിന്ന് ഒഴിവാക്കിയിട്ടുണ്ട്.കെഎസ്ആര്‍ടിസി ബസുകള് പരിമിതമായ സര്‍വീസുകള് നടത്തും. വൈകുന്നേരം ആറിനുശേഷം സാധാരണ സര്‍വീസുകള് ഉണ്ടായിരിക്കും. കൊച്ചിയിലും മറ്റും ഐ.ടി വ്യവസായ മേഖലകളിലേക്ക് തൊഴിലാളികള്‍ക്കായ പ്രത്യേക വാഹനം ഏര്‍പ്പെടുത്തിയിട്ടുണ്ട്. ഈ വാഹനങ്ങള്‍ക്ക് പോലീസ് കാവലേര്‍പ്പെടുത്തിയിട്ടുണ്ട്.\nസംസ്ഥാനത്തൊട്ടുക്കും എല്.ഡി.എഫ്,ഡി.വൈ.എഫ്.ഐ നേതൃത്വത്തില് എന്‍ഡോസള്‍ഫാന് വിരുദ്ധ പ്രകടനം നടക്കുകയാണ്. വ്യാപാരി വ്യവസായി ഏകോപന സമിതിയും ഹര്‍ത്താലിന് പിന്തുണ നല്‍കിയിട്ടുണ്ട്. അനിഷ്ട സംഭവങ്ങള് എവിടെയും റിപ്പോര്‍ട്ട് ചെയ്തിട്ടില്ല.\nപിണറായിയുടെ നേതൃത്വത്തില് പ്രകടനം\nതിരുവനന്തപുരം: എന്‍ഡോസള്‍ഫാന് നിരോധിക്കണമെന്നാവശ്യപ്പെട്ട് സി.പി.ഐ.എം സംസ്ഥാന സെക്രട്ടറി പിണറായി വിജയന്റെ നേതൃത്വത്തില് തിരുവനന്തപുരത്ത് പ്രകടനം നടന്നു.


കലാഭവന് മണിയുടെ ദുരൂഹ മരണം സിബിഐയ്ക്ക്... വിജ്ഞാപനം ഉടന് | Kalabhavan Mani's unnatural death: DGP proposed CBI investigation - Malayalam Oneindia\n4 hrs ago മരട് ഫ്ലാറ്റ് പൊളിക്കാനുള്ള കമ്പനികളുടെ പട്ടിക തയ്യാറായെന്ന് നഗരസഭ: പട്ടികയിൽ 13 കമ്പനികൾ!!\nകലാഭവന് മണിയുടെ ദുരൂഹ മരണം സിബിഐയ്ക്ക്... വിജ്ഞാപനം ഉടന്\nUpdated: Sat, Jun 11, 2016, 16:40 [IST]\nതിരുവനന്തപുരം: സിനിമ താരം കലാഭവന് മണിയുടെ ദുരൂഹ മരണം സംബന്ധിച്ച് പോലീസിന് ഇതുവരെ ഒന്നും കണ്ടെത്താനായിട്ടില്ല. ഈ സാഹചര്യത്തില് അന്വേഷണം സിബിഐയ്ക്ക് വിടാന് സംസ്ഥാന സര്‍ക്കാര് തീരുമാനിച്ചു.\nമണിയുടെ മരണം സംബന്ധിച്ച അന്വേഷണത്തിന്റെ പുരോഗതി പരിശോധിച്ച ഡിജിപി ലോക്‌നാഥ് ബെഹ്‌റ തന്നെയാണ് സിബിഐ അന്വേഷണം നിര്‍ദ്ദേശിച്ചത് എന്നാണ് വിവരം. ആഭ്യന്തര സെക്രട്ടറിയും ഈ നിര്‍ദ്ദേശത്തെ പിന്തുണച്ചു.\nകലാഭവന് മണിയുടെ ശരീരത്തില് വിഷമദ്യത്തിന്റെ സാന്നിധ്യം സ്ഥിരീകരിച്ചുകൊണ്ട് ഹൈദരാബാദിലെ ലാബില് നിന്നുള്ള റിപ്പോര്‍ട്ട് പുറത്ത് വന്നിട്ടുണ്ട്. അതിന് ശേഷവും അന്വേഷണത്തിന്റെ കാര്യത്തില് കാര്യമായ പുരോഗതിയൊന്നും ഉണ്ടായില്ല.\nഇതിനിടെ കലാഭവന് മണിയുടെ ബന്ധുക്കള് സിബിഐ അന്വേഷണം ആവശ്യപ്പെട്ട് മുഖ്യമന്ത്രിയെ കണ്ടിരുന്നു. കൊലപാതകത്തില് പങ്കുണ്ടെന്ന് ആരോപിച്ച് മണിയുടെ സഹോദരന് ഫേസ്ബുക്കില് പോസ്റ്റ് ചെയ്ത ഫോട്ടോയും വലിയ ചര്‍ച്ചയായിരുന്നുചാലക്കുടി പുഴയ്ക്കരികിലുള്ള കലാഭവന് മണിയുടെ 'പാഡി' എന്ന കേന്ദ്രത്തില് വച്ചായിരുന്നു കലാഭവന് മണിയെ അബോധാവസ്ഥയില് കണ്ടെത്തിയത്. തുടര്‍ന്ന് അമൃത ആശുപത്രിയില് പ്രവേശിപ്പിച്ചെങ്കിലും 2016 മാര്‍ച്ച് ആറിന് മണി മരിച്ചു. അന്ന് തന്നെ മണിയുടെ മരണം സംബന്ധിച്ച് ദുരൂഹതകള് ഉണ്ടായിരുന്നു.\nമണിയുടെ ശരീരത്തില് കീടനാശിനിയുടെ സാന്നിധ്യം ഉണ്ടായിരുന്നു എന്നാണ് ആദ്യം പറഞ്ഞിരുന്നത്. പിന്നീട് വാറ്റുചാരായം സംബന്ധിച്ച വാര്‍ത്തകളും പുറത്ത് വന്നു. ഇതിന്റെ ടെയാണ് ഹൈദരാബാദില് നിന്നുളള ലാബ് റിപ്പോര്‍ട്ടും പുറത്ത് വന്നത്. ഇത് പ്രകാരം മണിയുടെ ശരീരത്തില് മീഥൈല് ആല്‍ക്കഹോളിന്റെ സാന്നിധ്യം ഉണ്ടായിരുന്നു.\nകൂടുതൽ kalabhavan mani വാർത്തകൾ\nകലാഭവൻ മണിയുടെ പ്രതിമയിൽ നിന്നും 'രക്തം' ഒഴുകുന്നു, വൻ പ്രചാരണം, സത്യാവസ്ഥ ഇതാണ്!\nകലാഭവന് മണിയുടെ മരണത്തിന് ഇന്ന്3വയസ്സ്... മണിയുടെ വിശ്രമകേന്ദ്രമായിരുന്ന പാഡിയും ഉണരുന്നു...\nകലാഭവൻ മണിയുടെ മരണത്തിൽ നുണ പരിശോധനയ്ക്ക് തയ്യാർ, ജാഫർ ഇടുക്കി അടക്കമുളളവർ കോടതിയിൽ\nഎന്താണ് കലാഭവന് മണിക്ക് സംഭവിച്ചത്? സിബിഐ തുറന്നുപറയണം, സിനിമയുടെ ക്ലൈമാക്‌സിന് പിന്നില്\nകലാഭവന് മണിയുടെ മരണം കൊലപാതകമോ? നേരറിയാന് സിബിഐ, വിനയനെ ചോദ്യം ചെയ്തു\nകലാഭവന് മണിയുടെ ജീവിത സിനിമ: അന്വേഷണത്തില് ബോധ്യപ്പെട്ട കാര്യങ്ങളെന്ന് വിനയന്... ഇനി മൊഴി നല്‍കും\nകലാഭവന് മണിയുടെ മരണത്തെ കുറിച്ചുള്ള വെളിപ്പെടുത്തല്.... വിനയന്റെ മൊഴിയെടുക്കുമെന്ന് സിബിഐ\nകലാഭവൻ മണിയുമായുണ്ടായിരുന്ന സൗഹൃദത്തിന്റെ പേരിൽ ഞങ്ങൾ ഇന്നും തീ തിന്നുന്നു; ജാഫർ ഇടുക്കി\nകലാഭവന് മണിയുടെ കുടുംബം കുടുങ്ങിയത് മൂന്ന് ദിനം; ഭക്ഷണവും വെള്ളവുമില്ലാതെ...\nkalabhavan mani actor death cbi dgp loknath behera കലാഭവന് മണി നടന് മരണം സിബിഐ ഡിജിപി\nKalabhavan Mani's unnatural death: DGP proposed CBI investigation.


Bigg Boss Malayalam Season 3: Anoop Opens Up About His Serial And Movies | കാമുകി ഇല്ലായിരുന്നെങ്കില് ഋതു മന്ത്രയെ വിവാഹം കഴിക്കുമോ? അനൂപിനോട് രസകരമായ ചോദ്യങ്ങളുമായി ആരാധകര് - Malayalam Filmibeat\nകാമുകി ഇല്ലായിരുന്നെങ്കില് ഋതു മന്ത്രയെ വിവാഹം കഴിക്കുമോ? അനൂപിനോട് രസകരമായ ചോദ്യങ്ങളുമായി ആരാധകര്\nബിഗ് ബോസ് മലയാളം മൂന്നാം സീസണിലെ ഏറ്റവും മികച്ച മത്സരാര്‍ഥികളില് ഒരാള് അനൂപ് കൃഷ്ണനായിരുന്നു. ഏറ്റവുമൊടുവില് കഴിഞ്ഞ ടാസ്‌കിലടക്കം ഗംഭീര പ്രകടനം കാഴ്ച വെച്ച അനൂപ് മറ്റ് മത്സരാര്‍ഥികളോട് മോശമായി സംസാരിക്കുകയോ വഴക്ക് കൂടുകയോ ചെയ്തിട്ടില്ല. അപൂര്‍വ്വം സാഹചര്യങ്ങളില് മാത്രം കടുത്ത ഭാഷയില് സംസാരിക്കുക മാത്രമായിരുന്നു. പുറത്ത് വന്നതിന് ശേഷവും അനൂപിന് വലിയ പിന്തുണയാണ് ലഭിക്കുന്നത്.\nഇന്‍സ്റ്റാഗ്രാമിലെ ചോദ്യോത്തര വേളയില് ആരാധകരുടെ ചോദ്യങ്ങള്‍ക്കുള്ള മറുപടി അനൂപ് തന്നെ നല്‍കിയിരുന്നു. ബിഗ് ബോസില് നിന്നുമുണ്ടാക്കിയ ചില വിഭവങ്ങളുടെ രുചിക്കൂട്ട് പറഞ്ഞ് തരണമെന്ന് തുടങ്ങി കാമുകിയായ ഐശ്വര്യയെ കുറിച്ചുള്ള ചോദ്യങ്ങളും അനൂപിന്റെ അടുത്ത് വന്നിരുന്നു. ഓരോന്നിനും രസകരമായ രീതിയിലാണ് താരം മറുപടി കൊടുത്തതും.\nഋതു മന്ത്രയും മണിക്കുട്ടനും തമ്മില് വിവാഹം കഴിക്കുമോ? അനൂപിന് വേറെ റിലേഷന് ഇല്ലായിരുന്നെങ്കില് ഋതുവിനെ വിവാഹം കഴിക്കുമായിരുന്നോ, നിങ്ങള് തമ്മില് പെര്‍ഫെക്ട് മാച്ച് ആണെന്നും ഒരാള് ചോദിച്ചിരുന്നു. അതിന് തമാശരൂപേണ ഇല്ലെന്നുള്ള മറുപടിയായിരുന്നു വീഡിയോ രൂപത്തില് അനൂപ് കൊടുത്തത്.\nസ്റ്റൈലിഷ് ഗെറ്റപ്പിൽ ഹുമ ഖുറേഷി, മനോഹരമായ ചിത്രങ്ങൾ കാണാം\nപ്രിയതമ ഐശ്വര്യയെ എന്നാണ് ആരാധകര്‍ക്ക് പരിചയപ്പെടുത്തുന്നത് എന്നുള്ള ചോദ്യത്തിന് വൈകാതെ ഉണ്ടാവുമെന്നുള്ള ഉറപ്പ് അനൂപ് നല്‍കിയിരുന്നു. മണിക്കുട്ടനെയും സായിയെയും കുറിച്ചുള്ള ചോദ്യത്തിന് ഇരുവരും എന്റെ നല്ല സുഹൃത്തുക്കളാണെന്നാണ് അനൂപ് പറയുന്നത്. അതേ സമയം സീത കല്യാണം സീരിയലില് ഇനി അഭിനയിക്കാന് വരാന് സാധ്യതയില്ലെന്നാണ് അനൂപ് പറയുന്നത്.\nബിഗ് സ്‌ക്രീനിലേക്കുള്ള അവസരങ്ങള് നോക്കുകയാണ്. അഭിനയിച്ച അജഗജാന്തരം എന്ന ചിത്രം കൊവിഡ് പ്രശ്‌നങ്ങള് കൊണ്ടാണ് റിലീസ് ചെയ്യാത്തത്. പ്രശ്‌നങ്ങള് മാറിയ ശേഷം ഈ സിനിമ എത്തുമെന്ന് അനൂപ് സൂചിപ്പിച്ചു.\nBigg Boss Malayalam Season 3: Anoop Opens Up About His Serial And Movies


പോളിംഗിന് ശേഷം സംഘര്‍ഷം: ഹരിപ്പാട് യൂത്ത് കോണ്‍ഗ്രസ് പ്രവര്‍ത്തകര്‍ക്കും കാസര്‍ഗോഡ് യുവമോര്‍ച്ച നേതാവിനും വെട്ടേറ്റു\nBy Kerala Desk 610\nകൊച്ചി: നിയമസഭയിലേക്ക് ഇന്നലെ നടന്ന പോളിംഗ് അവസാനിച്ചതിന് പിന്നാലെ സംസ്ഥാനത്ത് പലയിടത്തും രാഷ്ട്രീയ പ്രവര്‍ത്തകര് തമ്മില് സംഘര്‍ഷങ്ങളുണ്ടായി. ഹരിപ്പാടും കായംകുളത്തും സിപിഎം-കോണ്‍ഗ്രസ് പ്രവര്‍ത്തകര് തമ്മില് രാത്രിയുണ്ടായ സംഘര്‍ഷങ്ങളില് രണ്ട് കോണ്‍ഗ്രസ് പ്രവര്‍ത്തകര്‍ക്ക് വെട്ടേറ്റു. എരുവ സ്വദേശി അഫ്സല്, പുതുപ്പള്ളി സ്വദേശി സുരേഷ്, എന്നിവര്‍ക്കാണ് വെട്ടേറ്റത്.\nഇന്നലെ പോളിംഗ് കഴിഞ്ഞതിന് പിന്നാലെയാണ് കായംകുളത്തും ഹരിപ്പാടും സംഘര്‍ഷം പൊട്ടിപ്പുറപ്പെട്ടത്. ആദ്യത്തെ ആക്രമണത്തില് അഫ്‌സലിന് വെട്ടേല്‍ക്കുന്നത്. ഇയാള്‍ക്കൊപ്പമുണ്ടായിരുന്ന നൗഫല് എന്നയാള്‍ക്കും ആക്രമണത്തില് പരിക്കേറ്റു. തലയ്ക്ക് വെട്ടേറ്റ അഫ്‌സലിനെ വണ്ടാനം മെഡി.കോളേജിലേക്ക് മാറ്റി.\nഈ സംഭവത്തിന് പിന്നാലെ അര്‍ധരാത്രിയോടെയാണ് കായംകുളം പുതുപ്പള്ളി സ്വദേശി സുരേഷിന് നേരെ ആക്രമണമുണ്ടായത്. കൈക്ക് വെട്ടേറ്റ സുരേഷിനെ കായംകുളം താലൂക്കാശുപത്രിയില് പ്രവേശിപ്പിച്ചിരിക്കുകയാണ്. പ്രതിപക്ഷ നേതാവ് രമേശ് ചെന്നിത്തലയുടെ മണ്ഡലമായ ഹരിപ്പാടുണ്ടായ സംഘര്‍ഷത്തില് കോണ്‍ഗ്രസ് മണ്ഡലം പ്രസിഡന്റ് രാജേഷ് കുട്ടനും ആറാട്ടുപുഴ മണ്ഡലം പ്രസിഡന്റ് രജീഷിനും പരിക്കേറ്റിരുന്നു.\nപരാജയ ഭീതിയില് സിപിഎം വ്യാപക അക്രമം അഴിച്ചുവിടുന്നുവെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു. ഹരിപ്പാട് മണ്ഡലത്തില് വ്യാപക ആക്രമണമാണ് പോളിംഗിന് പിന്നാലെ നടന്നത്. വീട് ആക്രമിച്ച സംഭവത്തില് പ്രതിയെ വിട്ടയച്ച തൃക്കുന്നപ്പുഴ സ്റ്റേഷനു മുന്നില് കോണ്‍ഗ്രസ് പ്രവര്‍ത്തകര് കുത്തിയിരുന്നു പ്രതിഷേധിച്ചിരുന്നു.\nകാസര്‍കോട് പറക്കളായിയില് സിപിഎം- ബിജെപി പ്രവര്‍ത്തകരും ഇന്നലെ രാത്രി ഏറ്റുമുട്ടി. ഏറ്റുമുട്ടലില് യുവമോര്‍ച്ച കാസര്‍കോട് ജില്ലാ വൈസ് പ്രസിഡന്റ് ശ്രീജിത്ത് പറക്കായിക്ക് വെട്ടേറ്റു. ഗുരുതര പരിക്കുകളോടെ ശ്രീജിത്തിനെ മംഗളൂരുവിലെ സ്വകാര്യ ആശുപത്രിയില് പ്രവേശിപ്പിച്ചു.\nശ്രീജിത്തിന്റെ ഇരുകാലുകള്‍ക്കും വെട്ടേറ്റു. ഒരു കാല് തൂങ്ങിയ നിലയിലാണ്. സംഘര്‍ഷത്തില് സിപിഎം പ്രവര്‍ത്തക ഓമനയ്ക്കും പരിക്കുണ്ട്. ഇവര് പരിയാരം മെഡിക്കല് കോളേജ് ആശുപത്രിയില് ചികിത്സയിലാണ്. അമ്പലത്തറ പോലീസ് കേസെടുത്ത് അന്വേഷണം ആരംഭിച്ചു. കൊലപാതക ശ്രമത്തിന് കേസെടുക്കണമെന്നാണ് ബിജെപി ആവശ്യപ്പെട്ടിരിക്കുന്നത്.\nകൊല്ലം കടയ്ക്കലില് ബിജെപി നേതാവിന്റെ വീടിന് നേരേ ബോംബേറുണ്ടായി. ബി.ജെ.പി കടയ്ക്കല് പഞ്ചായത്ത് കമ്മിറ്റി വൈസ് പ്രസിഡന്റ് രതി രാജന്റെ വീടിനു നേരെയാണ് ബോംബേറുണ്ടായത്. ആക്രമണത്തില് വീടിന്റെ ജനല് ചില്ലുകള് തകര്‍ന്നു. ആക്രമിക്കാന് എത്തിയവരുടെ കൈയിലിരുന്ന് ബോംബ് പൊട്ടിയതായി സംശയിക്കുന്നുണ്ട്. കഴിഞ്ഞ തവണത്തെ തദ്ദേശ തെരഞ്ഞെടുപ്പില് വടക്കേവയല് വാര്‍ഡില് ബിജെപി സ്ഥാനാര്‍ഥിയായിരുന്നു രതി രാജന്. അന്നും നിരവധി തവണ വീടിനു നേരേയും ഇവരുടെ വാഹനത്തിന് നേരേയും ആക്രമണം ഉണ്ടായിരുന്നു.


Kakrighat in Uttarakhand- Attractions Specialties and Things To Do - Malayalam Nativeplanet\n»ഭൂമിയില് നിന്നും സ്വര്‍ഗ്ഗത്തിന്‍റെ അനുഭവം നല്കുന്ന കാക്രിഘാട്ട്!!\nPublished: Wednesday, June 2, 2021, 13:08 [IST]\nസമ്പന്നമായ പച്ചപ്പിന്‍റെ മേലങ്കിയിട്ട നാട്.... കൂട്ടിന് ഹിമാലയ കാഴ്ചകളും... ഉത്തരാഘണ്ഡിന്‍റെ കാഴ്ചകളിലേക്ക് സഞ്ചാരിക‌ളെ കൈപിടിച്ചു നടത്തുന്ന നാടാണ് കക്രിഘാട്ട്. കുറേ യാത്ര ചെയ്ത് കുറ് സ്ഥലങ്ങള് കാണുവാന് ആഗ്രഹിക്കുന്ന സഞ്ചാരികളെക്കാള് യാത്രകള് ഒരു ധ്യാനത്തിന്റെ രീതിയില് യാത്രകളെ സമീപിക്കുന്നവര്‍ക്കാണ് ഈ ഇടം യോജിച്ചത്. ഭൂമിയില് നിന്നും സ്വര്‍ഗ്ഗത്തിന്റെ അനുഭവം നല്കുന്ന കാക്രിഘട്ടിനെക്കുറിച്ചും അതിന്‍റെ പ്രത്യേകതകളെക്കുറിച്ചും വായിക്കാം....\nസ്ഥിരം അടിച്ചുപൊളി യാത്രകളേക്കാള് ശാന്തതയും സമാധാനവും തേടി യാത്രകള് ചെയ്യുന്നവര്‍ക്ക് പറ്റിയ ഇടമാണ് കാക്രിഘട്ട്. ഉത്തരാഘണ്ഡിലെ ഓരോ ഇടങ്ങളും സഞ്ചാരികളെ അത്ഭുതപ്പെടുത്തുമെങ്കിലും കാക്രിഘട്ട് അത്ഭുതത്തോടൊപ്പം സമാധാനവും നല്കുമെന്നാണ് സഞ്ചാരികളുടെ അനുഭവം. പച്ചപ്പും മലനിരകളും പിന്നെ ഹിമാലയന് കാഴ്ചകളും ശാന്തതയുമാണ് ഇവിടെ സഞ്ചാരികള്‍ക്ക് അനുഭവിക്കുവാനുള്ളത്.\nമനസ്സമാധാനം തന്നെയാണ് കാക്രിഘട്ട് എല്ലായ്പ്പോഴും സഞ്ചാരികള്‍ക്ക് വാഗ്ദാനം ചെയ്യുന്നത്. അത് പണ്ടുമുതലേ ഇങ്ങനെതന്നെയാണ് എന്നറിയുവാന് ഇവിടെ വന്നിരുന്ന ആളുകള് ആരൊക്കെയാണ് എന്നു നോക്കിയാല് മതി. സ്വാമി വിവേകാനന്ദനും സോംബാര് ഗിരി മാഹാരാജുമെല്ലാം ഇവിടെ ധ്യാനിക്കാനായി എത്തിയിരുന്നുവത്രെ. തണുപ്പു കാലമാകുമ്പോള് സോംബാരി ബാബ എന്ന സോംബാര് ഗിരി മാഹാരാജ് ഇവിടെ സ്ഥിരമായി ധ്യാനിക്കുവാനെത്തുമായിരുന്നുവത്രെ. നീം കരോലി ബാബാ ആശ്രമമായിരുന്നു ഇവരുടെ സങ്കേതം.\nഇവിടുത്തെ പ്രധാന കാഴ്ചകളിലൊന്ന്\nനീം കരോലി ബാബാ ആശ്രമം തന്നെയാണ്. സോംബാരി ബാബ മഹ സമാധിയും അതിനോടു ചേര്‍ന്നുള്ള പഴയ കുടിലുകൾ, രാജ് ആസൻ, ശിവലിംഗം, വിശുദ്ധ മരങ്ങൾ എന്നിയെല്ലാം ഇവിടെ സംരക്ഷിക്കപ്പെടുന്നു. നീം കരോലി ബാബയുടെ കൈഞ്ചി ധാം ആശ്രമത്തിന്‍റെ കീഴിലാണ് ഇതുള്ളത്. നീം കരോലി ബാബ തന്റെ ഗുരുവിന്റെ മാർഗനിർദേശപ്രകാരം ഈ സ്ഥലത്ത് താമസിക്കുകയും ധ്യാനിക്കുകയും ചെയ്തു\n1890 കാലഘട്ടത്തിൽ സ്വാമി വിവേകാനന്ദൻ ഹിമാലയത്തിലേക്കുള്ള യാത്രയ്ക്കിടെ ഈ സ്ഥലത്ത് ഒരു ആൽ മരത്തിനടിയിൽ ധ്യാനിച്ചിുന്നതായും ചരിത്രം പറയുന്നു. .\nറാണിഖേതിലേക്കുള്ള യാത്രയിലെ ഇടത്താവളമാണെങ്കിലും ഇവിടെ വന്നെത്തുന്നവര് വളരെ കുറവാണ്. പൊട്ടിപ്പൊളിഞ്ഞു കിടക്കുന്ന വഴി താണ്ടി ഇവിട എത്തിപ്പെടുവാനുള്ള ബുദ്ധിമുട്ട് തന്നെയാണ് സഞ്ചാരികളെ ഇവിടെ നിന്നും അകറ്റുന്നതും. എന്നാല് വഴിയായ വഴിയെല്ലാം താണ്ടി ഇവിടെ എത്തുമ്പോള് മാത്രമാണ് ഈ പ്രദേശത്തിന്റെ യഥാര്‍ത്ഥ ഭംഗി വെളിവാവുക. ക്ഷീണിപ്പിക്കുന്ന ആ യാത്രയുടെ അവശതകള് പ്രദേശത്തിന്റെ ഭംഗിയില് നമ്മള് മറക്കുമെന്നതുറപ്പ്.\nRead more about: uttarakhand travel travel tips village


ജംഷ്ഡപൂര് എഫ്സിക്ക് എതിരെ രണ്ട് തവണ ലീഡ് നേടിയിട്ടും കേരള ബ്ലാസ്റ്റേഴ്‌സിന് തോല്‍വി; പ്ലേ ഓഫ് സാധ്യത മങ്ങി\nഐഎസ്എലില് ജംഷ്ഡപൂര് എഫ്സിക്ക് എതിരെ കേരള ബ്ലാസ്റ്റേഴ്സിന് തോല്‍വി. നിര്‍ണായക പോരാട്ടത്തില് സന്ദശകരെ രണ്ടിനെതിരെ മൂന്നു ഗോളുകള്‍ക്ക് ജംഷ്ഡപൂര് എഫ്സി പരാജയപ്പെടുത്തി. നോയി അക്കോസ്റ്റ (39), സെര്‍ജിയോ കാസ്റ്റെല് (75) എന്നിവരാണ് ജംഷഡ്പൂരിനായി ഗോളടിച്ചത്. ശേഷം ഓഗ്ബച്ചെയുടെ ഓണ് ഗോള് (86) ആതിഥേയരുടെ വിജയമുറപ്പിച്ചു.\nമത്സരത്തില് രണ്ട് തവണ ലീഡ് നേടിയിട്ടും അവസാന നിമിഷം സെല്‍ഫ് ഗോള് വഴങ്ങി കേരള ബ്ലാസ്റ്റേഴ്‌സ് ജംഷഡ്പൂരിനോട് പരാജയപ്പെടുകയായിരുന്നു. 87-ാം മിനുട്ടില് ക്യാപ്റ്റന് ഒഗ്‌ബെചെയുടെ കാലില് തട്ടിയ സെല്‍ഫ് ഗോളിലൂടെയാണ് ജംഷഡ്പൂര് ലീഡ് നേടിയത്.\n58ാം മിനുട്ടില് ക്യാപ്റ്റന് ഒഗ്‌ബെചടെ ഗോളിലൂടെ കേരള ബ്ലാസ്റ്റേഴ്‌സ് രണ്ടാം തവണ ലീഡ് നേടി. ജെസ്സല് കാര്‍ണീറോ ഉയര്‍ത്തി നല്‍കിയ പന്ത് ഒഗ്‌ബെചെ ഹെഡ് ചെയ്ത് വലയിലെത്തിക്കുകയായിരുന്നു. കളിയുടെ രണ്ടാം പകുതിയില് അനാവശ്യമായി ഫൗള് ചെയ്ത് മലയാളി താരം അബ്ദുള് ഹക്ക് മത്സരത്തിലെ രണ്ടാം മഞ്ഞക്കാര്‍ഡ് കണ്ട് പുറത്തയി. 75-ാം മിനുട്ടില് ലഭിച്ച പെനല്‍റ്റി വലയിലെത്തിച്ചാണ് ജംഷഡ്പൂരിന്റെ സെര്‍ജിയോ കാസ്റ്റെല് രണ്ടാം സമനില ഗോള് നേടിയത്.\nStory Highlights- jamshedpur-fc-beat-kerala-blasters-in-isl


പുതിയ ബിഗ്സ്റ്റർ കൺസെപ്റ്റ് അവതരിപ്പിച്ച് ഡാസിയ - Malayalam DriveSpark\nPublished: Friday, January 15, 2021, 13:51 [IST]\nറൊമാനിയൻ കാർ നിർമാതാക്കളായ ഡാസിയ 'ബിഗ്സ്റ്റർ' എന്ന തങ്ങളുടെ പുതിയ കൺസെപ്റ്റ് വാഹനം പുറത്തിറക്കി. ഗ്രൂപ്പ് റെനോയുടെ 'പുനരുജ്ജീവന' അവതരണത്തിന്റെ ഭാഗമായാണ് ഇത് പ്രദർശിപ്പിച്ചത്.\nഇപ്പോൾ ഈ കൺസെപ്റ്റ് എസ്‌യുവിയുടെ ഔദ്യോഗിക ചിത്രങ്ങൾ ഇന്റർനെറ്റിലൂടെ പുറത്തുവന്നിരിക്കുകയാണ്. ബിഗ്സ്റ്റർ ഡസ്റ്റർ എസ്‌യുവിയേക്കാൾ അല്പം വലുതും പരുക്കനുമായി കാണപ്പെടുന്നു. ഇത് സമാരംഭിക്കുമ്പോൾ ഡാസിയയുടെ പുതിയ മുൻനിര മോഡലായി മാറും.\nബിഗ്സ്റ്ററിന്റെ പ്രൊഡക്ഷൻ മോഡലിന് ഹൈബ്രിഡ് അല്ലെങ്കിൽ പ്ലഗ്-ഇൻ ഹൈബ്രിഡ് പവർട്രെയിൻ ഓപ്ഷനുകൾക്കൊപ്പം LPG അല്ലെങ്കിൽ CNG പോലുള്ളവയും ലഭിക്കും.\nഇത് ഭാവിയിലെ എല്ലാ ഡാസിയ മോഡലുകൾക്കും അടിവരയിടുന്ന റെനോ-നിസാൻ-മിത്സുബിഷി സഖ്യത്തിന്റെ CMF-B പ്ലാറ്റ്‌ഫോമിനെ അടിസ്ഥാനമാക്കിയുള്ളതായിരിക്കും.\nബ്രാൻഡ് പറയുന്നതനുസരിച്ച്, വരാനിരിക്കുന്ന ഈ എസ്‌യുവി താഴ്ന്ന വിലയിലുള്ള വിഭാഗത്തിൽ നിന്ന് ഉപഭോക്താക്കൾ പ്രതീക്ഷിക്കുന്ന കൂടുതൽ ശേഷിയുള്ള വാഹനമായിരിക്കും.\nകൺസെപ്റ്റ് വാഹനത്തിന് മികച്ച ഫ്യൂച്ചറിസ്റ്റിക് ലുക്കുണ്ട്, പ്രത്യേകിച്ച് മുൻവശത്ത്. ഇതിന് Y -ആകൃതിയിലുള്ള പുറത്തേക്ക ചരിഞ്ഞ്ഹെഡ്‌ലൈറ്റുകൾ ലഭിക്കുന്നു, ഫ്രണ്ട് ഗ്രില്ലിൽ LED ഘടകങ്ങളും വരുന്നു.\nഫ്രണ്ട് ബമ്പർ വളരെ വലുതാണ്, കൂടാതെ ഒരു സംയോജിത ബാഷ് പ്ലേറ്റും ഒരു വലിയ എയർ ഡാമും ഡാസിയ ബ്രാൻഡിംഗും ലഭിക്കുന്നു. എസ്‌യുവിക്ക് ചുറ്റും കറുത്ത പ്ലാസ്റ്റിക് ക്ലാഡിംഗും ലഭിക്കുന്നു, ഡാസിയ ബ്രാൻഡിംഗും വശങ്ങളിലുണ്ട്.\nഅലോയി വീലുകളും വളരെ മനോഹരമായി കാണപ്പെടുന്നു, പിന്നിലെ ഡോർ ഹാൻഡിലുകൾ C-പില്ലറിൽ സംയോജിപ്പിച്ചിരിക്കുന്നു. പിൻഭാഗത്ത്, എസ്‌യുവിക്ക് റാപ്പ്എറൗണ്ട് Y ആകൃതിയിലുള്ള അകത്തേക്ക് ചരിഞ്ഞ എൽഇഡി ടൈൽ‌ലൈറ്റുകളും ടെയിൽ‌ഗേറ്റിൽ ബ്രാൻഡ് നേയിംപ്ലേറ്റുമായി വരുന്നു.\nറിയർ ബമ്പറും വളരെ വലുതാണ്, മാത്രമല്ല ഒരു ബാഷ് പ്ലേറ്റും ലഭിക്കുന്നു. ഓഫ്-റോഡ് സ്റ്റൈലിംഗ് പൂർത്തിയാക്കുന്ന ഒരു ജോഡി ഫംഗ്ഷണൽ റൂഫ് റെയിലുകളും വാഹനത്തിൽ ഒരുക്കിയിരിക്കുന്നു.\nപ്രൊഡക്ഷൻ മോഡൽ തീർച്ചയായും അല്പം വ്യത്യസ്തമായി കാണപ്പെടും, പക്ഷേ ഇതൊരു മികച്ച ഡിസൈൻ പ്രിവ്യൂ ആണ്. ഡാസിയ ബിഗ്സ്റ്റർ കൺസെപ്റ്റ് ബ്രാൻഡിന്റെ പരിണാമത്തെ പ്രതീകപ്പെടുത്തുന്നു എന്ന് ഡാസിയയിലെ ഡിസൈൻ ഹെഡ് അലജാൻഡ്രോ മെസോനെറോ-റൊമാനോസ് പറഞ്ഞു.\nഅത്യാവശ്യം, മികച്ചതും ഔട്ട്‌ഡോർ സ്പിരിറ്റുമായി ഇത് വരുന്നു. ആകർഷണീയത ഒരു തരത്തിലും വാഹനത്തിന്റെ ആക്സസിബിലിറ്റിയെ തടസ്സപ്പെടുത്തുന്നില്ലെന്ന് ഇത് തെളിയിക്കുന്നു.\nഇതുവരെ ഔദ്യോഗിക വെളിപ്പെടുത്തലുകളില്ലെങ്കിലും ഈ പുതിയ എസ്‌യുവി ഭാവിയിൽ ഇന്ത്യൻ വിപണിയിലും റെനോ ബ്രാൻഡിന് കീഴിൽ വരുമെന്ന് ഞങ്ങൾ പ്രതീക്ഷിക്കുന്നു.\nറെനോ ഇന്ത്യയുടെ ലൈനപ്പ് വളരെ ചെറുതാണ്, ഒരു പുതിയ എസ്‌യുവി വളരെയധികം മികച്ച ഒരു ചോയിസായിരിക്കും. 2021 ജനുവരി 28 -ന് ഇന്ത്യയിൽ കിഗ സബ്-ഫോർ മീറ്റർ എസ്‌യുവിയും ബ്രാൻഡ് പുറത്തിറക്കും.\nDacia unveils New Bigster SUV Concept. Read in Malayalam.\nStory first published: Friday, January 15, 2021, 13:51 [IST]


"സംയുക്തയ്‌ക്കൊപ്പം ഇനി അഭിനയിക്കാന് ബുദ്ധിമുട്ടായിരിക്കും"-Biju Menon about Samyuktha Varma\n"എപ്പോള് വേണമെങ്കിലും അഭിനയിക്കാം. ഇഷ്ടപ്പെട്ട കഥാപാത്രം വന്നാല് ചെയ്യാം"\nമലയാളി സിനിമാപ്രേക്ഷകരുടെ ഹൃദയം കവര്‍ന്ന നിരവധി താരജോഡികള് ഉണ്ടായിട്ടുണ്ട്. അവരില് പലരും സിനിമയില് നിന്ന് ജീവിതത്തിലേക്കും ഒന്നിച്ചു യാത്ര ചെയ്തവരാണ്. അതില് ഏറെ പ്രിയപ്പെട്ട രണ്ടു പേരാണ് ബിജു മേനോനും സംയുക്ത വര്‍മയും. എന്നാല് വിവാഹത്തിനു ശേഷം സംയുക്ത അഭിനയം അവസാനിപ്പിച്ചത് പ്രേക്ഷകരെ ഏറെ നിരാശപ്പെടുത്തി. പിന്നീട് ചില പരസ്യ ചിത്രങ്ങളില് മാത്രമാണ് നമ്മള് സംയുക്തയെ കണ്ടത്. സംയുക്ത തിരിച്ചുവരുന്നു എന്ന വാര്‍ത്ത കേള്‍ക്കാന് ഏറെ കാത്തിരുന്നിട്ടുമുണ്ട്. സംയുക്തയുടെ തിരിച്ചുവരവിനെക്കുറിച്ച് നടനും ഭര്‍ത്താവുമായ ബിജു മേനോന്റെ വാക്കുകള്\n“അഭിനയിക്കാന് എന്നെക്കാള് മടിയുള്ള ആളാണ് സംയുക്ത. ഇപ്പോള് യോഗ പരിശീലനമൊക്കെ ആയി നടക്കുകയാണ്. അത് അവരുടെ തീരുമാനമാണ്. എപ്പോള് വേണമെങ്കിലും അഭിനയിക്കാം. ഇഷ്ടപ്പെട്ട കഥാപാത്രം വന്നാല് ചെയ്യാം,” ബിജു മേനോന് പറഞ്ഞു.\n“എനിക്ക് ബിജുവിന്റെ കൂടെ ഒരു സിനിമ ചെയ്താല് കൊള്ളാമെന്നുണ്ടെന്നൊക്കെ സംയുക്ത പറയാറുണ്ട്. പക്ഷെ ഞങ്ങള് തമ്മില് ഒരുമിച്ച് അഭിനയിക്കാന് ഭയങ്കര പാടായിരിക്കും. മുഖത്തോടു മുഖം നോക്കി ഒരു സംഭാഷണം പറയുമ്പോള് പോലും ചിരി വരും. ഞങ്ങളുടെ വിവാഹനിശ്ചയ സമയത്ത് ചെയ്ത സിനിമയാണ് മേഘമല്‍ഹാര്. അതില് ഒരുപാട് സീരിയസ് സംഭാഷണങ്ങളുണ്ട്. അതൊക്കെ ചെയ്യുമ്പോള് മുഖത്തോട് മുഖം നോക്കുന്ന സമയത്ത് ചിരിവരുമായിരുന്നു. ഇനി ഒരുമിച്ച് അഭിനയിക്കാന് ആ ഒരു ബുദ്ധിമുട്ടുണ്ടായിരിക്കും,” ബിജു മേനോന് റേഡിയോ മാംഗോയ്ക്ക് നല്‍കിയ അഭിമുഖത്തില് പറഞ്ഞു\nയോഗ പഠനവുമായി ബന്ധപ്പെട്ട് തിരക്കുകളില് മുഴുകിയ സംയുക്ത ഇപ്പോള് യോഗയില് സര്‍ട്ടിഫൈഡ് ഇന്‍സ്ട്രക്ടറാണ്. പതിനഞ്ചു വര്‍ഷത്തോളമായി സംയുക്ത യോഗ ചെയ്യാന് തുടങ്ങിയിട്ട്. സംയുക്ത യോഗ ചെയ്യുന്ന ദൃശ്യങ്ങള് കുറച്ചുനാളുകള്‍ക്ക് മുമ്പ് സോഷ്യല് മീഡിയയിലും വലിയ ചര്‍ച്ചയായിരുന്നു.


അമിതാഹ്ലാദം കാട്ടരുത്; ആരുടെയും കോലം കത്തിക്കരുത്: പ്രവർത്തകരോട് കോടിയേരി - ഇ വാർത്ത | evartha\nഅമിതാഹ്ലാദം കാട്ടരുത്; ആരുടെയും കോലം കത്തിക്കരുത്: പ്രവർത്തകരോട് കോടിയേരി\nരാഷ്ട്രീയത്തില് ഇടപെടുന്ന ജാതി മതശക്തികള്‍ക്കുളള മുന്നറിയിപ്പാണ് ഉപതിരഞ്ഞെടുപ്പ് ഫലമെന്നു സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ. ബി.ജെ.പിക്കും ആര്.എസ്.എസിനും കേരളത്തില് ഇടമില്ലെന്ന് തെളിഞ്ഞെന്നും കോടിയേരി പറഞ്ഞു.\nഉപതെരഞ്ഞെടുപ്പിൽ ഇടതുമുന്നണിക്ക് തിളക്കമാർന്ന വിജയമാണ് ഉണ്ടായിരിക്കുന്നത്. എങ്കിലും അരൂരിൽ തോറ്റത് ഇതിന് മങ്ങലേൽപ്പിച്ചുവെന്നും കോടിയേരി പറഞ്ഞു. എൽഡിഎഫ് പ്രവര്‍ത്തകര് അമിതാഹ്ലാദം കാട്ടരുതെന്നും ആരുടെയും കോലം കത്തിക്കരുതെന്നും അദ്ദേഹം പറഞ്ഞു.\nഎൻഎസ്എസ് നേതൃത്വം സമുദായിക ധ്രൂവീകരണത്തിന് ശ്രമിച്ചിരുന്നു. അത് ജനം തള്ളികളഞ്ഞു. എന്.എസ്.എസിനോട് സഹകരിക്കാന് എല്.ഡി.എഫ് ഇപ്പോഴും തയാറാണ്. സിപിഎമ്മിന് ഒരു സാമുദായിക സംഘടനയോടും ശത്രുത ഇല്ല. എന്നാൽ സമുദായസംഘടനയെ കൂടെനിര്‍ത്തിയാല് എന്തും നടക്കുമെന്ന ധാരണ പൊളിഞ്ഞുവെന്നും കോടിയേരി പറഞ്ഞു.\n“ഈ ജനവിധി സർകാരിനുള്ള അംഗീകാരമാണ്. പ്രതിപക്ഷത്തിന്റെ നശീകരണ സമീപനത്തിനുള്ള മറുപടിയാണ്. അതോടൊപ്പം മത നിരപേക്ഷതയുടെ അടിത്തറ കേരളത്തിൽ ശക്തമാണെന്ന് തെളിയിക്കുന്ന വിധിയാണ് ഇത്. ആർഎസ്എസിന്റെ എല്ലാ പ്രതീക്ഷയും തകർന്നു,” കോടിയേരി പറഞ്ഞു.\nTopics: Kerala Byepolls Kerala Election Results Kodiyeri Balakrishnan udf


ആണവ നിരായുധീകരണം പൂര്‍ത്തിയാകുന്നത് വരെ ഉത്തര കൊറിയയ്ക്ക് മേല് ഉപരോധങ്ങള് തുടരുമെന്ന് ട്രംപ്\nഉത്തര കൊറിയ ആണവ മിസൈലുകള് ഉപേക്ഷിച്ചെന്ന് തങ്ങള്‍ക്ക് ബോധ്യമാകുന്നത് വരെ ഉപരോധം തുടരുമെന്നു ട്രംപ്.\nആണവ നിരായുധീകരണം പൂര്‍ത്തിയാക്കുന്നത് വരെ ഉത്തര കൊറിയയ്ക്ക് മേല് ഏര്‍പ്പെടുത്തിയിട്ടുള്ള ഉപരോധങ്ങള് തുടരുമെന്ന് യുഎസ് പ്രസിഡന്റ് ഡൊണാള്‍ഡ് ട്രംപ്. ഉത്തര കൊറിയ ആണവ മിസൈലുകള് ഉപേക്ഷിച്ചെന്ന് തങ്ങള്‍ക്ക് ബോധ്യമാകുന്നത് വരെ ഉപരോധം തുടരുമെന്നും ആണവ ഭീഷണി ഉല്ലാതാക്കാനാണ് താന് ശ്രമിക്കുന്നതെന്നും ട്രംപ് വ്യക്തമാക്കി.\nഉത്തര കൊറിയന് നേതാവ് കിം ജോങ് ഉന്നുമായി നടന്ന ഉഭയകക്ഷി ചര്‍ച്ചയ്ക്ക് ശേഷമാണ് ട്രംപ് വാര്‍ത്താ സമ്മേളനത്തില് ഇതു പറഞ്ഞത്. ആണവ നിരായുധീകരണത്തിന് കിം സമ്മതിച്ചതായും ട്രംപ് കൂട്ടിച്ചേര്‍ത്തു. ഭാവിയില് ഉത്തര കൊറിയയുമായി ചര്‍ച്ചകള് നടത്തും. വൈറ്റ് ഹൗസ് സന്ദര്‍ശിക്കാനുള്ള ക്ഷണം കിം സ്വീകരിച്ചതായും ട്രംപ് അറിയിച്ചു.\nകിം ജോങ് ഉന്നിന് സ്വന്തം രാജ്യത്തിന്റെ ഭാവിക്ക് വേണ്ടി കൂടുതല് കാര്യങ്ങള് ചെയ്യാന് അവസരം കിട്ടുമെന്ന് ട്രംപ് വ്യക്തമാക്കി.പുതിയ ചരിത്രത്തിന് തയ്യാറാടെക്കുകയാണ് തങ്ങള് .പുതിയ അധ്യായം രചിക്കും ഭൂതകാലം ഭാവിയെ നിര്‍വചിക്കില്ലെന്നും അദ്ദേഹം പറഞ്ഞു.\nമരിച്ചിട്ടും മരിക്കാത്ത ഓര്‍മ്മകള് ; ഭര്‍ത്താവിനു നല്‍കിയ വാക്ക് പാലിക്കാന് ലോകം മുഴുവന് പ്രിയതമന്റെ ചിത്രവുമായി സഞ്ചരിക്കുകയാണിവര്\nഒമാനില് ഒഴുക്കില്‍പ്പെട്ട ആറംഗ ഇന്ത്യന് കുടുംബത്തെ കണ്ടെത്താനായില്ല ; അന്വേഷണം തുടരുന്നു\nറമദാന് ആഘോഷിക്കാന് ക്രിസ്ത്യന് പള്ളി വിട്ടുനല്‍കി; പ്രാര്‍ത്ഥനകള്‍ക്കിടെ കുരിശും, യേശുവിന്റെ ചിത്രവും മറയ്ക്കണം; അതിരൂപതയില് പ്രാര്‍ത്ഥനാ വിവാദം\nസാത്താന് പാലം കണ്ടപ്പോള് പ്രണയം; അതിഥികളെ സാക്ഷിയാക്കി കല്ലുപാലത്തെ വിവാഹം ചെയ്ത് യുവതി; കെട്ടുകഥ പോലെ ഒരു കല്ല്യാണം\nമക്കയേയും ജിദ്ദയേയും ലക്ഷ്യം വച്ചുള്ള രണ്ട് ഹൂത്തി മിസൈലുകള് സൗദി തകര്‍ത്തു\nകുഞ്ഞാനകളെ കൊന്ന് അഭിമാനത്തോടെ തോക്കുമായി നിന്ന് ഫോട്ടോയെടുത്ത കോടീശ്വരന്മാര്‍ക്ക് സോഷ്യല്‍മീഡിയയുടെ പണി\nഇറാന് യുദ്ധത്തിന് ശ്രമിച്ചാല് അതായിരിക്കും ഇറാന്റെ ഔദ്യോഗിക അന്ത്യം ; അമേരിക്കയെ പേടിപ്പിക്കേണ്ടതില്ലെന്ന് ട്രംപ്\nമതത്തിന്റെ പേരില് തലയും മൂടിക്കെട്ടി കുട്ടികളുമായി സ്‌കൂളിലേക്ക് വരേണ്ട; ഇസ്ലാമിക ശിരോവസ്ത്രങ്ങള് നിരോധിച്ച് ഫ്രഞ്ച് പാര്‍ലമെന്റ് നിയമം പ്രാബല്യത്തില്; മതേതരത്വം നടപ്പാക്കുന്നത് ഇങ്ങനൊക്കെയാണ്!


മുസ്ലിം ലീഗ് സ്വതന്ത്രയും എൽഡിഎഫിനൊപ്പം; ജോസഫിനെതിരെയുളള പോരിൽ യുഡിഎഫിന് തൊടുപുഴ നഗരസഭ നഷ്ടമായി| UDF lost the Thodupuzha municipality in the war against Joseph – News18 Malayalam\nമുസ്ലിം ലീഗ് സ്വതന്ത്രയും എൽഡിഎഫിനൊപ്പം; ജോസഫിനെതിരെയുളള പോരിൽ യുഡിഎഫിന് തൊടുപുഴ നഗരസഭ നഷ്ടമായി\nരാത്രിയിൽ ചില യു ഡി എഫ് നേതാക്കളുടെ രഹസ്യ പിന്തുണയോടെ നടന്ന നീക്കമാണ് എൽ ഡി എഫ് വിജയത്തിന് പിന്നിൽ.\nLast Updated : December 28, 2020, 13:17 IST\nഇടുക്കി: തൊടുപുഴ നഗരസഭയിൽ എൽഡിഎഫിന് അട്ടിമറി വിജയം. കോൺഗ്രസ് വിമതനെ സ്ഥാനാർഥിയാക്കി എൽ ഡി എഫ് നടത്തിയ നീക്കമാണ് വിജയം കണ്ടത്. യു ഡി എഫ് സ്വതന്ത്രയായി വിജയിച്ച ജെസി ജോണിയും ഇടത് സ്ഥാനാർഥിക്ക് അനുകൂലമായി വോട്ടു ചെയ്യ്തു.\nയു ഡി എഫ് -13, എൽ ഡി എഫ്-12, ബി ജെ പി-8, കോൺഗ്രസ് വിമതർ-രണ്ട് എന്നിങ്ങനെയായിരുന്നു കക്ഷിനില. ഒരു കോൺഗ്രസ് വിമതന്റെ പിന്തുണ ഉറപ്പാക്കിയ യു ഡി എഫ് ആദ്യ ഒരു വർഷം പി ജെ ജോസഫ് വിഭാഗത്തിന് നൽകാൻ രാത്രി ഏറെ നീണ്ട ചർച്ചകൾക്കൊടുവിൽ തിരുമാനിച്ചു. ആറ് സീറ്റുള്ള മുസ്ലിംലീഗും അഞ്ച് സീറ്റും യു ഡി എഫ് വിമതന്റെ പിന്തുണയുള്ള കോൺഗ്രസും ആദ്യ ടേം ചെയർമാൻ സ്ഥാനം വേണമെന്ന നിലപാട് എടുത്തിരുന്നു.\nYou may also like:സി.പി.എം വിമതന് പിന്തുണച്ചു; മാവേലിക്കര നഗരസഭയിൽ യു.ഡി.എഫ് ഭരണം\nഇതിൽ തീരുമാനമാകാതെ വന്നതോടെ പി ജെ ജോസഫ് വിഭാഗത്തിന് ഒരു വർഷം ചെയർമാൻ പദവി നൽകാൻ യു ഡി എഫ് സംസ്ഥാന നേതൃത്വം തീരുമാനിച്ചു. ഇതിനെതിരെ കോൺഗ്രസ് പ്രവർത്തകർ രംഗത്ത് വന്നു. രാത്രിയിൽ ചില യു ഡി എഫ് നേതാക്കളുടെ രഹസ്യ പിന്തുണയോടെ നടന്ന നീക്കമാണ് എൽ ഡി എഫ് വിജയത്തിന് പിന്നിൽ.\nകോൺഗ്രസ് വിമതനായ സനീഷ് ജോർജിനെ ചെയർമാനാക്കാൻ തീരുമാനമായി. മുസ്ലിം ലീഗ് ടിക്കറ്റിൽ യു ഡി എഫ് സ്വതന്ത്രയായി വിജയിച്ച ജെസി ജോണിയെ എൽ ഡി എഫ് പാളയത്തിൽ എത്തിക്കാൻ എൽ ഡി എഫിനായി. ഇവരെ വൈസ് ചെയർമാനായും തീരുമാനിച്ചു.\nFirst published: December 28, 2020, 13:17 IST\nkerala local body election 2020 resultthodupuzhaതദ്ദേശ തെരഞ്ഞെടുപ്പ് 2020 ഫലം


സൗദി അൽ സലാം കൊട്ടാരത്തിന് സമീപം വെടിവയ്പ്പ് – Times Kerala\nBy Web Desk On Oct 8, 2017\nജിദ്ദ: സൗദിയിലെ ജിദ്ദയിൽ അൽ സലാം കൊട്ടാരത്തിന് സമീപമുണ്ടായ വെടിവയ്പ്പിൽ രണ്ട് സുരക്ഷാ ഉദ്യോഗസ്ഥർ കൊല്ലപ്പെട്ടു. മൂന്നു ഉദ്യോഗസ്ഥർക്കു പരിക്കേറ്റു. കൊട്ടരത്തിലേക്ക് അതിക്രമിച്ചു കയറാൻ ശ്രമിച്ച തോക്കുധാരി നടത്തിയ വെടിവയ്പ്പിലാണ് സുരക്ഷാ ഉദ്യോഗസ്ഥർ കൊല്ലപ്പെട്ടത്. സംഭവസ്ഥലത്തുവച്ചു തന്നെ അക്രമിയെയും സുരക്ഷാ ഉദ്യോഗസ്ഥർ വധിച്ചു.\nരണ്ടു വെള്ള കടുവകളുടെ ആക്രമണത്തിൽ മൃഗശാലാ സൂക്ഷിപ്പുകാരൻ കൊല്ലപ്പെട്ടു\nടി.ഡി രാമകൃഷ്ണന് വയലാർ അവാർഡ്


കുട്ടിസ്രാങ്ക് - വിക്കിപീഡിയ\nഷാജി എൻ. കരുൺ സം‌വിധാനം ചെയ്ത് 2009-ലെ മികച്ച ചലച്ചിത്രത്തിനുള്ള ദേശീയപുരസ്കാരം നേടിയ മലയാളചലച്ചിത്രമാണ് കുട്ടിസ്രാങ്ക്. മമ്മൂട്ടി പ്രധാന വേഷത്തിൽ അഭിനയിക്കുന്ന ഈ ചിത്രത്തിന്റെ നിർമ്മാണം നിർ‌വ്വഹിച്ചിരിക്കുന്നത് റിലയൻസ് എന്റർടെയ്ന്മെന്റിന്റെ ഉടമസ്ഥതയിലുള്ള ബിഗ് മോഷൻ പിക്‌ചേഴ്‌സ് ആണ്. അനിൽ അംബാനി നേതൃത്വം നൽകുന്ന റിലയൻസ് എന്റർടെയ്ന്മെന്റിന്റെ ആദ്യ മലയാളചലച്ചിത്രസം‌രഭമാണിത്. ഈ ചിത്രം 2010 ജൂലൈ 23-നു് പ്രദർശനത്തിനെത്തി.\nമികച്ച ചിത്രത്തിനടക്കമുള്ള നാലു പുരസ്കാരങ്ങളാണ് ഈ ചിത്രം 2009-ലെ ദേശീയ ചലച്ചിത്രപുരസ്കാരങ്ങളിൽ നേടിയത്. മികച്ച ഛായാഗ്രഹണം(അഞ്ജലി ശുക്ല), മികച്ച തിരക്കഥ (പി.എഫ്. മാത്യൂസ്, ഹരികൃഷ്ണൻ), മികച്ച വസ്ത്രാലങ്കാരം (ജയകുമാർ), സ്പെഷൽ ജ്യൂറി പുരസ്കാരം എന്നിവയാണ് ഈ ചിത്രം നേടിയ മറ്റു പുരസ്കാരങ്ങൾ\n↑ Bollywood wins big at National Film Awards,5trophies for Kutty Srank\n↑ "ആർക്കൈവ് പകർപ്പ്". മൂലതാളിൽ നിന്നും 2016-03-05-ന് ആർക്കൈവ് ചെയ്തത്. ശേഖരിച്ചത് 2015-12-22.\nകുട്ടിസ്രാങ്ക് on IMDb\n"https://ml.wikipedia.org/w/index.php?title=കുട്ടിസ്രാങ്ക്&oldid=3628567" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:14, 12 ഓഗസ്റ്റ് 2021.


8 Sep 2017 12:25 PM GMT\nകോഴിക്കോട്ടെ വിവാദമായ പെണ്‍ചേലാകര്‍മ്മ കേന്ദ്രത്തിന്റെ നടത്തിപ്പുകാര് മുഖ്യധാര മുസ്ലിം സംഘടനകളില് ഒന്നിന്റെയും പ്രതിനിധികളല്ല. ആഫ്രിക്കന് - അറബ് ഗോത്രസമൂഹങ്ങളില് നിലനില്‍ക്കുന്ന ഒരാചാരം കേരളത്തിലേക്ക് ഇറക്കുമതി ചെയ്യുന്നുണ്ടെന്ന വാര്‍ത്ത വന്നപ്പോള് തന്നെ പലരും സംശയിച്ചത് ചിതറിക്കിടക്കുന്ന സലഫി സംഘങ്ങളെയായിരുന്നു. അറബ് - ഗോത്രവര്‍ഗ ജീവിത രീതികള് കേരളത്തിലേക്ക് കൊണ്ട് വരാനുള്ള പുതിയ ശ്രമങ്ങളില് സ്വാഭാവികമായും സംശയിക്കുക അവരെയാണല്ലോ. എന്നാല് സലഫി ഗ്രൂപ്പുകള്‍ക്ക് പെണ്‍ചേലാകര്‍മ്മ കേന്ദ്രങ്ങളുമായി യാതൊരു അവിഹിതബന്ധവും ഇല്ലെന്നാണ് പിന്നീടുണ്ടായ ചര്‍ച്ചകളിലൂടെ വ്യക്തമായത്.\nകേരളത്തിലെ മുസ്ലിം സമുദായത്തിനകത്ത് സ്ത്രീകള്‍ക്ക് ചേലാകര്‍മ്മം നടത്തുന്ന ആചാരം ഇല്ല. അങ്ങനെയൊന്ന് വേണമെന്ന് നിലവിലുളള മുസ്ലിം സംഘങ്ങള്‍ക്കൊന്നും നാളിതുവരെ തോന്നിയിട്ടും ഇല്ല. സ്ത്രീകളുടെ 'സുന്നത്ത്' കര്‍മ്മം ആവശ്യമാണെന്ന ചര്‍ച്ച കേരളത്തിലെ മുജാഹിദ് പ്രസ്ഥാനത്തില് 2002ല് ഉണ്ടായ പിളര്‍പ്പിന്റെ അവസരത്തില് ഉയര്‍ത്തിക്കൊണ്ട് വരാന് ചിലര് ശ്രമിച്ചിരുന്നു. അന്നത്തെ ഔദ്യോഗിക വിഭാഗത്തിലെ ചിലരുടെ ആവശ്യം പക്ഷേ എവിടെയും അംഗീകരിക്കപ്പെട്ടില്ല. പിന്നീട് അതേ കുറിച്ച് കേട്ടതുമില്ല.\nകേരളത്തിലെ മുസ്ലിം സ്ത്രീകള്‍ക്കിടയില് ഭഗശ്നികാഛേദം ഉണ്ടെന്ന റിപ്പോര്‍ട്ടുകള് പുറത്ത് വന്നപ്പോള് ആദ്യം കാര്യമായി ആരു വിശ്വസിച്ചിരുന്നില്ല. മുസ്ലിം യൂത്ത്‌ലീഗ് ജനറല് സെക്രട്ടറി പികെ ഫിറോസിന്റെ നേതൃത്വത്തില് ഇത് ചെയ്യുന്ന സ്ഥാപനത്തിന് മുന്നില് മുദ്രാവാക്യം വിളിക്കുകയും, അതിന് താഴിട്ട് പൂട്ടുകയും ചെയ്തപ്പോഴാണ് അതൊരു വസ്തുതയാണെന്ന് പലരും ഉള്‍ക്കൊണ്ടത്. സ്ത്രീകളുടെ ലൈംഗികാവയവത്തിന് മേല് നടത്തുന്ന കൈയേറ്റങ്ങളെ കുറിച്ച് കേട്ടറിവ് ഇല്ലാത്തവരല്ല മലയാളികള്. പ്രത്യേകിച്ച് മലയാളി മുസ്ലീങ്ങള്. ഈജിപ്ത്, സുഡാന് തുടങ്ങിയ രാജ്യക്കാരോടൊപ്പം ജോലി ചെയ്യുന്ന പ്രവാസി മലയാളികള് അക്കാര്യത്തെ കുറിച്ച് കേട്ടിരിക്കും. ചെറിയ തോതിലെങ്കിലും അറബ് മുസ്ലീങ്ങള്‍ക്കിടയിലും അതൊരു ചര്‍ച്ചയാണ്. എന്നിട്ടും അതിനകത്ത് മതത്തിന്റെ പുണ്യമുണ്ടെന്ന വാദം കേരളത്തിലെ ഒരു മുസ്ലിം സംഘവും നാളിതുവരെ ഉയര്‍ത്തിയിട്ടില്ല. ചില കര്‍മ്മശാസ്ത്ര ഗ്രന്ഥങ്ങളില് സ്ത്രീകള്‍ക്കിടയില് നിര്‍വഹിക്കേണ്ട ഛേദകര്‍മ്മത്തെ കുറിച്ച് പറയുന്നുണ്ടെങ്കിലും അക്കാര്യത്തില് യാതൊരു ചര്‍ച്ചയും മലയാളി മുസ്ലീങ്ങള്‍ക്കിടയില് ഉയര്‍ന്നുവന്നിരുന്നില്ല. അതിനാല് തന്നെ കോഴിക്കോട്ടെ കേന്ദ്രത്തെ കുറിച്ചുള്ള വാര്‍ത്ത ഒറ്റയടിക്ക് വിശ്വസിക്കാന് കാര്യമായി ആരും തയ്യാറായില്ല.\nപെണ്‍ചേലാകര്‍മ്മം ഒരു പ്രാകൃത ആചാരമാണെന്നാണ് പികെ ഫിറോസ് വിശേഷിപ്പിച്ചത്. ഫിറോസിന്റെ നിലപാടിനെ കേരളത്തില് ആരും ചോദ്യം ചെയ്യില്ലെന്ന പ്രതീക്ഷകളെ അസ്ഥാനത്താക്കി പിറ്റേ ദിവസം മുതല് പെണ്‍ചേലാകര്‍മ്മത്തിന്റെ ഇസ്ലാമിക മാനം വിശദീകരിച്ചുകൊണ്ട് സോഷ്യല് മീഡിയയില് പോസ്റ്റുകള് വന്നു തുടങ്ങി. കാന്തപുരം വിഭാഗം സുന്നികളിലെ അറിയപ്പെടുന്ന പണ്ഡിതനായ അബൂബക്കര് സഖാഫി അരീക്കോടിന്റെ പ്രഭാഷണം തന്നെ യൂട്യൂബില് പ്രചരിക്കുകയുണ്ടായി. ഇകെ വിഭാഗം സമസ്തയുടെ പത്രമായ സുപ്രഭാതം രണ്ട് ദിവസങ്ങളിലായി പെണ്‍ചേലാകര്‍മ്മത്തെ ന്യായീകരിച്ചു കൊണ്ട് എഡിറ്റോറിയല് ലേഖനം പ്രസിദ്ധീകരിച്ചു. രാഷ്ട്രീയമായും സാമൂഹ്യമായും ന്യായീകരിക്കാന് കഴിയുന്ന ഒരു വിഷയത്തില് തുടര്‍പ്രതികരണം പോലും സൃഷ്ടിക്കാനാവാത്ത വിധത്തിലും മുസ്ലിം യൂത്ത് ലീഗ് നേതാവിനെ പ്രതിരോധത്തിലാക്കും വിധത്തിലുമുള്ള സംഘടിത ആക്രമണമാണ് പിന്നീട് അരങ്ങേറിയത്. പെണ്‍ചേലാകര്‍മ്മം ഇബ്രാഹിം നബിയുടെ മാതൃകയാണെന്ന് വരെ സമര്‍ഥിച്ചു കളഞ്ഞു മൗലാനമാര്. ഞങ്ങളൊന്നുമല്ല, ഇബ്രാഹിം നബിയാണ് ഇതിന്റെയൊക്കെ തുടക്കക്കാരന് എന്നു പറഞ്ഞാല് പിന്നെ പിടിച്ചു നില്‍ക്കാന് കഴിയില്ല. ഇബ്രാഹിം സെമിറ്റിക് മതങ്ങളില് മൂന്നിന്റെയും ആദര്‍ശപിതാവാണ്. ഇബ്രാഹിം നബിയുടെ ചര്യയെ കേവലമൊരു യൂത്ത് ലീഗ് നേതാവിന് റദ്ദ് ചെയ്യാനാവില്ലല്ലോ. ഏകപക്ഷീയമായി മൗലാനമാര് തര്‍ക്കത്തില് വിജയിക്കുന്നുവെന്ന പ്രതീതിയുണ്ടാക്കി. വിജയിക്കുക എന്ന് പറഞ്ഞാല് അത് പിന്നീട് മതമാകുമെന്നര്‍ഥം.\nഎല്ലാ ഗോത്രാചാരങ്ങളെയും ന്യായീകരിക്കുന്ന നവസലഫി സംഘങ്ങള് പുതിയ പ്രവണതയനുസരിച്ച് എന്തുകൊണ്ട് മൗനം പാലിച്ചു? വിശേഷിച്ചും മുമ്പ് അവരില് ചിലരെങ്കിലും പറയാന് ശ്രമിച്ച് പരാജയപ്പെട്ട കാര്യം മറ്റുള്ളവര് പറയുമ്പോള് പിന്തുണയുമായെങ്കിലും അവര് എത്തേണ്ടതായിരുന്നു. എന്തേ അവരിങ്ങനെ മൗനം പാലിച്ചു? മതവിദ്വേഷത്തോളം എത്തുന്ന തീവ്രആശയങ്ങള് പ്രചരിപ്പിച്ചതിന്റെ പേരില് ശംസുദ്ദീന് പാലത്ത് എന്ന പ്രഭാഷകന് എതിരെ കേസെടുത്തതും അറസ്റ്റിലായതും തീവ്രവാദിസംഘങ്ങളുടെ പ്രതികരണത്തെ മയപ്പെടുത്തുന്നതില് വലിയ പങ്ക് വഹിച്ചിട്ടുണ്ട്. ഏറ്റവും അവസാനമായി എറണാകുളം ജില്ലയിലെ പറവൂരില് വിസ്ഡം ഗ്ലോബല് ഇസ്ലാമിക് മിഷന് പ്രവര്‍ത്തകരുടെ ലഘുലേഖാ വിതരണ സംഘത്തിന് നേരെ ആര്‍എസ്എസ് നടത്തിയ അക്രമങ്ങളും, തുടര്‍ന്നുള്ള സംഭവ വികാസങ്ങളും തീവ്രസലഫി ആശയക്കാര്‍ക്കിടയില് ജാഗ്രത വളര്‍ത്തിയിട്ടുണ്ട്. തീവ്രസലഫി സംഘങ്ങളില് ഏറ്റവും മിതവാദികളും, സംഘടിത രൂപമുള്ളവരുമാണ് വിസ്ഡം ഗ്ലോബല് ഇസ്ലാമിക് മിഷന്. മുജാഹിദ് സംഘടനയില് നിന്നും ഇടക്കാലത്ത് പുറത്ത് പോയവരാണവര്. പൊതുസമൂഹത്തില് നിന്നും നിരന്തരം പരിഹാസ്യരാകുന്നത് കേരളത്തിലെ സലഫി സംഘങ്ങളെ വിഢ്ഢിത്തങ്ങള് എഴുന്നള്ളിക്കുന്നതില് നിന്ന് പിന്നോട്ട് വലിക്കുന്നുണ്ട് എന്ന് അനുമാനിക്കാം.\nസ്ത്രീകളുടെ ചേലാകര്‍മ്മം നിര്‍വ്വഹിക്കുന്നത് തെറ്റാണെങ്കില് പെണ്‍കുട്ടികള് മൂക്കുത്തിയിടുന്നതും, കാത്കുത്തുന്നതും, പൊക്കിളില് ആഭരണങ്ങള് ഇടുന്നതും തെറ്റല്ലേയെന്ന മറുചോദ്യവുമായി മതയാഥാസ്ഥിതികര് രംഗത്ത് സജീവമായി. കാത് കുത്താമെങ്കില് എന്തുകൊണ്ട് ഭഗശിശ്നിക? എന്നവര് ചോദിച്ചു. മൂക്ക് കുത്തുന്നതും കാത് കുത്തുന്നതും ഇപ്പോള് പൊക്കിളില് ആഭരണം ധരിക്കുന്നതും സ്ത്രീ ശരീരത്തിന് മേലുള്ള നിയന്ത്രണമല്ല. സൗന്ദര്യം വര്‍ധിപ്പിക്കുന്നതിന് വേണ്ടിയുള്ള കാര്യങ്ങളാണ്. മൂക്ക് കുത്തുന്നത് പുരുഷാധിപത്യത്തിന്റെ ആവശ്യമായി വരികയും നിര്‍ബന്ധിച്ച് മൂക്കുകുത്തിക്കുകയുമാണ് എങ്കില് അത് പ്രാകൃതവും ക്രൂരതയുമാണ്. നിര്‍ബന്ധിച്ച് മുടി മുറിക്കുകയാണെങ്കില് പോലും അത് അംഗീകരിക്കാനാവാത്തതാണ്. ഏതെങ്കിലും ഒരു സ്ത്രീ സ്വന്തം ഇഷ്ടപ്രകാരം ശിശ്നിക ഛേദിച്ചാല് അതൊരിക്കലും പ്രാകൃതമാകുന്നില്ല. ലളിതമായി പറഞ്ഞാല് സ്വന്തം വിശ്വാസത്തിന്റെ ഭാഗമായി ഒരാള് നോമ്പ് നോല്‍ക്കുന്നത് അയാളുടെ അവകാശമാണ്. എന്നാല് നിര്‍ബന്ധപൂര്‍വം ഒരാളെ പട്ടിണിക്കിട്ടാല് അത് ക്രൂരതയാണ്. മൂക്കുത്തിക്കും ചേലാകര്‍മ്മത്തിനും ബാധകമാകുന്ന പൊതുതത്വമാണത്.\nപെണ്‍ചേലാകര്‍മ്മം മതപരമായ ആചാരമായി കേരളത്തിലേക്ക് ഇറക്കുമതി ചെയ്യാനുള്ള ശ്രമങ്ങളാണ് ഇപ്പോള് നടക്കുന്നത്. അതിനായി അവര് ഹദീസ് ഗ്രന്ഥങ്ങളില് ഗവേഷണങ്ങള് നടത്തി കൊണ്ടിരിക്കുകയാണ്. ഏതാനും ദുര്‍ബല ഹദീസുകളാണ് അവര്‍ക്ക് തെളിവായി കിട്ടിയിട്ടുള്ളത്. അറബി ഭാഷാ പ്രയോഗങ്ങളെ തെറ്റിധരിപ്പിച്ചും മതപരമായ തെളിവുകള് സൃഷ്ടിക്കാനുള്ള പരിശ്രമത്തിലാണ് അവര്. ഏതാനും കര്‍മ്മശാസ്ത്ര ഗ്രന്ഥങ്ങളില് പെണ്‍ചേലാകര്‍മ്മത്തെ കുറിച്ച് പറയുന്നുണ്ട്. ആ ഗ്രന്ഥങ്ങളെല്ലാം രചിക്കപ്പെട്ട സമൂഹത്തില് നിലനിന്നിരുന്ന ആചാരത്തെ ന്യായീകരിക്കാന് ശ്രമിച്ചുവെന്നതല്ലാതെ യാതൊരു മതപരമായ പ്രാമാണികതയും അതിനൊന്നുമില്ല. ഹദീസുകളുടെ സ്വീകാര്യത പരിശോധിക്കുന്ന, ഹദീസ് നിദാനശാസ്ത്രത്തിന്റെ അടിസ്ഥാനത്തില് തള്ളിക്കളഞ്ഞ ഹദീസുകളെ പെറുക്കിയെടുത്താണ് പെണ്‍ചേലാകര്‍മ്മത്തിന്റെ മതപരമായ സാധുത തെളിയിക്കാന് ചിലര് ശ്രമിച്ചുകൊണ്ടിരിക്കുന്നത്. കേരളത്തിലെ സുന്നി മുസ്ലീങ്ങളില് തീരെയില്ലാത്ത ഒരാചാരത്തെ ഇറക്കുമതി ചെയ്യാന് ശ്രമിക്കുന്നത് അവര്‍ക്കിടയിലെ ചില യുവപണ്ഡിതരാണ് എന്നതും ശ്രദ്ധേയമാണ്.\narabtribe FemaleGenitalMutilation ibrahimnabi kozhikode MuslimWomen pkfiroz Sahiyo salafi sunnat youthleague


രാജി പാർട്ടിയുടേയും യുഡിഎഫിന്‍റെയും താത്പര്യം കണക്കിലെടുത്ത്\nഎം.പി സ്ഥാനം രാജിവെച്ചത് പാർട്ടിയുടേയും യു.ഡി.എഫിന്‍റെയും താത്പര്യം കണക്കിലെടുത്ത്: കുഞ്ഞാലിക്കുട്ടി\nഇന്നലെ വൈകീട്ട് സ്പീക്കറുടെ ചേംബറിലെത്തിയാണ് കുഞ്ഞാലിക്കുട്ടി രാജിക്കത്ത് നൽകിയത്.\n04 Feb, 2021 at 01:04 AM\nപാർട്ടിയുടേയും യു.ഡി.എഫിന്‍റെയും താത്പര്യം കണക്കിലെടുത്താണ് രാജിയെന്നും വർഗീയതക്ക് എതിരായ പോരാട്ടം ശക്തമായി തുടരുമെന്നും കുഞ്ഞാലിക്കുട്ടി. ഇന്നലെ വൈകീട്ട് സ്പീക്കറുടെ ചേംബറിലെത്തിയാണ് കുഞ്ഞാലിക്കുട്ടി രാജിക്കത്ത് നൽകിയത്.\nനിയമസഭാതെരഞ്ഞെടുപ്പിൽ മുസ്‌ലിം ലീഗിനെ നയിക്കാനായാണ് പി.കെ കുഞ്ഞാലിക്കുട്ടി എംപി സ്ഥാനം രാജിവെച്ചെത്തുന്നത്. ലീഗ് രാഷ്ട്രീയകാര്യ സമിതി ചെയർമാൻ സയ്യിദ് ഹൈദരലി ശിഹാബ് തങ്ങളെ കണ്ടശേഷമാണ് ഡല്‍ഹിയിലെത്തി രാജി സമർപ്പിച്ചത്. സംസ്ഥാന രാഷ്ട്രീയത്തില് സാന്നിധ്യം അതാവശ്യമാണെന്ന് പാർട്ടി ആവശ്യപ്പെട്ടതിനാലാണ് രാജിയെന്ന് പി.കെ കുഞ്ഞാലിക്കുട്ടി പറഞ്ഞു.\nകേരളത്തിൽ സജീവമായാലും ബി.ജെ.പി ഉയർത്തുന്ന വർഗീയ രാഷ്ട്രീയത്തിനെതിരെ പോരാടും. ഫാസിസം എല്.ഡി.എഫും ബി.ജെ.പിയും മത്സരിച്ചു പറഞ്ഞുകൊണ്ടിരിക്കുകയാണ്. യഥാര്‍ത്ഥ മതേരത്വം ഉയര്‍ത്തിപ്പിടിക്കുന്ന മുന്നണി ഞങ്ങളുടേതാണ്.\nരാജ്യത്ത് വർഗീയതക്ക് എതിരെ നിലക്കുന്നവർ സംസ്ഥാനത്ത് വർഗീയത പടർത്തുകയാണെന്നും കുഞ്ഞാലിക്കുട്ടിയും ഇ ടി മുഹമ്മദ് ബഷീർ എം.പിയും പറഞ്ഞു. മാര്‍ക്സിസ്റ്റ് പാര്‍ട്ടി വര്‍ഗീയത പ്രചരിപ്പിക്കുന്നതില് മറ്റാരേക്കാളും മുന്നില് നില്‍ക്കുകയാണ്. ഏതാനും വോട്ടിന് വേണ്ടി കേരളത്തിന്റെ നന്മയാണ് അവര് തകര്‍ക്കാന് ശ്രമിക്കുന്നത്. മുസ്‍ലിം ലീഗ് മതേതരത്വത്തിന് വേണ്ടി നിലനിന്ന പാര്‍ട്ടിയാണ്. അത് തുടരും. വര്‍ഗീയതയ്ക്കെതിരായ പോരാട്ടവും തുടരും.\nകുഞ്ഞാലിക്കുട്ടി നിയമസഭ തെരഞ്ഞെടുപ്പിൽ മത്സരിക്കും. വേങ്ങര എം.എൽ.എ ആയിരുന്ന കുഞ്ഞാലിക്കുട്ടി 2019ൽ രാജിവച്ചാണ് മലപ്പുറം മണ്ഡലത്തിൽ നിന്ന് ലോക്സഭയിലേക്ക് എത്തിയത്. നിയമസഭാ തിരഞ്ഞെടുപ്പിന് ഒപ്പം മലപ്പുറം ലോക്‍സഭാ മണ്ഡലത്തിലും ലീഗ് ഉപതിരഞ്ഞെടുപ്പ് പ്രതീക്ഷിക്കുന്നുണ്ട്.\nP. K. KunhalikuttyP K Kunhalikkuttymuslime league


ഗോരഖ്പൂരില് വീണ്ടും ശിശുമരണം; 48 മണിക്കൂറില് മരണമടഞ്ഞത് 42 കുട്ടികള് - ഇ വാർത്ത | evartha\nഗോരഖ്പൂരില് വീണ്ടും ശിശുമരണം; 48 മണിക്കൂറില് മരണമടഞ്ഞത് 42 കുട്ടികള്\nEvartha Editor 30 August 2017\nഗോരഖ്പുര്: യോഗിയുടെ ഗോരഖ്പൂരില് ശിശുമരണം തുടരുന്നു. രണ്ടുദിവസത്തിനുളളില് 42 പിഞ്ചുകുട്ടികളാണ് സര്‍ക്കാര് നിയന്ത്രണത്തിലുളള ബിആര്‍ഡി മെഡിക്കല് കോളേജില് മരണമടഞ്ഞത്. മൂന്നുദിവസം കൊണ്ട് മരണമടഞ്ഞ കുട്ടികളുടെ എണ്ണം അറുപതില് അധികമാണന്നാണ് റിപ്പോര്‍ട്ടുകള്.\nമസ്തിഷ്‌ക ജ്വരം, നവജാത ശിശുക്കളുടെ ആരോഗ്യപ്രശ്‌നങ്ങള്, ന്യൂമോണിയ, സെപ്‌സിസ് തുടങ്ങിയ വിവിധ രോഗങ്ങളാലാണ് കുട്ടികളുടെ മരണം. നവജാതശിശു സംരക്ഷണ യൂണിറ്റില് 25 പേരും ജനറല് പീഡിയാട്രിക് വാര്‍ഡില് 25 പേരും എന്‍സെഫലിറ്റിസ് വാര്‍ഡില് 11 പേരുമാണ് മരിച്ചത്. കനത്ത മഴ പെയ്യുന്നതിനാല് വരും ദിവസങ്ങളില് മരണസംഖ്യ കൂടുമെന്ന് പ്രാദേശിക ഡോക്ടര്‍മാര് അറിയിച്ചു. ആഗസ്ത് ഒന്നു മുതല് 28 വരെ 290 കുട്ടികളാണ് ആശുപത്രിയില് മരിച്ചതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു.\nഇതേ ആശുപത്രിയില് ഈ മാസം തുടക്കത്തില് 70 കുട്ടികള് ഓക്‌സിജന് കിട്ടാതെ മരിച്ചിരുന്നു. തുടര്‍ന്ന് സംസ്ഥാന സര്‍ക്കാര് ആശുപത്രിയിലെ ഡോക്ടര്‍മാരുടെയും പാരാമെഡിക്കല് സ്റ്റാഫുകളുടെയും എണ്ണം വര്‍ദ്ധിപ്പിച്ചു. എന്നാല് രോഗികളുടെ ബാഹുല്യം കാരണം ഒരു കിടക്കയില് വൈറസ് ബാധിതരായ മൂന്നും നാലും കുട്ടികളെ കിടത്തിയാണ് ഇപ്പോഴും ചികിത്സിക്കുന്നത്. മസ്തിഷ്‌കജ്വരം ചികിത്സിക്കുന്നതില് പ്രശസ്തമായ ഈ മെഡിക്കല് കോളേജിനെ കിഴക്കന് യു.പിയിലെ 36 ജില്ലകളും നേപ്പാളില് നിന്നുള്ള രോഗികളും ആശ്രയിക്കുന്നുണ്ട്.\nഓഗസ്റ്റ് 10ന് ആശുപത്രിയിലേക്കുള്ള ഓക്‌സിജന് വിതരണം തടസപ്പെട്ടതോടെയാണ് ദുരന്തം സംഭവിച്ചത്. കേസില് ബി.ആര്.ഡി മെഡിക്കല് കോളജിലെ അന്നത്തെ പ്രിന്‍സിപ്പല് ഡോ.രാജീവ് മിശ്ര, ഭാര്യ ഡോ.പൂര്‍ണിമ ശുക്ല എന്നിവര് അറസ്റ്റിലായിരുന്നു. യു.പി സ്‌പെഷല് ടാസ്‌ക് ഫോഴ്‌സാണ് ഇവരെ അറസ്റ്റ് ചെയ്തത്. ദുരന്തത്തെ തുടര്‍ന്ന് രാജീവ് മിശ്രയെ പ്രിന്‍സിപ്പില് സ്ഥാനത്തുനിന്നു നീക്കിയിരുന്നു.


കൊറോണ വൈറസ് ചോർന്നത് വുഹാൻ ലാബിൽ നിന്ന് തന്നെയെന്ന് ജർമ്മൻ ശാസ്ത്രജ്ഞൻ | German scientist is too sure coronavirus leaked from wuhan lab while who debunks this myth – News18 Malayalam\nHome » photogallery » coronavirus-latest-news » GERMAN SCIENTIST IS TOO SURE CORONAVIRUS LEAKED FROM WUHAN LAB WHILE WHO DEBUNKS THIS MYTH GH\nകൊറോണ വൈറസ് ചോർന്നത് വുഹാൻ ലാബിൽ നിന്ന് തന്നെയെന്ന് ജർമ്മൻ ശാസ്ത്രജ്ഞൻ\nലാബ് ചോർച്ചയ്ക്കുള്ള സാധ്യത വളരെ കുറവാണെന്ന് അടുത്തിടെ ലോകാരോഗ്യ സംഘടന വെളിപ്പെടുത്തിയിരുന്നു\n| February 24, 2021, 15:12 IST\nകൊറോണ വൈറസ് ചോർന്നത് വുഹാൻ ലാബിൽ നിന്ന് തന്നെയെന്ന് ജർമ്മൻ ശാസ്ത്രജ്ഞൻ കൊറോണ വൈറസ് മഹാമാരിയുടെ തുടക്കം മുതൽ ചർച്ചയായിട്ടുള്ള കാര്യമാണ് ചൈനയുടെ ചില ഗൂഡാലോചന സിദ്ധാന്തങ്ങൾ. ചില ശാസ്ത്രജ്ഞർ കൊറോണ വൈറസ് രോഗത്തിന്റെ ഉത്ഭവത്തെക്കുറിച്ചും കൊവിഡ് -19 നെക്കുറിച്ചും ചില സംശയങ്ങൾ പ്രകടിപ്പിച്ചിരുന്നു. ഇത്തരത്തിൽ കൊറോണ വൈറസ് മഹാമാരി മനുഷ്യനിർമ്മിതമാണെന്ന സിദ്ധാന്തത്തിന്റെ ശക്തമായ വിശ്വാസിയാണ് ഹാംബർഗ് സർവകലാശാലയിലെ ജർമ്മൻ ശാസ്ത്രജ്ഞൻ ഡോ. റോളണ്ട് വീസെൻഡെയ്ൻജർ.\nവുഹാനിലെ ഒരു ഗവേഷണ ലാബിൽ നിന്ന് കൊറോണ വൈറസ് ചോർന്നതിന്റെ കാരണങ്ങൾ പട്ടികപ്പെടുത്തി 105 പേജുള്ള ഒരു രേഖയും ഇദ്ദേഹം പ്രസിദ്ധീകരിച്ചു. വൈറസിന്റെ ചോർച്ചയ്ക്ക് വുഹാൻ ഇൻസ്റ്റിറ്റ്യൂട്ട് ഓഫ് വൈറോളജിയെ (ഡബ്ല്യുഐവി) ഇദ്ദേഹം കുറ്റപ്പെടുത്തി. കൊറോണ വൈറസിന് പ്രകൃതിദത്തമായ ഒരു വാഹകനും ഇല്ലെന്നാണ് ഇദ്ദേഹത്തിന്റെ കണ്ടെത്തൽ. ഒരു ലാബിലാണ് വൈറസ് സൃഷ്ടിക്കപ്പെട്ടതെന്ന് സംശയിക്കുന്നതായും ശാസ്ത്രഞ്ജൻ പറയുന്നു.\nവൈറസുകളെ മനുഷ്യർക്കിടയിൽ വേഗത്തിൽ വ്യാപിക്കാൻ പ്രാപ്തമാക്കിയതിൽ അവിടത്തെ ഗവേഷകർക്ക് പങ്കുണ്ടെന്നും അദ്ദേഹം വാദിക്കുന്നു. എന്നാൽ തന്റെ അവകാശവാദത്തിന് ശാസ്ത്രീയ തെളിവുകളൊന്നും അദ്ദേഹം ഹാജരാക്കിയിട്ടില്ല. മറിച്ച് സംശയാസ്പദമെന്ന് കരുതുന്ന സാഹചര്യങ്ങളെ അടിസ്ഥാനമാക്കിയാണ് അദ്ദേഹം ഈ വാദങ്ങൾ നടത്തിയിരിക്കുന്നത്.\nലാബ് ചോർച്ചയ്ക്കുള്ള സാധ്യത വളരെ കുറവാണെന്ന് അടുത്തിടെ ലോകാരോഗ്യ സംഘടന വെളിപ്പെടുത്തിയിരുന്നു. കൊറോണ വൈറസ് പ്രകൃതിയിൽ നിന്ന് തന്നെ പരിണമിച്ചതാണെന്നതിന് ചില തെളിവുകൾ അടിസ്ഥാനമാക്കിയുള്ള അവകാശവാദങ്ങളും ഉയർന്നിരുന്നു. എന്നാൽ കൊറോണ വൈറസ് ലബോറട്ടറിയിൽ നിന്ന് ഉത്ഭവിച്ചതാണെന്ന് തനിക്ക് 99.9 ശതമാനം ഉറപ്പുണ്ടെന്ന് വീസെൻഡെയ്ൻജർ മാധ്യമങ്ങളോട് പറഞ്ഞു.\nകൊറോണ വൈറസ് വാഹകരായ വവ്വാലുകൾ മോജിയാങ് ഗുഹകളിൽ കണ്ടെത്തിയിരുന്നു. എന്നാൽ ഇത് വുഹാനിൽ നിന്ന് 1,200 മൈൽ അകലെയുള്ളതിനാൽ, വവ്വാലുകൾ വഴി പകർന്നതാണ് വൈറസുകളെന്ന് വിശ്വസിക്കുന്നില്ലെന്ന് അദ്ദേഹം പറയുന്നു. ഡബ്ല്യുഐവി ശാസ്ത്രജ്ഞർ ഗുഹകളിൽ നിന്ന് സാമ്പിളുകൾ ശേഖരിച്ച് ലാബുകളിൽ കൊണ്ടുവന്നതായി അദ്ദേഹം അവകാശപ്പെടുന്നു. പിന്നീട്, മനുഷ്യരിൽ അതിവേഗം പകരുന്നതിന് വൈറസിനെ തയ്യാറാക്കിയതായും ലാബിലെ തെറ്റായ സുരക്ഷാ നടപടികൾ പിന്നീട് ചോർച്ചയ്ക്ക് കാരണമായതായും ജർമ്മൻ ശാസ്ത്രഞ്ജൻ പറയുന്നു.\nകേരളത്തില് ഇന്ന് 4034 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. എറണാകുളം 484, പത്തനംതിട്ട 430, കൊല്ലം 408, കോട്ടയം 389, തൃശൂര് 386, കോഴിക്കോട് 357, മലപ്പുറം 355, ആലപ്പുഴ 275, തിരുവനന്തപുരം 255, കണ്ണൂര് 206, പാലക്കാട് 147, കാസര്‍ഗോഡ് 140, വയനാട് 131, ഇടുക്കി 71 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. പുതുതായി ഒരാള്‍ക്ക് ജനിതക വകഭേദം വന്ന വൈറസ് സ്ഥിരീകരിച്ചു. യുകെയില് നിന്നും വന്ന് ജനിതക വകഭേദം വന്ന വൈറസ് സ്ഥിരീകരിച്ച കോഴിക്കോട് സ്വദേശിയുടെ സമ്പര്‍ക്ക പട്ടികയിലുള്ള 72 വയസുകാരനാണ് ജനിതക വകഭേദം വന്ന വൈറസ് സ്ഥിരീകരിച്ചത്. ഇതോടെ ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.


മുല്ലപ്പെരിയാറില് പുതിയ ഡാം നിര്‍മ്മിക്കണം; 24 മണിക്കൂര് ഉപവാസവുമായി ഡീന് കുര്യാക്കോസ് - Keralabhooshanam Daily മുല്ലപ്പെരിയാറില് പുതിയ ഡാം നിര്‍മ്മിക്കണം; 24 മണിക്കൂര് ഉപവാസവുമായി ഡീന് കുര്യാക്കോസ്\nHome/NEWS/LATEST/മുല്ലപ്പെരിയാറില് പുതിയ ഡാം നിര്‍മ്മിക്കണം; 24 മണിക്കൂര് ഉപവാസവുമായി ഡീന് കുര്യാക്കോസ്\nതൊടുപുഴ: മുല്ലപ്പെരിയാറില് പുതിയ ഡാം നിര്‍മ്മിക്കണം എന്ന് ആവശ്യപ്പെട്ട് 24 മണിക്കൂര് ഉപവാസം പ്രഖ്യാപിച്ച് കോണ്‍ഗ്രസ് നേതാവും ഇടുക്കി എംപിയുമായ ഡീന് കുര്യാക്കോസ്. ഇന്ന് രാവിലെ 10 മണി മുതലാണ് സമരം നടത്തുന്നത്.\n‘കേരളത്തിന് സുരക്ഷ, തമിഴ്നാടിന് ജലം’ എന്ന ആവശ്യം മുന്‍നിര്‍ത്തി കേരളത്തിലെ ലക്ഷക്കണക്കിന് ജനങ്ങള്‍ക്ക് സുരക്ഷ ഭീഷണി ഉയര്‍ത്തുന്ന മുല്ലപ്പെരിയാര് ഡാം ഡീക്കമ്മീഷന് ചെയ്ത് പുതിയ ഡാം നിര്‍മ്മിക്കണം എന്ന ആവശ്യം ഉന്നയിച്ച് നാളെ, ഡിസംബര് 4ന് രാവിലെ 10 മണി മുതല് അഞ്ചാം തീയതി പത്തുമണിവരെ 24 മണിക്കൂര് ഉപവാസം ചെറുതോണിയില് നടത്തുന്നു.\nപ്രതിപക്ഷനേതാവ് വിഡി സതീശന് ഉദ്ഘാടനം നിര്‍വഹിക്കും. സമാപനസമ്മേളന ഉദ്ഘാടനം തൊടുപുഴ എംഎല്‍എ പി ജെ ജോസഫ് നിര്‍വഹിക്കും.’- ഡീന് കുര്യാക്കോസ് ഫെയ്സ്ബുക്കില് കുറിച്ചു.\nവ്യാഴാഴ്ചയും മുന്നറിയിപ്പില്ലാതെ അണക്കെട്ടിലെ ഷട്ടറുകള് തുറന്നിരുന്നു. പുലര്‍ച്ചെ രണ്ടരയ്ക്കും മൂന്നരക്കുമായാണ് 8 ഷട്ടറുകള് തുറന്നത്. അഞ്ച് സ്പില്‍വേ ഷട്ടറുകള് 60 സെന്റീമീറ്ററും ബാക്കിയുള്ളവ 30 സെന്റീമീറ്ററുമാണ് ഉയര്‍ത്തിയത്. പെരിയാറില് ജലനിരപ്പ് ഉയര്‍ന്നതോടെ കടത്തിക്കാട്, മഞ്ചുമല മേഖലകളില് വീടുകളില് വെള്ളം കയറിയിരുന്നു. സംഭവം വലിയ പ്രതിഷേധങ്ങള്‍ക്ക് വഴിവച്ചിരുന്നു.\nഅതേസമയം മുല്ലപ്പെരിയാര് അണക്കെട്ടില് ജലനിരപ്പ് താഴ്ന്നതോടെ ഒരെണ്ണം ഒഴികെ എല്ലാ ഷട്ടറുകളും അടച്ചു. പുലര്‍ച്ചെയോടെയാണ് ഷട്ടറുകള് അടച്ചത്. അണക്കെട്ടിലെ ജലനിരപ്പ് 141.95 അടിയായി. വെള്ളിയാഴ്ച രാത്രി 11ന് ഒന്‍പത് ഷട്ടറുകള് തുറന്ന് പുറത്തേയ്ക്ക് ഒഴുക്കുന്ന വെള്ളത്തിന്റെ അളവ് വീണ്ടും കൂട്ടിയിരുന്നു.\nസ്പില്‍വേയുടെ ഒന്‍പത് ഷട്ടറുകള് 60 സെന്റിമീറ്റര് ഉയര്‍ത്തി സെക്കന്റില് 7211 ഘനയടി വെള്ളമാണ് പുറത്തേയ്ക്ക് ഒഴുക്കിയത്. രാത്രി പത്തിന് ഏഴ് ഷട്ട റുകള് ഉയര്‍ത്തി സെക്കന്റില് 5,600 ഘനയടി വെള്ളം തുറന്നുവിട്ടിരുന്നു. രാത്രി ഏഴര മുതല് സെക്കന്റില് 3246 ഘനയടി വെള്ളം തുറന്നുവിട്ടിരുന്നു. ഇതാണ് പിന്നീട് തവണകളായി ഉയര്‍ത്തിയത്.\nസഹോദരിയെ ആക്രമിച്ചു; ലഹരിക്ക് അടിമയായ മകനെ അമ്മ കഴുത്ത് ഞെരിച്ച് കൊന്നു, കേസ് തെളിഞ്ഞത് ഒരു വര്‍ഷത്തിന് ശേഷം\nമുൻ സിഎജി വിനോദ് റായ് കല്യാൺ ജ്വല്ലറി ചെയർമാൻ


ഡുപ്ലെസിക്ക് രക്ഷിക്കാനായില്ല, ധോണിയുടെ തന്ത്രവും പാളി — രാജസ്ഥാന് ഉജ്ജ്വല ജയം | Metro Journal Online\n22nd September 2020 MJ Desk ഐപിഎല്\nഇന്ത്യൻ പ്രീമിയർ ലീഗ് പതിമൂന്നാം സീസണിൽ രാജസ്ഥാൻ റോയൽസിന് ജയത്തോടെ തുടക്കം. കരുത്തരായ ചെന്നൈ സൂപ്പർ കിംഗ്സിനെയാണ് രാജസ്ഥാൻ കീഴടക്കിയത്. 16 റൺസിനാണ് രാജസ്ഥാൻ്റെ ജയം. ആദ്യം ബാറ്റ് ചെയ്ത രാജസ്ഥാൻ7വിക്കറ്റ് നഷ്ടത്തിൽ 216 റൺസാണ് എടുത്തത്. മറുപടി ബാറ്റിംഗിൽ ചെന്നൈക്ക്6വിക്കറ്റ് നഷ്ടത്തിൽ 200 റൺസെടുക്കാനേ സാധിച്ചുള്ളൂ. 72 റൺസെടുത്ത ഫാഫ് ഡുപ്ലെസിസ് ആണ് ചെന്നൈയുടെ ടോപ്പ് സ്കോറർ.\nപതിഞ്ഞ താളത്തിലാണ് ചെന്നൈ തുടങ്ങിയത്. ടോം കറൻ എറിഞ്ഞ പവർ പ്ലേയുടെ അവസാന ഓവറിലാണ് ധോണിയുടെ സംഘം മൊമൻ്റം കണ്ടെടുത്തത്. ആ ഓവറിൽ 17 റൺസാണ് ചെന്നൈ നേടിയത്. വാട്സൺ ആയിരുന്നു അപകടകാരി. മുരളി വിജയ് മെല്ലെപ്പോക്ക് നയമാണ് സ്വീകരിച്ചത്. ആറാം ഓവറിൽ രണ്ട് സിക്സറും ഒരു ബൗണ്ടറിയും അടിച്ച് പ്രതീക്ഷയേകിയ വാട്സൺ രാഹുൽ തെവാട്ടിയ എറിഞ്ഞ അടുത്ത ഓവറിൽ പ്ലെയ്ഡ് ഓൺ ആയി. 21 പന്തുകളിൽ ഒരു ബൗണ്ടറിയും നാല് സിക്സറും സഹിതം 33 റൺസായിരുന്നു വാട്സണിൻ്റെ സമ്പാദ്യം.\nഏറെ വൈകാതെ മുരളി വിജയ് മടങ്ങി. 21 റൺസെടുത്ത വിജയ് ശ്രേയാസ് ഗോപാലിൻ്റെ പന്തിൽ ടോം കറൻ്റെ കൈകളിൽ അവസാനിച്ചു. നേരിട്ട ആദ്യ പന്ത് തന്നെ അതിർത്തി കടത്തിയാണ് സാം കറൻ ഇന്നിംഗ്സ് ആരംഭിച്ചത്. തെവാട്ടിയയെ തുടർച്ചയായി രണ്ട് സിക്സറുകൾ അടിച്ച സാം ഷോട്ട് ആവർത്തിക്കാനുള്ള ശ്രമത്തിനിടെ പുറത്തായി. സാമിനെ സഞ്ജു സ്റ്റമ്പ് ചെയ്യുകയായിരുന്നു.6പന്തുകളിൽ 17 റൺസെടുത്ത് സാം മടങ്ങിയതിനു പിന്നാലെ ക്രീസിലെത്തിയ ഋതുരാജ് ഗെയ്ക്‌വാദും സമാനരീതിയിൽ പുറത്തായി. നേരിട്ട ആദ്യ പന്തിൽ തന്നെയാണ് യുവതാരം പുറത്തായത്.\nകേദാർ ജാദവിനും നിലയുറപ്പിക്കാനായില്ല. 22 റൺസെടുത്ത ജാദവിനെ ടോം കറൻ്റെ പന്തിൽ സഞ്ജു കൈപ്പിടിയിലൊതുക്കി. അതിനു ശേഷമാണ് ധോണി ക്രീലെത്തിയത്.4ഓവറിൽ 80 റൺ വേണ്ടിയിരുന്ന സമയത്ത് ഉനദ്കട്ടിൻ്റെ 17ആം ഓവറിൽ ഡുപ്ലെസിസിൻ്റെ മൂന്ന് സിക്സറുകൾ സഹിതം 21 റൺസെടുത്ത ചെന്നൈ വിജയ പ്രതീക്ഷ നിലനിർത്തി. എന്നാൽ ടോം കറൻ തൻ്റെ അടുത്ത ഓവറിൽ 10 റൺസ് മാത്രമേ വിട്ടുകൊടുത്തുള്ളൂ. അവസാന രണ്ട് ഓവറിൽ ജയിക്കാൻ 48 റൺസ്. 19ആം ഓവർ എറിഞ്ഞ ആർച്ചർ 10 റൺസ് വിട്ടുകൊടുത്ത് ഡുപ്ലെസിസിനെ പുറത്താക്കി. 37 പന്തുകളിൽ4ബൗണ്ടറിയും7സിക്സറും സഹിതം 72 റൺസെടുത്ത ഡുപ്ലെസിസിനെ സഞ്ജു പിടികൂടുകയായിരുന്നു.\n38 റൺസ് വേണ്ടിയിരുന്ന അവസാന ഓവർ ടോം കറനാണ് എറിഞ്ഞത്. ധോണിയുടെ3സിക്സറുകൾ സഹിതം ഓവറിൽ 21 റൺസെടുത്തെങ്കിലും ചെന്നൈക്ക് ലക്ഷ്യം ഭേദിക്കാനായില്ല. ധോണി 17 പന്തുകളിൽ 29 റൺസെടുത്ത് പുറത്താവാതെ നിന്നു.\n← റസിഡന്റ് കാര്‍ഡുള്ളവര്‍ക്ക് ഒക്‌ടോബര് ഒന്നു മുതല് ഒമാനിലേക്ക് തിരികെ വരാം\nഅഞ്ച് വര്‍ഷം കൊണ്ട് പ്രധാനമന്ത്രി നടത്തിയത് 58 വിദേശയാത്രകള്; ചിലവായത് 517.8 കോടി രൂപ →


ഉറി ആക്രമണം: ഇന്ത്യയുടെ തെളിവ് പാകിസ്ഥാന് നിരാകരിച്ചു - FUTURE KERALA - Daily on Business Economy and Society\nന്യൂഡല്‍ഹി: ഉറി ആക്രമണവുമായി ബന്ധപ്പെട്ട് പാകിസ്ഥാന്റെ പങ്ക് തെളിയിക്കുന്ന രേഖകള് പാകിസ്ഥാന് നിരാകരിച്ചു. ചൊവ്വാഴ്ച ഇന്ത്യന് വിദേശകാര്യ സെക്രട്ടറി എസ്. ജയ്ശങ്കറാണു പാക് ഹൈക്കമ്മീഷണര് അബ്ദുള് ബാസിതിന് തെളിവ് കൈമാറിയത്. എന്നാല് തെളിവ് നിരാകരിച്ച ബാസിത് അന്താരാഷ്ട്ര ഏജന്‍സിയെ കൊണ്ട് സംഭവം അന്വേഷിപ്പിക്കണമെന്ന് ആവശ്യപ്പെട്ടു.\nഉറി ആക്രമണം നടത്തിയ തീവ്രവാദികളിലൊരാള് മുസഫറാബാദ് സ്വദേശി ഹഫീസ് അഹ്മദാണെന്നു ഇന്ത്യ നടത്തിയ പ്രാഥമിക അന്വേഷണത്തില് ബോദ്ധ്യപ്പെട്ടിരുന്നു. ഇയാളെക്കുറിച്ചുള്ള വിവരവും ഇന്ത്യ കൈമാറിയ റിപ്പോര്‍ട്ടിലുണ്ടായിരുന്നു. നാല് തീവ്രവാദികളാണ് ഉറി ആക്രമിക്കാന് ഇന്ത്യന് അതിര്‍ത്തി കടന്നെത്തിയത്. ഇവരെ സഹായിച്ച രണ്ട് പേരെ ഗ്രാമവാസികള് പിടികൂടിയിരുന്നു. രണ്ട് പേരും പൊലീസ് കസ്റ്റഡിയിലാണ്. മുസഫറാബാദ് സ്വദേശികളായ ഫൈസല് ഹുസൈനും, യാസിന് ഖുര്‍ഷിദുമാണു പിടിയിലുള്ളത്. നാല് പേരെ അതിര്‍ത്തി കടക്കാന് സഹായിച്ചത് തങ്ങളാണെന്ന് ഇവര് രണ്ട് പേരും സമ്മതിച്ചിട്ടുണ്ടെന്ന് പാക് ഹൈക്കമ്മീഷണറോട് ഇന്ത്യന് വിദേശകാര്യ സെക്രട്ടറി സൂചിപ്പിച്ചിട്ടുണ്ട്.\nഎന്നാല് ഇന്ത്യന് വിദേശകാര്യ സെക്രട്ടറിയുടെ പ്രസ്താവനകളെ നിരാകരിക്കുന്ന നാല് വാദങ്ങളാണ് പാക് ഹൈക്കമ്മീഷണര് നിരത്തിയിരിക്കുന്നത്. കശ്മീര് താഴ്‌വരയില് ഇന്ത്യ നടത്തുന്ന മനുഷ്യത്വരഹിതമായ അക്രമങ്ങള് ലോകത്തിന്റെ ശ്രദ്ധയില് കൊണ്ടുവരാന് പാകിസ്ഥാന് ശ്രമിച്ചപ്പോള് അതിനെതിരേ ഇന്ത്യ നടത്തുന്ന നീക്കത്തിന്റെ ഭാഗമാണ് ഉറി ആക്രമണം. യഥാര്‍ഥത്തില് ഉറി ആക്രമണം ആസൂത്രണം ചെയ്തത് ഇന്ത്യയാണെന്നും ഇതിലൂടെ പാകിസ്ഥാനെ മോശപ്പെടുത്തി നേട്ടം കൊയ്തത് ഇന്ത്യയാണെന്നും പാക് നയതന്ത്ര പ്രതിനിധി ആരോപിച്ചു. പാക് പങ്ക് തെളിയിക്കുന്നെന്ന് കാണിച്ച് ഇന്ത്യ സമര്‍പ്പിച്ച തെളിവ് യഥാര്‍ഥത്തില് പാകിസ്ഥാന്റെ പങ്ക് തെളിയിക്കുന്നതല്ലെന്നും അബ്ദുള് ബാസിത് പറഞ്ഞു.\nTags:\tdenayed, gives, India, Pak, Pakistan, Proof, Uri Attack\nചൈനീസ് സമ്പദ്ഘടനയില് കൂടുതല് മാന്ദ്യമെന്ന് റിപ്പോര്‍ട്ട്


sexual-harrasment-and-killed-by-12 years-old boy-patyala | പ്രായപൂർത്തിയായ പെൺകുട്ടിയെ സഹോദരന്റെ കൺമുന്നിൽ മൂവർസംഘം ബലാത്സംഗത്തിന് ഇരയാക്കി; പുറംലോകം അറിയാതിരിക്കാൻ കുട്ടിയെ കഴുത്ത് ഞെരിച്ച് കൊലപ്പെടുത്തി കെട്ടിത്തൂക്കി; അമ്മാവൻ പ്രതികൂട്ടിലായ വിവാദകേസിൽ നിർണായകമായത് ഇരയായ പെൺകുട്ടിയുടെ മൊഴി! - MarunadanMalayali.com\nJune 21, 2018 | 12:43 PM IST | Permalink\nപാട്യാല: പഞ്ചാബിൽ പ്രായപൂർത്തിയാകാത്ത പെൺകുട്ടിയെ ബലാത്സംഗം ചെയ്ത പ്രതികൾ ആക്രമണത്തിന് ദൃക്‌സാക്ഷിയായ പെൺകുട്ടിയുടെ 12കാരനായ സഹോദരനെയും കൊലപ്പെടുത്തി. വീട്ടിലെ ഉത്തരത്തിൽ കെട്ടിതൂങ്ങിയ നിലയിലായിരുന്നു 12 കാരന്റെ മൃതദേഹം കണ്ടെടുത്തത്. സംഭവത്തിൽ മൂന്നു പേരെ പാട്യാല പൊലീസ് കസ്റ്റഡിയിലെടുത്തു.\nപട്യാല ജില്ലയിലെ ഉൾഗ്രാമത്തിൽ ഇക്കഴിഞ്ഞ ജൂൺ 15നായിരുന്നു ആക്രമണം നടന്നത്. മാതാപിതാക്കൾ വിവാഹ ചടങ്ങിൽ പങ്കെടുക്കാൻ പോയ സമയം മൂന്നംഗ ആക്രമി സംഘം വീട്ടിൽ അതിക്രമിച്ചു കയറി പെൺകുട്ടിയെ പീഡിപ്പിക്കുകയായിരുന്നു.\nമൊബൈലിൽ നിന്നും അശ്ലീല സന്ദേശങ്ങൾ അയച്ചു; അദ്ധ്യാപകനെ വിദ്യാർത്ഥിനികൾ ഓടിച്ചിട്ടു മർദ്ദിച്ചു; പെൺകുട്ടികൾ തന്നെ മർദ്ദിക്കുന്ന വീഡിയോ മൊബൈലിൽ ചിത്രീകരിച്ചു പുറത്തുവിട്ടു\nഈ സമയം പെൺകുട്ടിയുടെ 12 വയസുകാരനായ സഹോദരൻ പുറത്ത് കളിക്കാൻ പോയതായിരുന്നു. വീട്ടിൽ തിരികെയെത്തിയപ്പോൾ സഹോദരിയെ മൂന്നംഗംസംഘം പീഡിപ്പിക്കുന്ന ദൃശ്യങ്ങളാണ് കണ്ടത്. ഇതു കണ്ട സഹോദരൻ നിലവിളിച്ചെങ്കിലും ആക്രമികൾ സഹോദരനെ പിൻതുടർന്ന് പിടികൂടുകയും ആക്രമിക്കുകയും ചെയ്‌തെന്ന് പൊലീസ് പറയുന്നു.\nസഹോദരിയെ പീഡിപ്പിച്ച വിവരം മാതാപിതാക്കളോട് പറഞ്ഞാൽ കൊല്ലുമെന്നായിരുന്നു ആക്രമി സംഘത്തിന്റെ ഭീഷണി. എന്നാൽ ഇതിനു കൂട്ടാക്കാതിരുന്ന സഹോദരൻ ഓടി മാറാൻ ശ്രമിച്ചു. എന്നാൽ ആക്രമിസംഘം കുട്ടിയെ പിടികൂടി കഴുത്ത് ഞെരിച്ച് കൊലപ്പെടുത്തിയ ശേഷം ഉത്തരത്തിൽ കെട്ടിത്തൂക്കി കടന്നുകളയുകയായിരുന്നു.\nവീട്ടുകാർ തിരിച്ച് വീട്ടിലെത്തുമ്പോഴാണ് ഇളയമകൻ ഉത്തരത്തിൽ തൂങ്ങി നിൽക്കുന്ന നിലയിൽ കണ്ടെത്തുന്നത്. സംഭവത്തിന്റെ വാസ്തവികത പുറം ലോകം അറിഞ്ഞാൽ കൊലപ്പെടുത്തുമെന്ന് പ്രതികൾ പറഞ്ഞതോടെ പെൺകുട്ടി സത്യാവസ്ഥ വീട്ടുകാരോട് വെളിപ്പെടുത്താൻ തയ്യാറാതുമില്ല. പൊലീസ് പ്രാധമിക നിഗമനത്തിൽ ആത്മഹത്യയാണെന്ന് വിധിയെഴുതി കൈ കഴുകാൻ നോക്കിയെങ്കിലും വീട്ടുകാർ ഇതിൽ സംശയം പ്രകടിപ്പിക്കുകയും തുടർന്ന് കുട്ടികളുടെ മാതൃസഹോദരനെ കസ്റ്റഡിയിലെടുക്കുകയും ചെയ്തു. കുട്ടികളെ മുൻപ് മാതൃസഹോദരൻ മർദിച്ചിട്ടുണ്ട്. ഇതേ തുടർന്നുള്ള പകയാണെന്നുമായിരുന്നു വീട്ടുകാർ മൊഴിനൽകിയത്.\nഎന്നാൽ സംഭവ സമയം വീട്ടിലുണ്ടായിരുന്ന പെൺകുട്ടിയോട് പൊലീസ് കാര്യങ്ങൾ വിശദമായി ചോദിച്ചറിഞ്ഞപ്പോൾ പെൺകുട്ടി പീഡനത്തിന്റെയും കൊലപാതകത്തിന്റേയും കാര്യങ്ങൾ വെളിപ്പെടുത്തുകയായിരുന്നു. പൊലീസ് പിടിയിലായ ആക്രമിസംഘത്തിനെതിരെ ബലാത്സംഗം, കൊലപാതകം,ക്രമിനൽ ഗൂഢാലോചന, പോസ്‌കോ തുടങ്ങിയ വകുപ്പുകൾ ചുമത്തിയാണ് കേസെടുത്തിരിക്കുന്നത്.


കേരളത്തില് കോവിഡ് വ്യാപനം കുറയുന്നതായി വിലയിരുത്തല് – Trueline News\nകേരളത്തില് കോവിഡ് വ്യാപനം കുറയുന്നതായി വിലയിരുത്തല്\nസംസ്ഥാനത്തെ കോവിഡ് വ്യാപനം കുറയുന്നതായി വിലയിരുത്തല്. പ്രതിദിന രോഗ ബാധിതരേക്കാള് രോഗമുക്തരുണ്ടാവുന്ന സ്ഥിതി അടുത്ത ദിവസങ്ങളിലും തുടര്‍ന്നേക്കും. ടെസ്റ്റ് പോസിറ്റിവിറ്റി നിരക്കിലും ക്രമാനുഗതമായ കുറവ് രേഖപ്പെടുത്തുന്നത് ആശാവഹമാണ്. രണ്ടാഴ്ചയ്ക്കുള്ളില് ടിപിആര് പത്ത് ശതമാനത്തില് താഴെയാക്കാനാകുമെന്നാണ് ആരോഗ്യ വകുപ്പിന്റെ വിലയിരുത്തല്.അതേസമയം മരണനിരക്ക് ഉയരുന്നത് സംസ്ഥാനത്തിന് ആശങ്കയാകുകയാണ്.\nചൊവ്വാഴ്ച്ചത്തെ 194 മരണങ്ങള് ഉള്‍പ്പെടെ സംസ്ഥാനത്തെ കോവിഡ് മരണം 9000 കവിഞ്ഞു. തിരുവനന്തപുരം ജില്ലയിലാണ് കോവിഡ് മരണങ്ങള് കൂടുതല്. ഇതുവരെ 1793 പേര് തിരുവനന്തപുരത്ത് കൊവിഡിന് കീഴടങ്ങി. തലസ്ഥാന ജില്ലയിലെ മരണനിരക്ക് 0.71 ശതമാനം. സംസ്ഥാന ശരാശരിയേക്കാള് ഉയര്‍ന്ന നിരക്കാണ് ഇത്. ഇന്നലെ ഒറ്റ ദിവസം മാത്രം 44 മരണങ്ങളാണ് തിരുവനന്തപുരത്ത് റിപ്പോര്‍ട്ട് ചെയ്തത്.\nഏറ്റവും കുറവ് കോവിഡ് മരണങ്ങള് ഇടുക്കിയിലാണ്. 63. 60 വയസിന് മുകളില് പ്രായമുള്ള 6584 പേരാണ് സംസ്ഥാനത്ത് കോവിഡ് മൂലം മരിച്ചത്. 41 നും 59 നും ഇടയില് പ്രായമുള്ള 2048 പേരും, 18നും 40 ഇടയിലുള്ള 363 പേരും, 17 വയസില് താഴെയുള്ള 14 കുട്ടികളും കൊവിഡ് മൂലം മരിച്ചുവെന്നാണ് സര്‍ക്കാര് നല്‍കുന്ന കണക്ക്.\nഅതേസമയം ചൊവ്വാഴ്ച്ച കേരളത്തില് 19,760 പേര്‍ക്ക് കൂടി കോവിഡ് 19 സ്ഥിരീകരിച്ചു. കഴിഞ്ഞ 24 മണിക്കൂറിനിടെ 1,30,594 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 15.13 ആണ്. കഴിഞ്ഞ ദിവസങ്ങളിലുണ്ടായ 194 മരണങ്ങളാണ് കോവിഡ്-19 മൂലമാണെന്ന് ചൊവ്വാഴ്ച സ്ഥിരീകരിച്ചത്. ഇതോടെ ആകെ മരണം 9009 ആയി.\nTags: Kerala, Rate, Reduce


പ്രാഥമിക സർവേ പൂർത്തിയായി വയനാട് തുരങ്കപാത: ഡി.പി.ആർ. തയ്യാറാകുന്നു. | Vision News\nപ്രാഥമിക സർവേ പൂർത്തിയായി വയനാട് തുരങ്കപാത: ഡി.പി.ആർ. തയ്യാറാകുന്നു.\n(VISION NEWS 27 ഡിസംബർ 2020)\nNoushad K K ഡിസംബർ 27, 20200comment\nതിരുവമ്പാടി:ആനക്കാംപൊയിൽ-കള്ളാടി-മേപ്പാടി തുരങ്കപാതയുടെ വിശദ പദ്ധതി രേഖ(ഡി.പി.ആർ.) തയ്യാറാകുന്നു.അതിനുശേഷം പദ്ധതി കേന്ദ്രാനുമതിക്കായി സമർപ്പിക്കും. പ്രാഥമിക സർവേ പൂർത്തിയാക്കി അംഗീകാരത്തിനായി സർക്കാരിന് സമർപ്പിച്ചതായി ജോർജ് എം. തോമസ് എം.എൽ.എ. പറഞ്ഞു. ഇതിനിടെ പരിസ്ഥിതി ആഘാതപഠനത്തിന് പൊതുമേഖലാ സ്ഥാപനമായ കിറ്റ്‌കോയുടെ സംഘം മറിപ്പുഴയിലെത്തി. നാല് അലൈൻമെന്റുകളാണ് തയ്യാറാക്കിയിട്ടുള്ളത്. ഇതിൽ രണ്ടാമത്തെ അലൈൻമെന്റാണ് അനുയോജ്യമെന്നാണ് വിലയിരുത്തൽ. സ്വർഗംകുന്നിൽനിന്ന് തുടങ്ങി മേപ്പാടിയിലെ മീനാക്ഷി ബ്രിഡ്ജിൽ അവസാനിക്കുന്നതാണിത്. ഇവിടെ തുരങ്കത്തിന് മാത്രം ഏട്ടുകിലോമീറ്റർ ദൈർഘ്യമുണ്ടാകും.\nകോഴിക്കോട്, മലപ്പുറം ജില്ലകളിൽനിന്ന് വയനാട്ടിലെത്താനുള്ള എളുപ്പമാർഗമാണ് പുതിയ പാത. കിഫ്ബിയിൽനിന്ന് 658 കോടി രൂപ അനുവദിച്ച് മേയിൽ പദ്ധതിക്ക് ഭരണാനുമതി നൽകിയിരുന്നു. നിർമാണം പൂർത്തിയാകുമ്പോൾ ആയിരം കോടി രൂപയെങ്കിലും ചെലവുവരുമൊണ് പ്രതീക്ഷിക്കുന്നത്.\nആനക്കാംപൊയിൽ മറിപ്പുഴയിൽനിന്ന് തുടങ്ങി വയനാട്ടിലെ മേപ്പാടി കള്ളാടിയിൽ അവസാനിക്കുന്നതാണ് പാത. ഇതിൽ കോടഞ്ചേരി പഞ്ചായത്തിലെ സ്വർഗംകുന്ന് മുതൽ കള്ളാടിവരെ വനത്തിലൂടെ കടന്നുപോകുന്ന ഭാഗത്താണ് തുരങ്കം നിർമിക്കേണ്ടിവരുക.\nമറിപ്പുഴയിൽ 70 മീറ്റർ നീളത്തിലുള്ള പാലവും ഇരുവശത്തുമായി അഞ്ച് കിലോമീറ്ററോളം റോഡും നിർമിക്കും.


കോട്ടയത്തിന്റെ കൂട്ടുകാരന് | Kottayam | Kerala | Deshabhimani | Monday Apr 15, 2019\nകോട്ടയം ലോക‌്സഭാ മണ്ഡലത്തിന്റെ ഹൃദയം എൽഡിഎഫ് സ്ഥാനാർഥി വി എൻ വാസവനൊപ്പം. ഇത് വ്യക്തമാക്കുന്നതായിരുന്നു പുതുപ്പള്ളി നിയമസഭാ മണ്ഡലത്തിലെ ഞായറാഴ്ചത്തെ സ്ഥാനാർഥിയുടെ പര്യടനം. കുരുത്തോല പെരുന്നാൾ ദിവസത്തിലും രാവിലെ തന്നെ സ്ത്രീകളടക്കമുള്ളവർ മുഴുവൻ സ്വീകരണ കേന്ദ്രത്തിലുമെത്തി. കർഷക പ്രധാനമായ മേഖലകളുടെ മനസ്സറിഞ്ഞുള്ള പര്യടനത്തിൽ എല്ലാ വിഭാഗം ജനങ്ങളും വി എൻ വാസവന് ആശംസയേകാനെത്തി. അകലക്കുന്നം, കൂരോപ്പട, മണർകാട്, അയർക്കുന്നം പഞ്ചായത്തുകളിലായിരുന്നു പ്രചാരണയാത്ര.\nഗ്രാമാന്തരീക്ഷത്തിലുള്ള ഉൾപ്രദേശങ്ങളാണ് മണ്ഡലത്തിൽ അധികവും. റബ്ബർ അടക്കമുള്ള കൃഷി ആശ്രയിച്ച് ജീവിക്കുന്നവർ. അവരിൽ പുതുപ്രതീക്ഷയുമായാണ് വി എൻ വാസവനെത്തിയത്. അതുകൊണ്ടുതന്നെ സ്ഥാനാർഥിക്ക് സമ്മാനമായി കിട്ടിയത് അധികവും കാർഷികോൽപന്നങ്ങൾ. വാഴക്കുലയും പഴങ്ങളും, എന്തിന് റബർ തൈയും റബർ ഷീറ്റും വരെ ലഭിച്ചു. വി എൻ വാസവൻ ജനിച്ചുവളർന്ന മറ്റക്കര മണലിലായിരുന്നു പര്യടനാരംഭം. ജ്ഞാനപ്രകാശിനി വായനശാലക്കുമുന്നിൽ ആവേശത്തുടക്കം. അവിടെനിന്ന് തുറന്ന വാഹനത്തിൽ അടുത്ത കേന്ദ്രത്തിലേക്ക്. കരിമ്പാനിയിൽ കർഷകനായ കിഴക്കേ നെടുങ്ങാട്ട് കൃഷ്ണൻകുട്ടി റബർഷീറ്റ് നൽകി. പൂവത്തിളപ്പിൽ റബർ തൈയും ലഭിച്ചു. കുരുത്തോല പെരുന്നാൾ ദിനത്തിൽ വിശ്വാസികൾ കുരുത്തോലയും സ്ഥാനാർഥിക്ക് നൽകി. കണിവെള്ളരിയും കണിക്കൊന്നയുമെല്ലാം മിക്ക സ്വീകരണ കേന്ദ്രങ്ങളിലുമുണ്ടായിരുന്നു. ളാക്കാട്ടൂരിൽ ചെത്തുതൊഴിലാളിയായിരുന്ന വേങ്ങക്കൽ ഭാസ്കരന്റെ ഭാര്യ കമലാക്ഷിയമ്മ കണിവെള്ളരിയും കൊന്നയും നൽകി. കൂരോപ്പട ടൗണിൽ സ്വീകരണം ഉത്സവഛായയിലായിരുന്നു. പാലക്കോട്ടുപടിയിലെ സ്വീകരണത്തിൽ അരവിന്ദ‌് ചാവച്ചേരിൽ താൻ വരച്ച ഛായാചിത്രം വാസവന‌് സമ്മാനിച്ചു. എണ്ണമറ്റ ബൈക്കുകളിൽ യുവാക്കളുടെ റോഡ‌് ഷോ സ്വീകരണങ്ങൾക്ക‌് കൊഴുപ്പേകി. ആരവങ്ങളൊഴിയാത്ത സ്വീകരണ കേന്ദ്രങ്ങൾ നിരവധി കടന്ന് പുന്നത്തുറയിൽ സമാപിച്ചു.\nപര്യടനം കോൺഗ്രസ് എസ് സംസ്ഥാന ജനറൽ സെക്രട്ടറി സാബു മുരിക്കവേലി ഉദ്ഘാടനംചെയ്തു. എൻസിപി സംസ്ഥാന എക‌്സിക്യുട്ടീവ‌് അംഗം പി കെ ആനന്ദക്കുട്ടൻ അധ്യക്ഷനായി. സിപിഐ എം ഏരിയ സെക്രട്ടറി പി എൻ ബിനു സ്വാഗതം പറഞ്ഞു. സിപിഐ എം ജില്ലാ സെക്രട്ടറിയറ്റംഗങ്ങളായ കെ എം രാധാകൃഷ്ണൻ, ടി ആർ രഘുനാഥൻ, ഏരിയ സെക്രട്ടറി സുഭാഷ് പി വർഗീസ്, ജില്ലാ കമ്മിറ്റിയംഗങ്ങളായ റജി സഖറിയ, ജെയ‌്ക‌് സി തോമസ‌്, എൽഡിഎഫ് നേതാക്കളായ അഡ്വ. ഫ്രാൻസിസ് തോമസ്, പി ഒ രാജേന്ദ്രൻ, അയർക്കുന്നം രാമൻ നായർ തുടങ്ങിയവർ സ്ഥാനാർഥിക്കൊപ്പമുണ്ടായിരുന്നു.


UK, First Published 21, Jul 2019, 8:39 PM IST\nരണ്ട് തരത്തിലാണ് സാധാരണഗതിയില് രാവിലെകളില് ആളുകള് വ്യായാമം ചെയ്യാറ്. ഒന്ന് ഒഴിഞ്ഞ വയറോടെ, രണ്ട്, ഭക്ഷണശേഷം ഒന്നോ രണ്ടോ മണിക്കൂര് കഴിഞ്ഞ്. ഇതില് ഏതാണ് ശരിയായ രീതിയെന്ന കാര്യത്തില് പലപ്പോഴും വാഗ്വാദങ്ങളുണ്ടായിക്കാണാറുണ്ട്\nശരീരം 'ഫിറ്റ്' ആക്കുക എന്നതിനെക്കാളുപരി, വണ്ണം കുറയ്ക്കണമെന്ന ലക്ഷ്യത്തോടെയാണ് മിക്കവരും വ്യായാമം ചെയ്യുന്നത്. അതായത്, ശരീരത്തില് അനാവശ്യമായി അടിഞ്ഞുകൂടിക്കിക്കുന്ന കൊഴുപ്പിനെ പുറത്താക്കുക- എന്നതായിരിക്കംു ലക്ഷ്യം.\nഇത്തരക്കാര് വ്യായാമം ചെയ്യുമ്പോള് ശ്രദ്ധിക്കേണ്ട ഒന്നാണ് ഭക്ഷണകാര്യം. പ്രധാനമായും രാവിലെകളില് വ്യായാമം ചെയ്യുന്നവരാണ് ഭക്ഷണകാര്യം കൂടുതലായി ശ്രദ്ധിക്കേണ്ടത്. രണ്ട് തരത്തിലാണ് സാധാരണഗതിയില് രാവിലെകളില് ആളുകള് വ്യായാമം ചെയ്യാറ്.\nഒന്ന് ഒഴിഞ്ഞ വയറോടെ, രണ്ട്, ഭക്ഷണശേഷം ഒന്നോ രണ്ടോ മണിക്കൂര് കഴിഞ്ഞ്. ഇതില് ഏതാണ് ശരിയായ രീതിയെന്ന കാര്യത്തില് പലപ്പോഴും വാഗ്വാദങ്ങളുണ്ടായിക്കാണാറുണ്ട്. യുകെയിലെ 'യൂണിവേഴ്‌സിറ്റി ഓഫ് ബാത്ത്'ല് നിന്നുള്ള ഒരുകൂട്ടം ഗവേഷകര് ഈ വിഷയത്തില് ഒരു പഠനം നടത്തി.\nവണ്ണം കൂടുതലുള്ള ഒരു സംഘം ആളുകളെ വച്ചുകൊണ്ടായിരുന്നു ഇവരടെ പഠനം. പ്രഭാതഭക്ഷണത്തിന് മുമ്പായി വ്യായാമം ചെയ്യുന്നവരിലും, അതിന് ശേഷം വ്യായാമം ചെയ്യുന്നവരിലും കൊഴുപ്പിന്റെ അളവ് കുറയുന്നതില് ഗണ്യമായ വ്യത്യാസം ഇവര് കണ്ടെത്തി. അതായത്, ഭക്ഷണശേഷം വ്യായാമം ചെയ്യുന്നവരെ അപേക്ഷിച്ച് ഭക്ഷണത്തിന് മുമ്പേ വ്യായാമം ചെയ്യുന്നവരിലാണത്രേ കൊഴുപ്പ് കുറയുന്നതായി കണ്ടെത്തിയത്.\nഅതേസമയം, അല്‍പം കഠിനമായ വര്‍ക്കൗട്ട് ചെയ്യുന്നവരാണെങ്കില് അത് ഭക്ഷണശേഷമായാലും കുഴപ്പമില്ല എന്നാണ് ഗവേഷകര് പറയുന്നത്. കാരണം കഠിനമായ വര്‍ക്കൗട്ടുകള്‍ക്ക് അതിനനുസരിച്ചുള്ള ഊര്‍ജ്ജം ആവശ്യമാണ്. അതുപോലെ ഭക്ഷണം കഴിഞ്ഞ് കുറഞ്ഞത് രണ്ട് മണിക്കൂറെങ്കിലും കാത്തിരുന്ന ശേഷം മാത്രമേ ഏത് തരം വ്യായാമവും ചെയ്യാന് പാടുള്ളൂ എന്നും ഇവര് ഓര്‍മ്മിപ്പിക്കുന്നു. ഇത്തരം കാര്യങ്ങളില് സംശയം നേരിടുന്ന പക്ഷം, പരിശീലകനെയോ, ഫിസീഷ്യനെയോ കണ്ട് അത് പരിഹരിച്ച് തന്നെ മുന്നോട്ടുപോകുന്നതായിരിക്കും ഏറ്റവും നല്ലത്.\nകൂടാതെ, വ്യായാമം ചെയ്യുമ്പോള്- അത് നടത്തമോ ഓട്ടമോ, എന്ത് തന്നെയാണെങ്കിലും ക്ഷീണമോ തലകറക്കമോ തോന്നിയാല് ഉടന് നിര്‍ത്തിവയ്ക്കണമെന്നും ഇവര് നിര്‍ദേശിക്കുന്നു. എന്തായാലും രാവിലെ വ്യായാമം ചെയ്യുന്നത് തന്നെയാണ് ഏറ്റവും ഉത്തമമെന്നാണ് ഈ രംഗത്ത് പ്രവര്‍ത്തിക്കുന്ന വിദഗ്ധരെല്ലാം അവകാശപ്പെടുന്നത്. ഈ വാദത്തെ ശരിവച്ചുകൊണ്ടുള്ള പഠനറിപ്പോര്‍ട്ടുകളും മുമ്പ് വന്നിട്ടുണ്ട്. വൈകീട്ടത്തെ വ്യായാമം മോശമാണെന്നോ, ഇതിന് ഫലമില്ലെന്നോ അര്‍ത്ഥമില്ല. അല്‍പം കൂടി ഉത്തമമായത് രാവിലത്തെയാണെന്ന് മാത്രം.\nLast Updated 21, Jul 2019, 8:39 PM IST


ഖുശ്ബുവിനെ മുസ്ലിമാക്കി ഹിന്ദുത്വവാദികളുടെ പ്രചരണം; ചുട്ട മറുപടിയുമായി താരം രംഗത്ത് | Daily Indian Herald\nഖുശ്ബുവിനെ മുസ്ലിമാക്കി ഹിന്ദുത്വവാദികളുടെ പ്രചരണം; ചുട്ട മറുപടിയുമായി താരം രംഗത്ത്\nതെന്നിന്ത്യന് സൂപ്പര് താരമായിരുന്ന ഖുശ്ബു മുസ്ലിമാണെന്ന കണ്ടെത്തലുമായി ഹിന്ദുത്വവാദികള് രംഗത്ത്. യാഥാര്‍ത്ഥ്യം മറച്ചുവച്ച് ഖുശ്ബു ജനങ്ങളെ പറ്റിക്കുകയായിരുന്നെന്നാണ് പ്രചാരകര് പറയുന്നത്. എന്നാല് ഇവര്‍ക്ക് ചുട്ട മറുപടിയുമായി ഖുശ്ബു തന്നെ രംഗത്തെത്തി. ഖുശ്ബുവിന്റെ ആദ്യ പേര് നഖത് ഖാന് എന്നാണെന്നും രാഷ്ട്രീയ മുതലെടുപ്പുകള് നടത്താന് ആ പേര് മറച്ചുവെച്ചു എന്നുമാണ് ട്രോളുകളിലും ട്വീറ്റുകളിലും ഖുശ്ബുവിനെ വിമര്‍ശിക്കുന്നത്.\nആരോപണങ്ങളെക്കുറിച്ച് കുശ്ബു പ്രതികരിച്ചതിങ്ങനെ :- ചില ട്രോളന്മാര് എന്നെക്കുറിച്ച് പുതിയ ചില കണ്ടുപിടുത്തങ്ങള് നടത്തിയിരിക്കുന്നു എന്റെ പേര് നഖത് ഖാന് എന്നാണെന്ന്… യുറേക്ക! വിഡ്ഢികളേ അതെനിക്കെന്റെ അച്ഛനുമമ്മയും ഇട്ട പേരാണ്. അതേ ഞാന് ഒരു ഖാനാണ് അതുകൊണ്ടെന്താ? നിങ്ങള് ഉണരൂ ഇത് 47 വര്‍ഷം പഴക്കമുള്ള സത്യമാണ്.\nമുംബയിലാണ് ഖുശ്ബു ജനിച്ചത്. ആദ്യ പേര് നഖത് ഖാന് എന്നായിരുന്നു. സിനിമകളില് എത്തിയതോടെയാണ് ഖുശ്ബു എന്ന പേര് സ്വീകരിച്ചത്. ആരാധകര്‍ക്ക് ഖുശ്ബു മുസ്ലിമാണ് എന്ന് പണ്ടുതൊട്ടേ അറിയുന്ന കാര്യമാണ്. മമ്മൂട്ടി മുസ്ലീമാണെന്നും ഹോളിവുഡ് ഖാന്‍മാര് മുസ്ലീമാണെന്നും അറിയുന്നപോലെയാണത്. ഇത് അറിഞ്ഞുകൊണ്ടു തന്നെയാണ് അവര്‍ക്കായി ക്ഷേത്രം പോലും ആരാധകര് പണിയിച്ചത്.


നിങ്ങളുടെ വാഹനത്തിന് 15 വര്‍ഷത്തിലേറെ പഴക്കമുണ്ടോ? എങ്കിൽ കേന്ദ്രത്തിന്റെ പണി കിട്ടും...\n15 വര്‍ഷത്തിലേറെ പഴക്കമുള്ള വാഹനങ്ങൾ പൊളിച്ചുകളയുന്നതു സംബന്ധിച്ച നയം ഉടനുണ്ടാവുമെന്നു കേന്ദ്ര മന്ത്രി നിതിൻ ഗഡ്‍കരി പറഞ്ഞു. നീതി ആയോഗിന്റെ സഹകണത്തോടെയാണ് പദ്ധതി നടപ്പിലാക്കുന്നത്.\nനിരത്തിലെത്തി 15 വർഷമോ അതിലധികമോ ആയ വാഹനങ്ങൾ പിൻവലിച്ചു പൊളിച്ചു കളയാനാണു പദ്ധതി. ഈ വാഹനങ്ങൾ പൊളിക്കുമ്പോൾ ലഭിക്കുന്ന വസ്തുക്കൾ പുതിയ കാറുകളുടെ നിർമാണത്തിനുള്ള അസംസ്കൃത വസ്തുക്കളാക്കി മാറ്റും. റബർ, പ്ലാസ്റ്റിക്, അലൂമിനിയം, ചെമ്പ് തുടങ്ങി പഴയ വാഹനങ്ങളിൽ ലഭിക്കുന്ന വിവിധ വസ്തുക്കൾ പുതിയവയുടെ നിർമാണത്തിന് ഉപയോഗിക്കാനാണ് നീക്കം.\nപഴയ വാഹനങ്ങൾ സ്വമേധയാ പിൻവലിക്കുകയോ പൊളിച്ചു നീക്കുകയോ ചെയ്യുന്നതിനുള്ള വൊളന്‍ററി വെഹിക്കിൾ ഫ്ളീറ്റ് മോഡേണൈസേഷൻ പ്രോഗ്രാം(വി — വി എം പി) എന്ന പദ്ധതി നടപ്പിലാക്കാനാണ് കേന്ദ്ര നീക്കം. ഇതു സംബന്ധിച്ച കുറിപ്പ് കേന്ദ്ര റോഡ് ഗതാഗത, ഹൈവേ മന്ത്രാലയം സെക്രട്ടറിതല സമിതിക്കു കൈമാറിയിരുന്നു. 15 വര്‍ഷത്തിലധികം പഴക്കമുള്ള 2.80 കോടി വാഹനങ്ങൾ പിൻവലിക്കാനാണു പദ്ധതിയിലൂടെ കേന്ദ്രം ലക്ഷ്യമിടുന്നത്.


'വിവേചനങ്ങളോട് നമുക്ക് വിട പറയാം' കലിദുവിന് പിന്തുണയുമായി ക്രിസ്റ്റ്യാനോ റൊണാള്‍ഡോ\n28 Dec 2018 7:41 AM GMT\nനാപ്പോളി പ്രതിരോധ താരം കലിദു കോലിബാലിക്ക് പിന്തുണയുമായി യുവന്റസ് സൂപ്പര് താരം ക്രിസ്റ്റ്യാനോ റൊണാള്‍ഡോ രംഗത്ത്. കഴിഞ്ഞ ദിവസം ഇന്റര് മിലാനെതിരായ മത്സരത്തിലാണ് നാപ്പോളി പ്രതിരോധ താരം കലിദു കോലിബാലിക്കെതിരെ വംശീയാധിക്ഷേപം ഉയര്‍ന്നത്. സെനഗല് താരമായ കലിദുവിനെ കുരങ്ങന്‍മാരുടെ ശബ്ദമുണ്ടാക്കി മത്സരത്തിലുടനീളം കാണികള് അപമാനിക്കുകയായിരുന്നു. മത്സരം നിര്‍ത്തിവെക്കണമെന്ന് നാപ്പോളി പരിശീലകന് കാര്‍ലോ ആന്‍സലോട്ടി ആവശ്യപ്പെട്ടെങ്കിലും റഫറി കണക്കിലെടുത്തില്ല.\nസംഭവം വിവാദമായതിനെ തുടര്‍ന്നാണ് സൂപ്പര് താരം റൊണാള്‍ഡോ കലിദുവിന് പിന്തുണയുമായി എത്തിയത്. ലോകത്തും ഫുട്‌ബോളിലും വിദ്യാഭ്യാസവും ബഹുമാനവും എപ്പോഴും ആവശ്യമുണ്ട്. വംശീയാധിക്ഷേപം അടക്കമുള്ള എല്ലാത്തരം വിവേചനങ്ങളോടും നമുക്ക് വിട പറയാമെന്നും റൊണാള്‍ഡോ ഇന്‍സ്റ്റാഗ്രാമില് കുറിച്ചു.\nഅതേസമയം ഇത്തരം സംഭവങ്ങള് ആവര്‍ത്തിക്കുകയാണെങ്കില് മത്സരങ്ങള് ബഹിഷ്‌കരിക്കുമെന്ന് സീരിസ് എ സംഘാടകര്‍ക്ക് ആന്‍സലോട്ടി മുന്നറിയിപ്പ് നല്‍കി. സെനഗല് മാതാപിതാക്കള്‍ക്ക് ഫ്രാന്‍സില് ജനിച്ചതില് അഭിമാനമുണ്ട്. ഒരു ഗോളിന് തോറ്റതിലും മത്സരം പൂര്‍ത്തിയാകും മുന്‍പ് മടങ്ങിയതിലും സഹതാരങ്ങളോട് മാപ്പ് ചോദിക്കുന്നു. എന്നാല് തന്റെ നിറത്തില് അഭിമാനിക്കുന്നതായും കലിദു ട്വിറ്ററില് കുറിച്ചു. മത്സരത്തില് രണ്ട് മഞ്ഞക്കാര്‍ഡ് കണ്ട് 81-ാം മിനുറ്റില് താരം മൈതാനം വിട്ടിരുന്നു.\ndiscrimination InterMilan Kalidou Koulibaly Napoli defender ronaldo


ഒരാഴ്ച മാത്രം പ്രായമുള്ള ഹൗസ് ഡ്രൈവറുടെ കുഞ്ഞിനെ സ്വന്തം മകളെപ്പോലെ സംരക്ഷിച്ച് ഈ സൗദി പൗരന്.! - OMF Media Live\nViral Viral Articles ഒരാഴ്ച മാത്രം പ്രായമുള്ള ഹൗസ് ഡ്രൈവറുടെ കുഞ്ഞിനെ സ്വന്തം മകളെപ്പോലെ സംരക്ഷിച്ച് ഈ സൗദി പൗരന്.!\nഒരാഴ്ച മാത്രം പ്രായമുള്ള ഹൗസ് ഡ്രൈവറുടെ കുഞ്ഞിനെ സ്വന്തം മകളെപ്പോലെ സംരക്ഷിച്ച് ഈ സൗദി പൗരന്.!\nബംഗ്ലാദേശ് സ്വദേശിക്ക് കാരുണ്യത്തിന്റെ കരം നീട്ടി സ്‌പോണ്‍സറായ സൗദി പൗരന്. ഹസന് ആബിദീന് എന്ന ഹൗസ് ഡ്രൈവറുടെ ഒരാഴ്ച മാത്രം പ്രായമുള്ള കുഞ്ഞിന്റെ സംരക്ഷണം ഏറ്റെടുക്കാന് തയ്യാറായിരിക്കുകയാണ് സ്പോൺസർ അല് ശമ്മാരി.\nസൗദി അറേബ്യയിലെ അല് ജൗഫില് ആയിദ് അല് ശമ്മാരിയുടെ വീട്ടില് ഹൗസ് ഡ്രൈവറായി ജോലി ചെയ്യുകയാണ് ഹസന് ആബിദീന്. മൂന്നു വര്‍ഷം മുമ്പാണ് ഹസന് വിവാഹം കഴിച്ചത്. വിവാഹശേഷം ഭാര്യയെയും ആയിദ് അല് ശമ്മാരിയുടെ വീട്ടിലേക്ക് കൊണ്ടുവന്നു.\nരണ്ടുപേരും ആ വീട്ടില് തന്നെ ജോലി ചെയ്ത് കഴിയുന്നതിനിടെ ഹസന്റെ ഭാര്യ ഗര്‍ഭിണിയാകുകയും അല് ജൗഫ് ആശുപത്രിയില് ഒരു പെണ്‍കുഞ്ഞിന് ജന്മം നല്‍കുകയും ചെയ്തു. ജീവിതത്തിലേക്ക് കടന്നു വന്ന ആദ്യത്തെ കുഞ്ഞിനെ അവര് റഹ്മ എന്ന് വിളിച്ചു.\nഎന്നാല് ആ സന്തോഷത്തിന് ദിവസങ്ങള് മാത്രമാണ് ആയുസ്സുണ്ടായിരുന്നത്. റഹ്മയെ പ്രസവിച്ച് ഒരാഴ്ച കഴിഞ്ഞപ്പോള് ഹസന്റെ ഭാര്യ മ രിച്ചു. പ്രസവ സമയത്തെ സ ങ്കീര്‍ണതകളെ തുടര്‍ന്നായിരുന്നു മ രണം.\nഅപ്പോഴേക്കും സ്‌പോണ്‍സറുടെ ഭാര്യ ഉമ്മുസൈഫ് ഒരു പെണ്‍കുഞ്ഞിന് ജന്മം നല്‍കിയിരുന്നു. കുഞ്ഞിന്റെ ഭാവിയെ ഓര്‍ത്ത് ആ ശങ്കപ്പെടുമ്പോഴാണ് സ്‌പോണ്‍സര് ആയിദ് അല് ശമ്മാരി കുഞ്ഞിന്റെ സംരക്ഷണം ഏറ്റെടുക്കാന് താല്‍പ്പര്യം പ്രകടിപ്പിച്ചത്.\nരണ്ടു കുഞ്ഞുങ്ങളെയും സ്‌പോണ്‍സറുടെ ഭാര്യ മുലയൂട്ടി വളര്‍ത്തി. കഴിഞ്ഞ ഒന്നര വര്‍ഷമായി റഹ്മയെ സ്വന്തം മകളായി കണ്ടുകൊണ്ട് അവര് വളര്‍ത്തുകയാണ്. മകളുടെ കളിയും ചിരിയും ആസ്വദിച്ച് ഹസനും ആ വീട്ടില് തുടരുന്നു.\nPrevious articleകുട്ടികളുടെ എണ്ണം കുറവായത് കൊണ്ട് അടച്ച്പൂട്ടേണ്ടിയിരുന്ന സ്കൂൾ; ചരിത്രം വഴിമാറി തങ്കലത ടീച്ചറുടെ വരവിൽ.! കുറിപ്പ്\nNext articleമുതലയുടെ വായിൽ നിന്നും മൃഗശാല ജീവനക്കാരിയെ അത്ഭുതകരമായി രക്ഷിച്ചു ഈ യൂവാവ്; വീഡിയോ


ഡല്‍ഹി വഴി മനാലിയിലേക്ക് ഞങ്ങളുടെ ഹണിമൂണ് ട്രിപ്പ്… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ഡല്‍ഹി വഴി മനാലിയിലേക്ക് ഞങ്ങളുടെ ഹണിമൂണ് ട്രിപ്പ്…\nApril 12, 2018\tLeaveacomment 5,771 Views\nഡൽഹിയും മണാലി യും കറങ്ങണം. ഞാനും ഭാര്യയും മാത്രമേ ഉള്ളൂ എന്നതായിരുന്നു പ്രധാന പ്രശ്നം. ഇവിടെ ഒരുപാട് സഞ്ചാരികൾ ബൈക്കിൽ ഭാര്യയെ കൂട്ടി നോർത്ത് ഇന്ത്യയിൽ പോകുന്നു എന്നറിയാം. എന്നെ സംബന്ധിച്ച് അവളെയും കൊണ്ട് ഒറ്റയ്ക്ക് പോകുക എന്നത് ഒരുപാട് ടെൻഷൻ തന്ന ഒരു കാര്യമാണ്. ഡൽഹി പോലുള്ള സ്ഥലത്തു ഞാൻ മാത്രം എന്റെ ഭാര്യയെ എന്ത് ഉറപ്പിൽ കൊണ്ട് പോകും എന്ന് ആലോചിച്ചു വിഷമിച്ചപ്പോൾ ആണ് പാക്കേജ് ടൂർ നോക്കിയാലോ എന്ന് ഒരു ഐഡിയ തോന്നിയത്. സാധരണ പാക്കേജ് ടൂർ നമുക്ക് നേരെചൊവ്വേ സ്ഥലങ്ങൾ കാണാൻ നല്ലതല്ല എന്നറിയാം എന്ന്നാലും ഇവിടെ പ്രശ്നം അവളുടെ സേഫ്റ്റി മാത്രം ആണെന്ന് വിചാരിച്ചു അങ്ങ് ബുക്ക് ചെയ്തു.\nHimalayan Mysteries tours and travels 13500 രൂപയ്ക്ക് ഡൽഹി മണാലി വോൾവോ പാക്കേജ് തന്നു (ac വോൾവോ ബസിൽ്2പേർക്ക് ഡൽഹി മണാലി to and fro യാത്ര,3രാത്രിയും 4പകലും മണാലിയിൽ ഹോട്ടൽ താമസം,3ദിവസത്ത രാവിലത്തെ യും രാത്രിയിലെയും ഭക്ഷണം,3ദിവസം മണാലി കറങ്ങാൻ ആൾട്ടോ കാർ കൂടെ ഡ്രൈവർ ) ഇത്രയും ആണ് പാക്കേജ്. ഹോട്ടൽ നമുക്ക് തീരുമാനിക്കാം. അതനുസരിച്ചു 10500 മുതൽ 15000 വരെ പാക്കേജ് മാറും. ഞാൻ നെറ്റിൽ നോക്കി Apple green resort പാക്കേജ് തിരഞ്ഞെടുത്തു. ഹണിമൂൺ പാക്കേജ് ആയതു കൊണ്ട് ഒരു candle light ഡിന്നർ കൂടാതെ ഒരു ദിവസം ബെഡ് പൂക്കൾ കൊണ്ട് ഡെക്കറേഷൻ കൂടെ ഒരു കേക്ക് ഫ്രീ ആയിരുന്നു.3രാത്രിയും2ഗ്ലാസ്സ് ബദാം മിൽക്ക് വച്ചു കിട്ടും എന്നും പാക്കേജിൽ പറഞ്ഞു. ( ഹണിമൂൺ അല്ലാത്ത പാക്കേജ് റേറ്റ് അല്പം കുറവാണു ) itinerary full mail അയച്ചു തന്നു അവർ. കൊള്ളാമെന്നു തോന്നിയത് കൊണ്ട് ബുക്ക് ചെയ്തു അഡ്വാൻസ് 5500 ഓൺലൈൻ ആയി കൊടുത്തു. ബാക്കി നേരിട്ട് ഹോട്ടലിൽ അടയ്ക്കാൻ പറഞ്ഞിരുന്നു.\nഡൽഹിയിൽ ട്രെയിൻ ഇറങ്ങിയാൽ അന്ന് രാത്രിയിലേക്ക് നല്ലൊരു ഹോട്ടൽ goibibo യിൽ ബുക്ക് ചെയ്തു. ബ്രേക്ഫാസ്റ് ഉൾപ്പടെ ac റൂം 1000 രൂപ. ഡൽഹിയിൽ കറക്കം മുഴുവൻ Ola cabs വഴി ആണ് പ്ലാൻചെയ്തത്. ഡിസംബറിൽ തന്നെ പ്ലാനിങ് തുടങ്ങിയത് കൊണ്ട് മാർച്ച് 1 ലേക്ക് ട്രെയിൻ ടിക്കറ്റ് തേർഡ് AC കിട്ടാൻ എളുപ്പം ആയിരുന്നു. റിട്ടേൺ ഫ്ലൈറ്റ് delhi to tvm മാർച്ച് 9ന് 9000 രൂപയ്ക്ക്2പേർക്ക് ബുക്ക് ചെയ്തു. മണാലി യിൽ മാർച്ചിൽ പോകാൻ കാരണം തണുപ്പ് അപ്പോഴേക്കും കുറയും എന്നാൽ മഞ്ഞു വീഴ്ച കാണാനും പറ്റും എന്ന് കരുതിയാണ്. പല ഇടങ്ങളിൽ നിന്നായി ആവശ്യത്തിന് sweater, കൈയുറ, കോട്ട് എന്നിവ കരുതി. ബാഗ് ഒക്കെ പാക്ക് ചെയ്തു തമ്പാനൂർ നിന്നും മാർച്ച് 1 ബുധനാഴ്ച ഉച്ചക്ക് 2. 15 ഉള്ള നിസാമുദ്ദിൻ superfast ട്രെയിനിൽ കയറി.\nകൊങ്കണ് പാത വഴി ആണ് ഈ ട്രെയിൻ. കാണാൻ ഒത്തിരി കാഴ്ചകൾ ഉണ്ട് ഈ റൂട്ടിൽ പോയാൽ. പക്ഷെ pantry car ഇല്ല എന്നുള്ള ഒരു കുറവുണ്ട് ഈ ട്രെയിനിൽ. അതിനാൽ2ദിവസത്തെ ഭക്ഷണം കൈയിൽ കരുതി. Ac ആയതിനാൽ ചൂട് അറിയാതെ യാത്ര ചെയ്യാൻ പറ്റി.2ദിവസം പോയത് അറിഞ്ഞില്ല. എന്റെ partner പ്രിയ ഉറങ്ങി തീർത്തു2ദിവസവും. നന്നേ തിരക്കുള്ള സ്റ്റേഷൻ ആയിരുന്നു നിസാമുദ്ദിൻ. പെട്ടിയും പ്രമാണവും കൂടെ കൈ വിടാതെ അവളെയും പിടിച്ചു ഉന്തി തള്ളി മേൽപാലം കയറി പുറത്തു ഇറങ്ങി. ഒരുപാട് ഓട്ടോ ഉണ്ടെങ്കിലും ആരും വലിയ ശല്യം ഉണ്ടാക്കിയില്ല.ഹിന്ദി നന്നായി സംസാരിക്കാൻ അറിയാം എന്നത് ഈ യാത്രയിൽ ഉടനീളം ഞങ്ങൾക്ക് ഉപകരിച്ചു എന്ന് പറയാതെ വയ്യ.\nഅവിടെ വച്ചാണ് ആദ്യത്തെ OLA car ബുക്കിങ്. എനിക്ക് ഒറ്റക്ക് അവളെയും കൊണ്ട് ഒരു ഓട്ടോയിൽ പോലും കയറാൻ പേടി ആയിരുന്നു എന്നതാണ് സത്യം. അതു കൊണ്ട് കാശ് അല്പം കൂടിയാലും യാത്ര മുഴുവൻ Ola യിൽ ആണ് ചെയ്തത്. ബുക്ക് ചെയ്തു5മിനിറ്റ് കൊണ്ട് കാർ വന്നു. Gajini സിനിമയിൽ സൂര്യയെ പോലെ മൊട്ട അടിച്ചു തലയിൽ ഒരു വെട്ടിന്റെ പാടും ഒക്കെയുള്ള ഒരു ഭീകരൻ ആയിരുന്നു ഡ്രൈവർ. അടുത്ത ദിവസം വൈകിട്ട് മണാലി യിൽ പോകാനുള്ള ബസ് സ്റ്റേഷൻ പരിസരത്ത് ആണ് ഇന്നത്തെ ഹോട്ടൽ ബുക് ചെയ്തത്.karol Bagh metro Station ആണ് സ്ഥലം. പോകുന്ന വഴി ഒക്കെ അതിമനോഹരം ആണ്. വിദേശത്ത് ഒക്കെ കാണുന്ന തരം പൂക്കൾ ഒക്കെ കൊണ്ട് ഒരുക്കി വച്ച നല്ല റോഡുകൾ ആണ് ന്യൂ ഡൽഹിയിൽ. A/C off ആക്കി window ഗ്ലാസ്സ് താഴ്ത്തി ഞങ്ങൾ ഒക്കെ നോക്കി ഇരുന്നു. planned city ആയതിനാൽ ആവണം newdelhi ഒരു കാണേണ്ട കാഴ്ച ആണ്. ഇന്ത്യ ഗേറ്റ് കൂടാതെ ഒട്ടനവധി എംബസി ഓഫീസ് എന്നിവ കണ്ടു. എവിടെ തിരിഞ്ഞു നോക്കിയാലും പൂക്കൾ. അവസാനം എത്തേണ്ട ഹോട്ടൽ കഷ്ടപ്പെട്ട് ഫോണിലെ map ൽ നോക്കി ഭീകരനും ഞങ്ങളും കണ്ടുപിടിച്ചു.\nസഞ്ചാരം കാണുമ്പോൾ അതിൽ അനീഷ് punnen പീറ്റർ പറയും പോലെ നല്ല വൃത്തിയുള്ള റൂം ആണ് Vista Inn ഹോട്ടലിൽ. 937 രൂപയ്ക് goibibo നല്ലൊരു ഓഫർ ആണ് തന്നത്. കുളിച്ചു ഫ്രഷ് ആയി നേരെ നടന്നു എത്തിയത് ഒരു chowk ൽ. Chandni chowk എന്ന് കേട്ടിട്ടില്ലേ അതുപോലെ. റോഡിനു ഇരു വശവും കടയും തുണികൾ മാത്രം വിൽക്കുന്ന സ്റ്റാൻഡ് നിറഞ്ഞ പാതയും ഇടക്കിടെ സൈക്കിൾ റിക്ഷകളും. ന്യൂഡൽഹി കണ്ടിട്ടു ഓൾഡ് ഡൽഹി കണ്ടാൽ ഒരുപാട് വ്യത്യാസം ഉണ്ട്. ഇവിടെയാണ് യഥാർത്ഥ ഡൽഹി കാണാനാവുക. സംസ്കാരം ഭക്ഷണം എന്നിവ അന്നും ഇന്നും പുരാനി ദില്ലി ഒരുപോലെ കാക്കുന്നു. ഒരു road തിരിഞ്ഞു നോക്കിയപ്പോൾ Saravana Bhavan എന്ന് കണ്ടതും പ്രിയ എന്നേം വലിച്ചു കൊണ്ട് കയറി. ഡൽഹിയിൽ ആയിട്ടു പോലും ഇഡലി തിന്നേണ്ട അവസ്ഥ ആയി. പുറത്തു ഇറങ്ങി ഒരു juice ഷോപ്പിൽ നിന്നും ഒരു mango ഷേക്ക് വാങ്ങി. ഏതോ ഇനം മസാല കൂടി ഇട്ടു തന്നത് കാരണം അത് ഒടുവിൽ കൊണ്ട് കളഞ്ഞു. ഇരുട്ടി തുടങ്ങിയപ്പോൾ റൂമിലേക്ക് തിരിച്ചു പോന്നു.\nപിറ്റേന്ന് വൈകിട്ട് വരെ സമയം ഉണ്ട് ഡൽഹി കാണാൻ. രാവിലെ checkout ചെയ്തു ബാഗ് reception ൽ ഏല്പിച്ചു നേരെ Ola പിടിച്ചു. Sarojini Nagar മാർക്കറ്റ് ആണ് ലക്ഷ്യം. യൂട്യൂബിൽ കണ്ടതാണ് ഈ മാർക്കറ്റിലെ ഷോപ്പിംഗ് നെ പറ്റിയുള്ള വീഡിയോ. വസ്ത്രങ്ങൾ വാങ്ങാൻ ഇതിലും വിലകുറച്ചു എവിടെയും കിട്ടുമോ എന്ന് അറിയില്ല. Ladies dress ഐറ്റംസ് 100 രൂപ തൊട്ടു കിട്ടും 1000 രൂപയ്ക് പ്രിയ9ചുരിദാർ ടോപ് വാങ്ങി.!!! 400 രൂപയ്ക് നല്ലൊരു dress വേറെയും വാങ്ങി. രാവിലെ പോയാൽ കൈനീട്ടം ആയതു കൊണ്ട് വിലപേശുക എളുപ്പം ആണ്. ഹിന്ദിയിൽ boni എന്ന് പറയും ആദ്യത്തെ വില്പന.ഹിന്ദിയിൽ സംസാരിക്കാൻ അറിയാത്ത സുഹൃത്തുക്കൾകും പോകാം.ബാർഗൈൻ ഇല്ലാതെ fixed price 100 എന്ന് വിൽക്കുന്ന കടകൾ അനവധി ആണ്.\nഷോപ്പിംഗ് കഴ്ഞ്ഞു നേരെ പോയത് ഹുമയൂൺ tomb കാണാനാണ്. ടിക്കറ്റ് എടുത്തു അകത്തു കയറി കാണാൻ ഒരുപാടുണ്ട് അവിടെ. വലിയ പൂന്തോട്ടം നിറയെ പൂക്കൾ ഇടക്ക് തണൽ മരങ്ങൾ… ഹുമയൂൺ ചക്രവർത്തിയുടെ കബറിടം കണ്ടാൽ നമ്മൾ നിശബ്ദരായി പോകും.എത്ര ചെറുതാണ് ആ കബർ. കൊട്ടാരംപോലുള്ള ഒരു കെട്ടിടത്തിൽ ആണെന്നെ ഉള്ളൂ.\nഉച്ചയായി ഇറങ്ങിയപ്പോൾ. നിസാമുദ്ദിൻ ദർഗ കാണാൻ ആഗ്രഹിച്ചത് കൊണ്ട് അവസാനം അവിടേക് പോയി. അവിടെ നിന്നും ആണ് ദില്ലി ബിരിയാണി കഴിച്ചത്. പ്രിയ തിരികെ നാട്ടിൽ വരുന്ന വരെയും തൈരും ചോറും അച്ചാറും മാത്രം കഴിച്ചു മാതൃക ആയി . അവൾക്കു north indian ഫുഡ് അത്ര  ഇഷ്ടമല്ല. പുറത്ത് ഇറങ്ങി പ്രിയ ഒരു സൈക്കിൾ റിക്ഷ യിൽ കയറണം എന്ന് പറഞ്ഞു. കയറി. നല്ല വേഗത്തിൽ ആണ് അതു ഓടിക്കുന്നതു.\nഹോട്ടലിൽ നിന്നും ബാഗ് ഒക്കെ എടുത്തു ബസ് സ്റ്റാൻഡിൽ പോയപ്പോൾ പറഞ്ഞ പോലെ കുറെ വോൾവോ ബസ് കിടക്കുന്നു. സൽമാൻ ഖാന് ചിരിച്ചു നിൽക്കുന്ന പടമുള്ള ഒരു പാക്കറ്റ് ചിപ്സ് വാങ്ങി മണാലി സ്വപ്നം കണ്ട് ഞങ്ങൾ ബസിൽ ഇരുന്നു.\nമണാലിയിൽ രാവിലെ 8 മണിയോടെ എത്തിച്ചേർന്നു. മെസ്സേജിൽ ഡ്രൈവറുടെ നമ്പർ തലേന്നേ കിട്ടിയത് കൊണ്ട് കുളു കഴിഞ്ഞതും വിളിച്ചു പറഞ്ഞിരുന്നു. കുളു കഴിഞ്ഞു 1 മണിക്കൂർ ദൂരമുണ്ട് മണാലിയ്ക്. മാർച്ച് ആയതു കൊണ്ട് ദൂരെ മലമുകളിൽ ഒക്കെ മഞ്ഞു കാണുന്നുണ്ടാ യിരുന്നു. ആദ്യമായി മഞ്ഞു കാണുമ്പോഴും തൊടുമ്പോഴും ഉള്ള ഒരു ഫീൽ ഉണ്ട്… പറഞ്ഞു അറിയിക്കാൻ പറ്റാത്ത ആ ഫീൽ ആയിരിക്കും ചിലപ്പോൾ നമ്മളെ ഹിമാലയത്തിലേക്ക് എത്തിക്കുന്നത്.\nബസ് നിർത്തി പുറത്തേക്കു ഇറങ്ങിയതും ഒരു തണുപ്പ് അസ്ഥിയിലൂടെ തുളച്ചു കയറി. ഡൽഹിയിൽ വച്ചു Sweater ഉം coat ഉം ഒക്കെ വലിയ ബാഗിൽ ആക്കി ബസിന്റെ പള്ളയിൽ വച്ചത് അബദ്ധം ആയി. എത്രയും വേഗത്തിൽ അതു വാങ്ങി sweater ഇടാൻ പെട്ട പാട് ഒന്നു കാണേണ്ടതായിരുന്നു.5മിനിറ്റ് കൊണ്ട് ഡ്രൈവർ രാകേഷ് Alto കാറിൽ വന്നു. ആദ്യം ഞങ്ങളെ നേരെ ഹോട്ടലിലേക്കു കൊണ്ട് പോയി. ഫ്രഷ് അപ്പ് ആയിട്ടു വിളിച്ചാൽ വരാമെന്നു പറഞ്ഞു അയാൾ പോയി.3നില ഉള്ള, റൂം തടി കൊണ്ട് ഡെക്കറേഷൻ നടത്തിയ നല്ലൊരു ഹോട്ടൽ ആണ് apple green resort. ആദ്യമായി ബാൽക്കണി യിൽ നിന്നും കണ്ട ഹിമാലയത്തിന്റെ കാഴ്ച!!! അപ്പോൾ തന്നെ സ്കൈപ്പിൽ വീട്ടിൽ വിളിച്ചു. എല്ലാരും കണ്ടു അസൂയപെടട്ടെ എന്ന് കരുതി കുറെ ഫ്രണ്ട്‌സ് നെയും വീഡിയോ call വിളിച്ചപ്പോൾ ആണ് ഞങ്ങൾക്ക് ആദ്യം ശ്വാസം വീണത്. മണാലിയിൽ ഞങ്ങൾ കണ്ട ഏറ്റവും നല്ല കാഴ്ചകളിൽ ഒന്നു ആ balcony വ്യൂ ആയിരുന്നു.\nഇന്നത്തെ ടൂർ പ്ലാൻ പ്രകാരം ആദ്യം ഹിഡുംബി ദേവി ടെംപിൾ ആണ്. ഒട്ടനവധി ദേവതാരു വൃക്ഷങ്ങൾ വാനോളം ഉയരത്തിൽ വളർന്നു നിൽക്കുന്ന കാട്ടിൽ ആണ് തടി കൊണ്ട് നിർമിച്ച പുരാതനമായ ആ അമ്പലം. തുടർന്ന് നേരെ vashishta temple കാണാൻ പോയി. അവിടെ ചൂട് നീരുറവ കാണാൻ കഴിഞ്ഞു. ഉറവയിലെ ചൂട് വെള്ളം കുളം പോലെ ഉണ്ടാക്കി കുളിക്കാൻ സൗകര്യം ചെയ്തിട്ടുണ്ട് അവിടെ. പ്രിയ ആണുങ്ങൾ കുളിക്കുന്ന ഭാഗത്തു അറിയാതെ കയറി പോയി തിരിച്ചു ഓടി ഇറങ്ങുന്നത് കണ്ടു.\nപിന്നെ പോയത് mall റോഡിന്റെ അടുത്തുള്ള budhist monastery കാണാൻ ആയിരുന്നു. മനോഹരം ആയ ഒരു ബുദ്ധ ക്ഷേത്രം ആണത്. അവിടെ2നില ഉയരം ഉള്ള ഒരു ബുദ്ധ വിഗ്രഹം കാണേണ്ട കാഴ്ച ആണ്. രണ്ടാമത്തെ നിലയിൽ കയറിയാൽ മാത്രമേ ബുദ്ധ ദേവന്റെ മുഖവും ഭാവവും കാണാൻ പറ്റു. Mall റോഡ് ഒരു പ്രധാന ഷോപ്പിംഗ് പോയിന്റ് ആണ് മണാലിയിൽ. ഒരു റോഡിന്റെ ഇരു വശത്തും നിറയെ കടകൾ. കൈയുറ മുതൽ leather coat വരെ കിട്ടും. Momos എന്ന northeastern food try ചെയ്തു നോക്കി. കൊള്ളാം. അതു കഴിഞ്ഞു അല്പം കാരറ്റ് ഹൽവ യും. സന്ധ്യ ആകും തോറും തണുപ്പ് കൂടുകയേ ഉള്ളു. കൈയുറ ഇട്ടിട്ടും ജാക്കറ്റ് ഇട്ടിട്ടും നോ രക്ഷ. നേരെ ഹോട്ടലിലേക്ക് രാകേഷ് ഭായ് വണ്ടി വിട്ടു. പാക്കേജിലെ ആദ്യത്തെ free ഡിന്നർ അന്ന് കിട്ടി. ആദ്യത്തെ2ദിവസവും ഹോട്ടലിൽ ഗസ്റ്റ് കുറവായിരുന്നു അതിനാൽ buffet അല്ലാതെ മെനു കാർഡിൽ ഉള്ള എന്തും ഓർഡർ ചെയ്യാൻ പറ്റി. മൂന്നാം ദിവസം buffet ആയിരുന്നെങ്കിലും നന്നായിരുന്നു. ഭക്ഷണം ഒക്കെയും high standard പുലർത്തുന്നതായിരുന്നു. പ്രിയ വളരെ കുറച്ചു മാത്രം കഴിച്ചു ആ3ദിവസവും.2ദിവസം ഇടക്ക് പുറത്തു പോയി ചൂട് മാഗ്ഗി കഴിച്ചത് മാത്രം ആയിരുന്നു അവളുടെ വിശപ്പ് മാറ്റിയത്. ഒരുവിധം എല്ലാ ഡിഷിലും മല്ലിയില ഇടുന്നത് ആണ് അവൾക്ക് ഇഷ്ടപെടാത്തതിന് പ്രധാന കാരണം.\nCandle light ഡിന്നർ +കേക്ക്, bed ഡെക്കറേഷൻ എന്നിവ രണ്ടാമത്തെ ദിവസം ആണെന്ന് പറഞ്ഞിരുന്നു.\nരാത്രി തണുപ്പ് അസഹനീയം ആയിരുന്നു. എത്ര വസ്ത്രം ധരിച്ചാലും കാര്യമില്ല എന്നായി അവസ്ഥ. അവർ തന്ന ഗജാഗഡിയൻ പുതപ്പ് പോലും തണുപ്പിന് മുന്നിൽ തോറ്റു തുന്നം പാടി. (ഹിമാലയത്തിൽ ആയതു കൊണ്ടാണോ എന്നറിയില്ല ഒരു ഹിമാലയൻ അബദ്ധം പറ്റി എനിക്ക്. മൂന്നാം ദിവസം ചെക്ക് ഔട്ട് ചെയ്യാൻ നേരം റിസപ്ഷനിസ്റ്റ് ചോദിച്ചു റൂം ഹീറ്റർ വാങ്ങിയോ എന്ന്. ഞാൻ പറഞ്ഞു ചൂട് വെള്ളം ബാത്‌റൂമിൽ കിട്ടി അതാണോ ഉദ്ദേശിച്ചത് എന്ന്. അപ്പോൾ അയാൾ ഒരു stabilizer പോലത്തെ ഒരു സാധനം കാണിച്ചിട്ട് പറഞ്ഞു ഇത് കിട്ടിയോ എന്ന്. റൂം ഹീറ്റർ എന്നാൽ ഇങ്ങനെ ഒരു ഐറ്റം ആണ് എന്ന് ഞാനപോഴാണ് അറിയുന്നത്. വെള്ളം ചൂടാക്കുന്ന ഹീറ്റർ മാത്രമേ എന്റെ അറിവിൽ ഉണ്ടായിരുന്നുള്ളു. ചെക്കിൻ ചെയ്‌തപ്പോൾ ഇരുന്ന ചേച്ചി ഇതിനെ പറ്റി ഒരക്ഷരം മിണ്ടിയില്ലല്ലോ എന്നോർത്ത് ഞാൻ കുണ്ഠിതപ്പെട്ടു പോയി. ഈ ഐറ്റം ഉണ്ടായിരുന്നെങ്കിൽ ഈ3ദിവസം ഞങ്ങൾ വിറച്ചു മരവിച്ചു ഉറങ്ങേണ്ടി വരില്ലായിരുന്നു. വാടക എത്ര കൊടുത്താലും വേണ്ടില്ലായിരുന്നു. സഞ്ചാരി സുഹൃത്തുക്കൾ റൂം ബുക്ക് ചെയ്യുമ്പോൾ ഇതൊന്നു ശ്രദ്ധിക്കുക.\nരണ്ടാമത്തെ ദിവസം snow point വരെ ആണ് യാത്ര. ജൂലൈ കഴിഞ്ഞാലേ മഞ്ഞുരുകി റോഹ്‌തങ് പാസ്സ് കാണാൻ പറ്റു. Snow point എന്നാൽ മഞ്ഞു വീണു കിടക്കുന്ന ആദ്യത്തെ സ്ഥലം. അവിടെ ഒത്തിരി ആക്ടിവിറ്റീസ് ഉണ്ട്. Mountain ബൈക്ക് റൈഡിങ് സ്കീയിങ് എന്നിവ. മണാലിയിൽ നിന്നും പോകും വഴി ഡ്രൈവർ ഒരു കടയിൽ നിർത്തി. ഇവിടുന്നു നമ്മുടെ ഡ്രെസ്സിനു മുകളിൽ ഇടേണ്ട ഓവർ കോട്ടും വലിയ ബൂട്ടും കൈയുറയും വാടകയ്ക്കു വാങ്ങണം. എല്ലാം കൂടി 800രൂപയോളം ആയി.\nമഞ്ഞു ആദ്യമായി തൊടുമ്പോൾ നമ്മൾ കുട്ടികൾ ആയി മാറിപ്പോകും. തലേന്ന് വീണത് ആയതിനാൽ ഉറഞ്ഞു കിടക്കുക ആണ് വെളുത്ത മഞ്ഞ്. അന്ന് പാരാഗ്ലൈഡിങ് ചെയ്യാൻ എനിക്ക് പ്ലാൻ ഉണ്ടായിരുന്നു. അപ്പോൾ ഡ്രൈവർ രാകേഷ് പറഞ്ഞു അതു നാളെ കുളുവിൽ പോകുമ്പോൾ ചെയ്യാം അതാണ് ബെറ്റർ എന്ന്. ഞാനതും കേട്ടു ബാക്കി ഐറ്റംസ് മാത്രം ഒന്നു ട്രൈ ചെയ്തു. 2000 രുപയ്ക്3തരം റൈഡിൽ കയറി ഞങ്ങൾ. കാശ് പോയത് മാത്രം മിച്ചം. ഇഷ്ടായില്ല ഞങ്ങൾക്ക് ഒന്നും.\nപിന്നെ ഞാനും പ്രിയയും ഒരു മലയുടെ വശത്തുടെ കയറിപ്പോയി 2-3 മണിക്കൂർ സമാധാനമായി ഇരുന്നു. നല്ല വ്യൂ ആണ് അവിടെ നിന്നും. ദൂരെ ഹിമാലയം അങ്ങനെ4ദിക്കിലും തല ഉയർത്തി നില്കുകയാണ്. അതിനു മുന്നിൽ നമ്മൾ എന്തു മാത്രം ചെറുതാണ് എന്ന് ഓർമിപ്പിക്കുന്ന കാഴ്ച. കുറേ നേരം ഞാനും അവളും ഒന്നും മിണ്ടാതെ ചുറ്റും നോക്കി ഇരുന്നു. മണാലിയിൽ പോയതിൽ ഞങ്ങൾ ഏറ്റവും ആസ്വദിച്ചത് ഇളം വെയിലത്തു അന്ന് ഇരുന്നു അത്രയും സമയം ചിലവഴിച്ചതാണ്.\nഇറങ്ങാൻ നേരം മഞ്ഞിനോട് tata പറഞ്ഞു ഞങ്ങൾ മൊബൈൽ ക്യാമറ ടൈമർ വച്ചു കുറെ ഫോട്ടോസ് എടുത്തു. ഞാനവളെ എടുത്തു പൊക്കുന്ന നല്ലൊരു പോസ് അങ്ങനെ കിട്ടി. അന്ന്3മണിയോടെ റൂമിലെത്തി evening mall റോഡ് ഒന്നുടെ കറങ്ങി. വന്നു നോക്കിയപ്പോൾ ബെഡിൽ നിറയെ പൂക്കൾ കൊണ്ട് അലങ്കാരം കൂടെ നല്ല ഒരു കേക്ക്. തണുപ്പ് കാരണം പൂക്കൾ ഉള്ള പുതപ്പ് അതുപോലെ തൂക്കി ചുരുട്ടി താഴെ വച്ചു. കേക്ക് നന്നായിരുന്നു. ഡിന്നർ റൂമിൽ candle light ഒക്കെ ആയി കൊണ്ട് വന്നു. ബദാം മിൽക്ക് ഒരു ദിവസമേ കിട്ടിയുള്ളൂ. രണ്ടാമത്തെ ദിവസം കൊണ്ട് വന്നില്ല. മൂന്നാം നാൾ ഞാൻ ഓർമിപ്പിച്ചു എങ്കിലും അന്നും കിട്ടീല.\nമൂന്നാം നാൾ കുളിച്ചു ബ്രേക്ഫാസ്റ് കഴിച്ചു കുളു കാണാൻ പോയി. മഞ്ഞുരുകി Beas നദിയിൽ വെള്ളം ഉണ്ടെങ്കിൽ അവിടെ റിവർ റാഫ്റ്റിങ് ഉണ്ട്. അതാണ് പ്രധാന ആകർഷണം. ഹോട്ടലിൽ ഒക്കെ നദിയിലെ trout എന്ന ഇനം മീനിനെ പിടിച്ചു വറുത്തു തരും. 300-600 രൂപ വരെ ആകും അതിനു. താഴ്വരകളും ആപ്പിൾ തൊട്ടങ്ങളും ഒക്കെയാണ് കുളുവിലെ പ്രധാന കാഴ്ച. കുളു അമ്പലം ഒരു വിസ്മയ കാഴ്ച ആണ്. ഗുഹ ക്ഷേത്രം ഇപ്പോൾ വികസിച്ചു 3-4 നിലയായി പണിതു എങ്കിലും ശ്രീകോവിലിൽ നമ്മൾ കുനിഞ്ഞു ഇഴഞ്ഞു കയറണം. തടി കൊണ്ട് ഇത്രയും കൊത്തുപണിയും അലങ്കാരവും ഞാൻ മറ്റെവിടെയും കണ്ടിട്ടില്ല. അത്രയും മനോഹരം ആണ് മണിയറ പോലെ തടി കൊണ്ട് ചെയ്ത ഓരോ ദേവന്മാർക് ഉള്ള ശ്രീകോവിലുകൾ. ദേവ ഭൂമിയിൽ ആണല്ലോ ഞങ്ങൾ അപ്പോൾ നില്കുന്നത് എന്ന് ഓർമിപ്പിക്കുന്ന ഒരു അമ്പലം. ( ഫോട്ടോ എടുക്കാൻ അനുവദിക്കില്ല അവിടെ ).പ്രസാദം ആയി ചോറും സബ്ജി യും കിട്ടിയത് നല്ല രുചിയോടെ പ്രിയ കഴിച്ചു.\nഅപ്പോൾ തുടങ്ങി മഴ. എന്റെ പാരാഗ്ലൈഡിങ് സ്വപ്നം അങ്ങനെ പോയിക്കിട്ടി. തിരിച്ചു പോകും വഴി മഞ്ഞു പെയ്യാൻ തുടങ്ങി. അതൊരു സംഭവമാണ്… കൈയിൽ കുഞ്ഞു മഞ്ഞു ശകലങ്ങൾ വീഴും.. അതു അലിയും.. മുഖത്ത് മഞ്ഞു വീഴുമ്പോൾ തണുപ്പാണെങ്കിലും അതൊരു സുഖമാണ്. എതിരെ വരുന്ന വണ്ടിയൊക്കെ മഞ്ഞു മൂടി ആണ് വരവ്. ഞങ്ങളുടെ ഹോട്ടൽ മഞ്ഞിൽ പുതച്ചു കിടക്കുന്നു. Snow പോയിന്റിൽ ഉള്ള പോലെ അല്ല ഇത്.. സോഫ്റ്റ് മഞ്ഞും ആ തണുപ്പും..അന്ന് മഞ്ഞു വീഴ്ച കാണാൻ പറ്റിയത് വലിയ ഭാഗ്യം ആയി കരുതുന്നു ഇപ്പോൾ.\nആ രാത്രി കാളരാത്രി ആയിരുന്നു. ഹീറ്റർ ഇല്ലാത്തതു കൊണ്ടും മഞ്ഞു പെയ്യുന്നത് കൊണ്ടും തണുത്തു വിറച്ചു മണാലി താമസം മതിയായി ഞങ്ങൾക്ക്. പിറ്റേന്ന് വൈകിട്ട് ആയിരുന്നു ബസ് . പകൽ ചുറ്റുപാടും ഒന്നു നടന്നു വെറുതെ. മഞ്ഞു വീണു ഉരുകി ചെളിയിൽ പുതഞ്ഞു റോഡ് കിടക്കുന്നു. കൂടെ മഴയും. Bus5മണിക്ക് എടുത്തു ഡൽഹിയിൽ march9nu രാവിലെ 5. 30 ണ് എത്തിച്ചു.\nവൈകിട്ട് 3:30മണിക്കാണ് ഫ്ലൈറ്റ്. ഫ്രഷ് ആവാൻ മാത്രം പകൽ റൂം എടുക്കുന്നത് നഷ്ടം ആയതു കൊണ്ടും ആദ്യത്തെ വിമാനയാത്ര ആയതിനാൽ ടെൻഷൻ ഉള്ളതിനാലും ഒരു Ola cab പിടിച്ചു നേരെ എയർപോർട്ടിൽ പോയി. അവിടത്തെ ബാത്‌റൂമിൽ ഫ്രഷ് ആയി dress മാറി9മണിയോടെ ചെക്ക് in ചെയ്തു. ഇത്ര നേരത്തെ ആണല്ലോ എന്ന് പറഞ്ഞു ചിരിച്ചു ആ സെക്യൂരിറ്റി അകത്തു ഒരുപാട് കാണാനുണ്ട് പൊയ്ക്കോളൂ എന്ന് പറഞ്ഞു.3മണി വരെ കറങ്ങി നടന്നു അവിടെ. ചെറിയൊരു ലുലു മാള് പോലെ ആണ് അവിടം. Food ഭീകര റേറ്റ് ആണെന്ന് ഒരു പ്രശ്നം ഉണ്ട്. വിമാനം വിറച്ചു കുലുങ്ങി ഉയർന്നു പൊങ്ങി പറന്നു തുടങ്ങി. ഇടക്കിടെ ഗട്ടെരിൽ വീണുള്ള ksrtc bus യാത്ര ആണോ എന്ന് തോന്നിപോയി കുലുക്കം തുടങ്ങിയപ്പോൾ. മേഘത്തിനു മീതെയുള്ള ഫ്ലൈറ്റ് യാത്ര ആസ്വദിച്ചു trivandrum എത്തിയത് അറിഞ്ഞില്ല. Takeoff പ്രിയ പേടിച്ചു പോയെങ്കിലും landing smooth ആയതു കൊണ്ട് യാത്ര ചിരിയോടെ അവസാനിച്ചു. ഓർമയിൽ ഒത്തിരി പൂക്കളും മഞ്ഞും പർവ്വതങ്ങളും തണുപ്പും ആകാശവും എന്നും ബാക്കിയായി..\nവിവരണം – വിഷ്ണു കെ.ജി.


By Web Desk.21 06 2022\nതിരുവനന്തപുരം മെഡിക്കല് കോളേജിലെ രോഗി മരിച്ചത് അനാസ്ഥമൂലമാണെന്നും ശസ്ത്രക്രിയയിലെ പിഴവാണെന്നുമൊക്കെ പരാതികള് ഉയര്‍ന്നിട്ടുണ്ട്. അതൊക്കെ അന്വേഷണത്തിലൂടെ തെളിയേണ്ട കാര്യങ്ങളാണ്. അതുവരെ മുന്‍വിധികളില്ലാതെ നമുക്ക് കാത്തിരിക്കേണ്ടതുണ്ട്. എന്നാല് ഈ അന്വേഷണം ആരംഭിക്കുന്നതിന് മുമ്പ് തന്നെ രണ്ട് പ്രൊഫസര്‍മാരെ സസ്പെന്റ് ചെയ്തത് ന്യായീകരിക്കാനാവില്ല. നൂറ് കണക്കിന് പാവപ്പെട്ട രോഗികള് ശസ്ത്രക്രിയ ഉള്‍പ്പെടെയുള്ള ചികിത്സകള്‍ക്കായി കാത്തിരിക്കുമ്പോള് രണ്ട് പ്രൊഫസര്‍മാരുടെ അഭാവം രോഗികളെ കൂടുതല് വലയ്ക്കും.\nകൊച്ചിയില് മരിച്ച രോഗിയില് നിന്ന് വേര്‍പെടുത്തി തിരുവനന്തപുരത്തെത്തിച്ച വൃക്ക ഓപ്പറേഷന് തീയറ്ററില് എത്തിക്കുന്നതിനിടയില് ഉണ്ടായ ചില സംഭവങ്ങള് നമ്മുടെ സര്‍ക്കാര് സംവിധാനങ്ങളുടെ പരാജയമാണ് കാണിക്കുന്നത്. അത് ചികിത്സാ പിഴവല്ല. അതിന് പരിഹാരം പ്രൊഫസര്‍മാരെ ശിക്ഷിക്കുകയുമല്ല. ശസ്ത്രക്രിയയില് അനാസ്ഥയുണ്ടായെങ്കില് അത് തെളിയുമ്പോള് കുറ്റക്കാര്‍ക്കെതിരെ നടപടി വേണം. അതിന് ആരും എതിര് പറയില്ല.\nകേരളത്തിലെ സര്‍ക്കാരാശുപത്രികളെ ബാധിച്ചിരിക്കുന്ന കെടുകാര്യസ്ഥത മുഖ്യമായും ഒരു മാനേജ്‌മെന്റ് പ്രശ്‌നമാണ്. അല്ലാതെ ഒരു മെഡിക്കല് പ്രശ്‌നമല്ല. വൃക്ക വച്ചിരുന്ന പാത്രം അത് കൈകാര്യം ചെയ്യാന് നിയോഗിക്കപ്പെടാത്ത ആരോ എടുത്തോണ്ടോടി എന്നാണ് ആരോഗ്യ മന്ത്രി പറയുന്നത്. ആരോഗ്യ രംഗത്തെ മാനേജ്‌മെന്റ് പ്രശ്‌നങ്ങളുടെ ലക്ഷണമാണത്.\nവൃക്ക തിരുവനന്തപുത്ത് എത്തിക്കാന് ആരോഗ്യ മന്ത്രി നേരിട്ട് ഇടപെട്ടെന്നും ആഭ്യന്തര വകുപ്പുമായും പോലീസുദ്യോഗസ്ഥരുമായും നിരന്തരം സംസാരിച്ചെന്നുമൊക്കെ മന്ത്രി പറയുന്നുണ്ട്. അവരുടെ ആത്മാര്‍ത്ഥത നല്ലത് തന്നെയാണ്. എന്നാല് അങ്ങനെയല്ല കാര്യങ്ങള് നടക്കേണ്ടത്. പത്ത് വര്‍ഷമായ മൃതസഞ്ജീവനി പരിപാടി നടത്താന് ആരോഗ്യ മന്ത്രി ഓരോ പ്രാവശ്യവും ഇടപെടേണ്ടി വരരുത്. അതിന് മുടങ്ങാതെ പ്രവര്‍ത്തിക്കുന്ന സ്ഥിരം സംവിധാനങ്ങള് തന്നെ വേണം. ആരോഗ്യ മന്ത്രി സുഖമില്ലാതെ കിടന്നാലും വിദേശയാത്ര ചെയ്താലുമൊക്കെ ഈ സംവിധാനങ്ങള് പ്രവര്‍ത്തിക്കേണ്ടതല്ലേ. നമ്മളുമായി താരതമ്യം ചെയ്യാവുന്ന വികസ്വര നാടുകളിലൊന്നും ആരോഗ്യ മന്ത്രിമാര് ഇടപെട്ടല്ല വൃക്കയെത്തിക്കുന്നത്. അതിനുള്ള സംവിധാനങ്ങളും ഉത്തരവാദപ്പെട്ടവരുമാണ് കൃത്യമായി പ്രവര്‍ത്തിക്കേണ്ടത്.\nഡോക്ടര്‍മാരുള്‍പ്പെടെയുള്ള ആരോഗ്യ പ്രവര്‍ത്തകര് വലിയ സേവനങ്ങള് ചെയ്യുമ്പോഴും കേരളത്തിലെ മെഡിക്കല് കോളേജുകള് ഉള്‍പ്പെടെയുള്ള സര്‍ക്കാരാശുപതികളുടെ പ്രവര്‍ത്തനങ്ങളില് ഒരുപാട് ന്യൂനതകള് ഉണ്ട്. പ്രത്യേകിച്ചും ആവശ്യത്തിന് സ്റ്റാഫും ഉപകരണങ്ങളും ഇല്ലാത്തത്. കൊവിഡ് കാലത്ത് ഇതൊക്കെ വലിയ വാര്‍ത്തയായതാണ്. മെഡിക്കല് കോളേജില് കിടന്ന രോഗിയെ പുഴുവരിച്ച സംഭവം നമ്മള് മറന്നിട്ടില്ല. അധികമായി ആയിരത്തിയെണ്ണൂറ് സ്റ്റാഫിനെ വേണ്ടിയിരുന്ന തിരുവനന്തപുരം മെഡിക്കല് കോളേജില് അഞ്ച് സ്റ്റാഫിനെപ്പോലും സര്‍ക്കാര് കൊടുത്തിരുന്നില്ല. ശുചീകരണത്തിനുള്‍പ്പെടെയുള്ള സ്റ്റാഫിന്റെ അഭാവമാണ് പാവപ്പെട്ട രോഗിയെ തിന്നാന് പുഴുവിന് അവസരമുണ്ടാക്കിയത്.\nഇപ്പോള് വിവാദത്തില്‍പ്പെട്ടിരിക്കുന്ന യൂറോളജി ഡിപ്പാര്‍ട്ടുമെന്റിലെയും ചില മാനേജ്‌മെന്റ് ന്യൂനതകള് ആരെയും ഞെട്ടിക്കുന്നതാണ്. രണ്ട് പ്രൊഫസര്‍മാരും ഒരു അസോസിയേറ്റ് പ്രൊഫസറും അഞ്ച് അസിസ്റ്റന്റ് പ്രൊഫസര്‍മാരും ഉള്ള യൂറോളജി ഡിപ്പാര്‍ട്ടുമെന്റില് ആവശ്യത്തിന് ഇതര സ്റ്റാഫും ഉപകരണങ്ങളുമില്ല. വൃക്കയിലെ കല്ല് പൊട്ടിച്ചുകളയാനുള്ള വിലപിടിപ്പുള്ള ഉപകരണം കേടായിട്ട് മാസങ്ങളായി. ലാപ്രോസ്‌കോപ്പിക് ശസ്ത്രക്രിയയ്ക്കായുള്ള ചില ഉപകരണങ്ങള് വാങ്ങാത്തതിനാല് അത്തരം ശസ്ത്രക്രിയകള് മുടങ്ങിക്കിടക്കുന്നു. ലേസര് ശസ്ത്രക്രിയയ്ക്ക് സൗകര്യമാല്ലാത്തതിനാല് മെഡിക്കല് കോളേജില് വരുന്ന ചില രോഗികളെ കൊല്ലം ജില്ലയിലെ ഒരു താലൂക്കാശുപത്രിയിലേയ്ക്ക് വിടാറുണ്ട്. താലൂക്കാശുപത്രിയിലെ ചില സൗകര്യങ്ങള് മെഡിക്കല് കോളേജില് ഇല്ല എന്നര്‍ത്ഥം. സര്‍ക്കാര് ശസ്ത്രക്രിയ ഉപകരണങ്ങള് വാങ്ങി നല്‍കാത്തതിനാല് പ്രോവിഡന്റ് ഫണ്ടില് നിന്ന് ലോണെടുത്ത് വില കൂടിയ ഉപകരണങ്ങള് വാങ്ങിയ ഡോക്ടര്‍മാര് മെഡിക്കല് കോളേജിലുണ്ട്.\nആരോഗ്യ വകുപ്പും മെഡിക്കല് വിദ്യാഭ്യാസ വകുപ്പുമൊക്കെ വര്‍ഷങ്ങളായി നാഥനില്ലാക്കളരികളാണ്. ആരോഗ്യവകുപ്പിന് വര്‍ഷങ്ങളായി സ്ഥിരമായി ഡയറക്ടര് ഇല്ല എന്ന കാര്യം എത്രപേര്‍ക്കറിയാം? ഈ വകുപ്പുകള്‍ക്ക് ഡയറക്ടര്‍മാര് ഉള്ളപ്പോഴും അവരെ ഒരു കാര്യത്തിലും അടുപ്പിക്കില്ല. അവരുടെ കഴിവുകള് ഉപയോഗിക്കുന്നില്ല. രാഷ്ട്രീയ നേതൃത്വവും ഐ.എ.എസ് ഉദ്യോഗസ്ഥരും ആരോഗ്യ വകുപ്പിനെ ഹൈജാക് ചെയ്ത് അവര്‍ക്കിഷ്ടമുള്ള ദിശകളിലേയ്ക്ക് കൊണ്ടുപോകുകയാണ്. കൊവിഡ് സമയത്തും ഇതൊക്കെത്തന്നെയാണ് കണ്ടത്.\nപാവപ്പെട്ടവന്റെ ആശ്രയമാണ് സര്‍ക്കാരാശുപത്രികള്. അവ തകരുമ്പോള് സമൂഹമാണ് തകരുന്നത്. ഉയര്‍ന്ന ആരോഗ്യ അവബോധമുള്ളവരാണ് നമ്മള് കേരളീയര്. അതുകൊണ്ടു തന്നെ എന്ത് വില കൊടുത്തും ചികിത്സകള് തേടാനും ആരോഗ്യം സംരക്ഷിക്കാനും നമ്മള് ശ്രമിക്കും. സര്‍ക്കാരാശുപത്രിയില് സൗകര്യമില്ലെങ്കില് ദരിദ്രനും സ്വകാര്യാശുപത്രിയില് ചെന്നെത്തും. സ്വകാര്യാശുപത്രികള്‍ക്ക് സൗജന്യ ചികിത്സ നല്‍കാന് കഴിയില്ലെന്നത് യാഥാര്‍ത്ഥ്യമാണ്. അതിനാല് സ്വകാര്യ ചികിത്സ കഴിയുമ്പോള് ദരിദ്രന് പരമ ദരിദ്രനാകും. ലോകം മുഴുവനും വലിയൊരളവില് അനുഭവിക്കുന്ന ഈ പ്രശ്‌നം കേരളത്തിലും ഗൗരവമുള്ളതാണ്. കൊവിഡ് ചികിത്സ കഴിഞ്ഞ് പരമ ദരിദ്രരായ അസംഖ്യം ജനങ്ങളുണ്ട് നാട്ടില്.\nവീണ്ടും മെഡിക്കല് കോളേജിലേയ്ക്ക്. പണ്ടേ ദുര്‍ബലയായ മെഡിക്കല് കോളേജില് അവിടത്തെ പ്രൊഫസര്‍മാരെക്കൂടി സസ്‌പെന്റ് ചെയ്താലത്തെ സ്ഥിതി എന്തായിരിക്കുമെന്ന് മനസിലാക്കാന് കഴിയാത്തതുകൊണ്ടാണ് പുതിയ മന്ത്രി സസ്‌പെന്‍ഷന് നടപടി സ്വീകരിച്ചത്. അവരെ ഉപദേശിക്കാന് അറിവുള്ള ആരും അവരുടെ ടീമില് ഇല്ലെന്നത് ഉറപ്പാണ്. പ്രകടമായ അനാസ്ഥയോ അഴിമതിയോ കാണിച്ചാല് പോലും ഡോക്ടര്‍മാരെ പുറത്താക്കുന്നതിന് മുമ്പ് പകരം സംവിധാനങ്ങള് ഏര്‍പ്പെടുത്താന് സര്‍ക്കാരിന് ഉത്തരവാദിത്വമുണ്ട്. ഇവിടെ നിലവിലുള്ള സംവിധാനങ്ങള് തന്നെ തകരാറിലായിരിക്കുമ്പോഴാണ് ഡിപ്പാര്‍ട്ട്‌മെന്റ് തലവന്‍മാര്‍ക്ക് സസ്പെന്‍ഷന് കൂടി. ബസിന്റെ എഞ്ചിന് പ്രവര്‍ത്തിക്കാത്തതിന് ഡ്രൈവറെ ശിക്ഷിക്കുന്നതുപോലെ. തീയണയ്ക്കാനുള്ള സംവിധാനമില്ലാത്തതിന് ഫയര്‍മാനെ ശിക്ഷിക്കുന്നതുപോലെ. യുദ്ധതന്ത്രം പരാജയപ്പെട്ടതിന് സ്വന്തം മുന്നണിപ്പോരാളിയെ വെടിവച്ചിടുന്നതുപോലെ.\nകടപ്പാട്: ഡോ. എസ് എസ് ലാലിന്റെ ഫേസ്ബുക്ക് കുറിപ്പ്


Penaakathi: എന്‍റെ കൂട്ടുകാര്\nവെറുതെ ഇരുന്നപ്പോള് ചാപ്പൂ തന്‍റെ കൂട്ടുകാരെ കുറിച്ചോര്‍ത്തു. അവന് മനസ്സിന്‍റെ താളില് ഒരു മാര്‍ജിന് വരച്ചിട്ട മെല്ലെ ഓരോരുത്തരുടെയും കഥ കുറിചു.\nകുങ്ങ് ഫൂ, ഡ്രംസ്, ഭക്ഷണം ഇതൊക്കെയാണ് ആമിയുടെ താല്പര്യങ്ങള്.\nഇവന് ഹിന്ദു ആണോ ക്രിസ്ത്യാനി ആണോ എന്നാ കാര്യം തര്‍ക്കത്തിലാണ്. അവന് പറയുന്നു അവന് ‘ഹിന്ദുസ്ഥാനി’ ആണെന്ന്. ചിലപ്പോളൊക്കെ അവന് അല്പം അഹങ്കാരത്തോടെ പറയും “എനിക്ക് ഹിന്ദുവിനെയും പ്രേമിക്കാം, ക്രിസ്ത്യാനിയെയും പ്രേമിക്കം”.\nപക്ഷെ പെണ്‍കുട്ടികളുടെ മുഖം കണ്ടാല് അവന് എവിടെയെങ്കിലും ഒളിക്കും. മറവോന്നും കിട്ടിയില്ലെങ്കില് കൂട്ടുകാരുടെ പിന്നിലോളിക്കും. ഒരിക്കലവന് മനശാസ്ത്രജ്ഞനോട് ചോദിച്ചു “ഇതൊരു അസുഖമാണോ ഡോക്ടര്?”\nഇവന് നിഷ്കളങ്കനാണോ അതോ മണ്ടനാണോ എന്ന് ഞങ്ങള് പല തവണ ചര്‍ച്ച ചെയ്തെങ്കിലും ഒരു തീരുമാനത്തില് എത്താന് ഇത് വരെ കഴിഞ്ഞിട്ടില്ല. പ്രണയത്തിനു പുതിയ നിര്‍വ്വചനങ്ങള് നല്‍കിയ മിസ്തൂ പതിനാറു കൊല്ലങ്ങള്‍ക്ക് ശേഷവും ഞങ്ങളുടെ ഹീറോ ആണ്.\nഅല്പകാലം ഞാനും മിസ്തുവും ഇംഗ്ലീഷ് മാത്രം സംസാരികാന് ശ്രമിച്ചിരുന്നു. ഇംഗ്ലീഷ് ഭാഷ കാലാനുസൃതമായി പരിഷ്കരിക്കേണ്ട സമയം അതിക്രമിച്ചു എന്ന് മനസ്സിലാകിയ ഞങ്ങള് രണ്ടു ദിവസത്തിന് ശേഷം വീണ്ടും മാതൃ ഭാഷ സംസാരിച്ചു തുടങ്ങി. ആ രണ്ടു ദിവസം കൊണ്ട് ഞങ്ങള് മനസിലാക്കി ഇംഗ്ലീഷ് ഭാഷയില് വളരെ കുറച്ചു വാക്കുകളെ ഉള്ളു (ഞങ്ങള്‍ക്കറിയാവുന്നത്) ആശയ വിനിമയത്തിന് ഇത്രയും വാക്കുകള് പോരാ എന്ന് ഞങ്ങള് ങ്ങേട്ടലോടെ തിരിച്ചറിഞ്ഞു.\nഅവന്‍റെ സ്വപ്നമായിരുന്നു അയ്യായിരം രൂപ ശമ്പളം ഉള്ള ഒരു ജോലി.\nആര്‍ക്കും പിടി കൊടുക്കാത്ത ഒരു കഥാപാത്രം. കഥയില്ലാത്ത കഥാപാത്രം. എന്റെ സന്തത സഹചാരി ആയിരുന്നു. തമാശകള് പറയും. സാഗരിക, ചിഞ്ചു തീയടറുകളില് പകല് നേരങ്ങളില് കാണപ്പെടും. മറയില്ലാത്ത മനുഷ്യ ബന്ധങ്ങള് തുറന്നു കാട്ടുന്ന ഒരുപാട് ചിത്രങ്ങള് ഞങ്ങള് രണ്ടു പേരും കൂടി പോയി കണ്ടിട്ടുണ്ട്.\nഇവന് ഞങ്ങളുടെ കൂട്ടത്തിലെ ഒരേ ഒരു പഠിക്കുന്ന കുട്ടി. ക്ലാസ്സ് കട്ട് ചെയ്യില്ല, ഒരിക്കല് പോലും അബ്സന്‍റ് ആയിട്ടില്ല. ഇവന് ക്ലാസ്സില് നിന്നും പുറതിറങ്ങുന്ന്തു മൂത്രസഞ്ചി നിറയുംബോഴും, ഊണ് കഴിഞ്ഞു കൈ കഴുകാനും മാത്രമാണ്. ക്ലാസ്സില് ഇവനെ കാണുമ്പോള് അട ഇരിക്കുന്ന കോഴിയെ ഓര്‍മ്മ വരും.\nകുജോയിയുടെ വളര്‍ച്ച ഞങ്ങളുടെ കണ്മുന്നിലായിരുന്നു. വളര്‍ന്നു വളര്‍ന്നു ഇന്നവന് ‘വലിയ’ ഒരു മനുഷ്യനാണ്.\nചാര്‍ളിയുടെ നാട്ടുകാരന്. നന്മ നിറഞ്ഞവന്, കളളു കുടിക്കില്ല, സിഗരറ്റ് വലിക്കില്ല, പ്രേമം ഇഷ്ടമല്ല.... കഴിഞ്ഞ ആഴ്ച അവന് ‘എന്തിനാ ജീവിക്കുന്നേ.കോം’ എന്നാ കമ്മ്യൂണിറ്റി സൈറ്റില് ജോയിന് ചെയ്തു.\nഇവന്‍റെ കഴിവുകള് അടുത്ത സമയത്താണ് ഞങ്ങള് കൂട്ടുകാര് മനസ്സിലാക്കിയത്. മനസ്സില് കഥയും കവിതയും നിറച്ചു നടക്കുന്ന ഇവന് ഒരു പാവമാണ്. മനുരാജിനെ പോലെ കള്ള് കുടി, സിഗരറ്റ് വലി ഒന്നുമില്ല. പേടി മാറ്റാനായി ആറ്റുകാല് രാമകൃഷ്ണന്റെ കയ്യില് നിന്നും പതിനഞ്ച് ചരടുകള് കഴിഞ്ഞ ദിവസം ഓര്‍ഡര് ചെയ്തു...\nഇത് വേറൊരു കൂട്ടുകാരന്... അല്ല കൂട്ടുകാരി. ആഫ്രിക്കന് വനാന്തരങ്ങളില് വേട്ടയാടി ജീവിക്കുന്ന ഇവള് കമ്പ്യൂട്ടറില് കൃഷിയും ചെയ്യുന്നുണ്ട്. ‘നീഗ്രൊച്ചി’ എന്നാ തൂലികാ നാമത്തില് അറിയപ്പെടും. ഒരു പെണ്ണാണെന്ന ഭാവമേ അവള്‍ക്കില്ല. (ഞങ്ങള്‍ക്കാര്‍ക്കും ഇതുവരെ അങ്ങനെ തോന്നിയിട്ടുമില്ല!)\nകാന്താരി എന്തിനാ അധികം?!\nചെറിയ ശരീരവും വലിയ ആത്മവിശ്വാസവുമുള്ള എന്റെ കൂട്ടുകാരന്. ഒരിക്കല് സ്വന്തം എസ്ഡി മോട്ടോര് സൈക്കളില് കോളജില് വന്ന ജിഷുവിനെ ഇന്നും ഞാന് ഓര്‍ക്കുന്നു. വലിയ ബൈക്കില് ഇരിക്കുന്ന ചെറിയ സ്റ്റുടന്റിനെ കണ്ട് ഞങ്ങളുടെ പാവം സുവോളജി പ്രൊഫസ്സര് കുലുങ്ങി കുലുങ്ങി ചിരിക്കുന്നത് ഇപ്പോളും ഞാന് ഓര്‍ക്കുന്നു. സാര് കുലുങ്ങി ചിരിക്കുന്നത് കണ്ടപ്പോള് കുട്ടികള് അലറി ചിരിച്ചു. ഇതൊന്നും വകവൈക്കാതെ ബൈക്കിന്റെ ഹാന്‍ഡിലില് വലിച്ചു കെട്ടിയ അപ്പി ഹിപ്പിയെ പോലെ ഷിജു പാഞ്ഞു പോയി.\nവലിയ മനുഷ്യന്. പുകവലിക്കാത്ത എന്നെ അവന് സ്വന്തം ‘പുക ഗുരു’വായി പ്രതിഷ്ഠിചിരിക്കുന്നു തങ്കുവും ദുസീപും ചേര്‍ന്നാല് തിരകഥകള് മലവെള്ള പാച്ചില് പോലെ വരും. “ആദ്യമാന്ത്രാക്ഷരി” സീരിയല് നിങ്ങള് കണ്ടിട്ടുണ്ടോ? കപ്പലണ്ടി പൊതിഞ്ഞു വാങ്ങുന്ന പേപ്പര് ഇനിയെങ്കിലും ഒന്ന് മറിച്ചു നോക്കണം. തിരക്കഥ എഴുതി എഴുതി,പ്രീ ഡിഗ്രി പരീക്ഷ പോലും എഴുതാന് സമയം കിട്ടാതെ പോയി അവര്‍ക്ക്.\nആട് മാടുകള് ദുസീപിന്റെ ദൌര്‍ബല്യമാണ്.\nസ്ലോ മോഷനില് നടക്കുന്ന ‘വലിയ’ കൂട്ടുകാരി. ‘നാനാ’ വായിച്ചിട്ട് ‘ഫിലിംഫെയര്’ വായിച്ചു എന്ന് പറയുന്ന നിഷ്കളങ്ക. ബുദ്ധി അമ്പതു പൈസക്ക് കുറവുണ്ട്.\nമുടിയാണ് ഹൈലൈറ്റ്. അയോധനകലകളില് നല്ല പ്രാവീണ്യം, അതുകൊണ്ട് തന്നെ ആരെയും വക വയ്ക്കില്ല. എന്നാല് അധ്യാപകരെനെ കണ്ടാല് മുടി വാരി കെട്ടി കോളറി-നുള്ളിലൂടെ അകതിടും!\nഇനി ഉള്ളവരെ പറ്റി അടുത്ത ദിവസം എഴുതാമെന് തീരുമാനിച്ചു ചാപ്പു ഉറങ്ങാന് കിടന്നു\nPosted by Rahul Dharmarajan at 3:28 AM\nnisha March 9, 2011 at 3:52 AM\nപിന്നെ ഉള്ളത് ചാപ്പു എന്നാ ഒരു അലവലാതി ആണ്.അവനു ഉള്ളതും മറ്റുള്ളവര്‍ക്ക് ഇല്ലാത്തതും അയ ഒരു പ്രത്യേകത എന്ന്തന്നു വെച്ചാല് മറ്റുള്ളവരുടെ വായിലിരിക്കുന്നത് രണ്ടെണ്ണം കേട്ടാലേ ഉറക്കം വരൂ എന്നുള്ളതാണ്..കയ്യി ഇല്ലാത്തവനും ഒരു കയു വെച്ച് കെട്ടി അവനെ അടിക്കും..കോഴിയെ എവിടെ കണ്ടാലും പിടിച്ചു തിന്നും.കറി വെച്ചത് ആയാലും അല്ലങ്കിലും.എപ്പോള് ഫോടോ എടുത്താലും ഒരു കോഴിയെ മുന്‍പില് പിടിച്ചിരിക്കും.അതാണ് അത്രേ അവന്റെ ഐശ്വര്യത്തിന്റെ രഹസ്യം.ഏതൊക്കെ ആണെന്കിലും അവന് ഒരു പാവം മന്ധഭുധി ആണ് ..\nRahul Dharmarajan August 7, 2016 at 4:38 AM\n... എഴുതുമ്പോള് മൊത്തം എഴുതണം.\n... അവന് ഒരു പാവം ആയിരുന്നു... സല്‍സ്വഭാവിയും, പരോപകാരിയും ആയിരുന്നു.\nDileep Bhargavan March 9, 2011 at 11:10 AM\nഎടാ ചാപ്പു സൂപ്പര് ആയിട്ടുണ്ട്.നീ കുട്ടുകാരെ ഇത്ര അധികം മന്സ്സിലക്കിട്ടുണ്ടാല്ലോ നിന്നില് ഞാന് അഭിമാനിക്കുന്നു.\nRahul Dharmarajan Elavumthitta March 10, 2011 at 7:30 AM\nഅളിയാ, നിന്നെ പറ്റിയുള്ള വിവരണത്തിന്റെ ആദ്യ ഭാഗത്ത് ഞാന് കുറെ കല്ല് വച്ച നുണകള് എഴുതിയിട്ടുണ്ട്... please don't feel bad!\nAnuraj March 10, 2011 at 11:09 PM\nഅളിയാ അഭിനന്ദിക്കാന് വാക്കുകള് കിട്ടുന്നില്ല...സൂപ്പര്....\nprathosh March 11, 2011 at 6:39 PM\nAbhilash BC March 13, 2011 at 1:12 AM\nHA ah haa....ayyaooo chirichu vayyayeee...\nAbhilash BC May 2, 2011 at 7:18 AM\nDaaaa ithu ofice il kanichu.. avide elarkkum chiri, ente oru friend nu ayachu koduthu...\nAvarude 'Fav' list il ullathanu nammude 'PENAKKATHY'. anubhavikate..\nnjan okke chirichichu karanjathu pole avarm karayatte. hee he heeeee\nMalini May 5, 2011 at 1:32 AM\nhha... smithu ano ee misthu ?? enikettavum ishtappetta koottukaran Amy .. pinney manuraj .. enthina jeevikkunney.com ...haa... ha..chirichittu vayyayyyeee.. malayalam parayatha, malayalam ariyatha ente koottukar (officilaney) parayunnu ivalkku vattayo .. hhaaa... haa\nAbhilash BC May 5, 2011 at 2:48 AM\nHa ha ha ThanQ MALINI :)\nIstapetta aaaa kootukaran kureeeee naal adthu thanne undayirnnu...anonnum oru hai polum parayan kooody thonneellallo :(kashtam..kashtam)\n(Deyvame ee comment ittathu "PARA' ethu vazhikku ninnu ano varan poknathu??)\nDileep Bhargavan May 6, 2011 at 7:09 AM\nടിപ്പര് ലോറിക്ക് മുന്നില്‍പ്പെട്ടു പോകുന്നതിലും ഭീകരമാണ് അന്ന് നിനക്ക് "ഹായ്"പറയുന്നത് എന്ന് മനസ്സിലാക്കിയത് കൊണ്ട് ആയിരിക്കും.\nRahul Dharmarajan May 6, 2011 at 7:54 AM\nAbhilash BC May 8, 2011 at 12:47 AM\n:)) appo ninnodum arokkeyo mindathe irunnittundennu ardham. alle??\nRahul Dharmarajan May 8, 2011 at 6:37 AM\n... ഇഹി ഇഹി ഇഹി! വെളുത്ത ടിപ്പര് ലോറി ! ദുബായ് രെജിസ്ട്രേഷന് !!!\nAbhilash BC May 8, 2011 at 8:15 AM


16കാരന് കഞ്ചാവും മദ്യവും നല്‍കി തട്ടിക്കൊണ്ടുപോയി പീഡിപ്പിച്ച്, മയക്കുമരുന്ന് വില്പനയ്ക്കായി ഉപയോഗിച്ചു: പ്രതി കീഴടങ്ങി - കണ്ണൂരാൻ വാർത്ത\nHome crime 16കാരന് കഞ്ചാവും മദ്യവും നല്‍കി തട്ടിക്കൊണ്ടുപോയി പീഡിപ്പിച്ച്, മയക്കുമരുന്ന് വില്പനയ്ക്കായി ഉപയോഗിച്ചു: പ്രതി കീഴടങ്ങി\n16കാരന് കഞ്ചാവും മദ്യവും നല്‍കി തട്ടിക്കൊണ്ടുപോയി പീഡിപ്പിച്ച്, മയക്കുമരുന്ന് വില്പനയ്ക്കായി ഉപയോഗിച്ചു: പ്രതി കീഴടങ്ങി\nകണ്ണൂരാൻ വാർത്ത June 09, 2022 crime,\nമഞ്ചേരി: പതിനാറുകാരന് കഞ്ചാവും മദ്യവും നല്‍കി തട്ടിക്കൊണ്ടു പോകുകയും സംഘം ചേര്‍ന്ന് പീഡിപ്പിക്കുകയും ചെയ്ത കേസില് ഒളിവിലായിരുന്ന രണ്ടാം പ്രതി മഞ്ചേരി പോക്സോ സ്പെഷ്യല് കോടതിയില് കീഴടങ്ങി.\nഇത് കൂടാതെ കുട്ടിയെ മയക്കു മരുന്ന് വില്പനയ്ക്കായി ഇവർ ഉപയോഗിക്കുകയും ചെയ്തു എന്നതാണ് കേസ്. പരപ്പനങ്ങാടി സ്വദേശി ഷംസീര് (25) ആണ് കീഴടങ്ങിയത്. കേസില് പരപ്പനങ്ങാടി പൊലീസ് നേരത്തെ അറസ്റ്റ് ചെയ്ത ഒന്നാം പ്രതി കെട്ടുങ്ങല് സ്വദേശി ഇസ്മയില് (35) റിമാന്റിലാണ്.\nഇയാളെ കോടതി ജൂണ് 22 വരെ റിമാന്‍ഡ് ചെയ്തു. 2019 മെയ് 31 മുതല് 2022 മാര്‍ച്ച് 17നും ഇടയില് 16കാരന് പലതവണ മയക്കു മരുന്ന് നല്‍കിയതായാണ് പരാതി. മയക്കു മരുന്ന് വില്പന നടത്താനായി കുട്ടിയെ ഉപയോഗിച്ചതായും പരാതിയുണ്ട്.


MOBILE PHONE USAGE IN KERALA TURNS 25 YEARS | Radio Suno 91.7 FM\nMOBILE PHONE USAGE IN KERALA TURNS 25 YEARS\n1996 സെപ്റ്റംബർ 17\nകൊച്ചിയിലെ ഹോട്ടൽ അവന്യു റീജന്റിലിരുന്ന് സാഹിത്യകാരൻ തകഴി ശിവശങ്കരപ്പിള്ള ദക്ഷിണമേഖലാ നാവി‍കസേനാ മേധാവി വൈസ് അഡ്മിറൽ എ.ആർ. ടാൻഡനെ ഫോണിൽ വിളിച്ചു. അതൊരു ചരിത്ര വിളി ആയിരുന്നു . കേരളത്തിലെ ആദ്യത്തെ മൊബൈൽ ഫോൺ സർവീസായ എസ്കോട്ടെലിന്റെ ഉദ്ഘാടനം. കേരളം മൊബൈൽ ഫോണിൽ സംസാരിച്ചു തുടങ്ങിയിട്ട് 25 വർഷം തികഞ്ഞു .\n1996 ൽ മൊബൈൽ ഫോൺ ഒരു ആഡംബര വസ്തുവായിരുന്നു. ഒരു ഫോണിന് ഏകദേശം 40,000– 50,000 രൂപ വില വരുമായിരുന്നു . 1996 സെപ്തംബറില് ഉദ്ഘാടനം നടത്തിയ എസ്കോട്ടല് എന്നാല് ഒക്ടോബര് മാസത്തിലാണ് സേവനം ആരംഭിച്ചത്. 1996 ല് തന്നെ ബിപിഎല് മൊബൈലും കേരളത്തില് എത്തി. 2002ലാണ് ബിഎസ്എന്‍എല് കേരളത്തില് സേവനം ആരംഭിക്കുന്നത്. 2003 ഓടെ ഇന്‍കമിംഗ് രാജ്യവ്യാപകമായി സൗജന്യമാക്കുകയും. വിലകുറഞ്ഞ ഫോണുകളും രംഗത്ത് എത്തിയതോടെ പിന്നീട് കേരളത്തില് മൊബൈല് വിപ്ലവം തന്നെയാണ് സംഭവിച്ചത്.\n1995 ജൂലൈ 31നായിരുന്നു ഇന്ത്യയില് ആദ്യ മൊബൈല് ഫോണ്‍വിളി നടന്നത്. അന്നത്തെ ബംഗാള് മുഖ്യമന്ത്രി ജ്യോതിബസു അന്നത്തെ കേന്ദ്ര കമ്യൂണിക്കേഷന് മന്ത്രി സുഖ്റാമിനെ വിളിച്ചാണ് ഇന്ത്യയിലെ മൊബൈല് വിപ്ലവത്തിന് തുടക്കമിട്ടത്.\nPreviousPELE – MAGICIAN OF FOOTBALL\nNextIPL SEASON 14